MOKANDA YA 
BANZEMBO 


Liyebisi ya ebandeli 


Na monoko ya grek babengaka banzembo oyo “Psalmoi” (na 
lopoto: Psaumes); kombo yango elakisi banzembo oyo bayembaka na 
miziki. 

Banda kala bakabolá yango na biteni mitano: 1—41; 42-72; 73-89; 
90-106; 107-150. Babakisá pe mwa mayebisi na banzembo mosusu, 
ndakisa: ya David, ya Asaf, ya bato ya Kore, b.n.b. 

Mikanda ya Boyokani ya Sika elakisi ’tè banzembo ezali kolobela 
bomoi ya Kristo, bapasi na ye (ndakisa: nzb 22 pe 69), pe ndenge ye 
azwi lokumu (ndakisa: nzb 16, 110 pe 118). 

Yezu ayembaki banzembo oyo (tala Mark 14,26). Azalaki kosalela 
yango mingi po na kopesa mateya (Mark 12,20; 12,36), to po na 
losambo na ye moko (Mark 15,34; Luka 23,36). Bantoma pe bazalaki 
kosala ndenge moko. 

Yango wana Banzembo etikalá tii lelo esika biso bakristo tokoki 
kokuta maloba ya kokoka oyo tokoki kozwa po na kosolola ná 
Nzambe. 


Tala tina ya nzembo moko moko: 


bobele ye asalá biloko nyonso: 

8, 19, 33, 104, 148, 150 

azali Mokonzi ya mokili mobimba: 
47, 93, 96, 97, 98, 99 

azali Mokonzi ya bikolo nyonso: 
114, 135, 136, 149 


abatelaka ekolo na ye: 
29, 68, 77, 100, 103, 105, 111, 115, 117, 124, 125, 128, 129, 138, 145, 146, 147 

aponelaka ekolo na ye mokonzi: 

2, 18, 20, 21, 45, 72, 89, 101, 110, 144 

azalaka na Ndako na ye, na Yeruzalem: 

15, 24, 46, 48, 76, 84, 87, 91, 121, 122, 132, 134 
basengaka ye ápambola mboka: 

12, 44, 58, 60, 74, 79, 80, 83, 85, 90, 94, 106, 108, 123, 126, 137 
bapesaka ye mersi: 

9, 28,6-9, 66, 67, 107, 116, 118 

alobaka na bato na ye: 

14, 50, 53, 75, 81, 82, 95 

banzembo ya mateya: 

1, 37, 49, 73, 78, 112, 119, 127, 133 


akotelaka bato ya mawa: 

36, 52, 55, 113 

bango batiaka mitema epai na ye: 

3, 4, 11, 16, 23, 62, 65, 131, 139 

balelaka epai na ye: 

5, 6, 7, 13, 17, 22, 25, 26, 17, 28, 31, 35, 38, 39, 41, 42—43, 51, 54, 56, 57, 
59, 61, 63, 64, 69, 70, 71, 86, 88, 102, 109, 120, 130, 140, 141, 142, 143 
bapesaka ye mersi: 

10, 22,22-27, 30, 31,8,9, 32, 34, 40,1-12, 92. 


Bomengo ya solo 


1 1 Esengo na moto oyo andimaka toli ya bato ya mabe té, 
alandaka nzela ya bato ya masumu té, 

pe asanganaka té na bato oyo batsiolaka Nzambe. 

?Kasi nde alingaka mibeko ya Nkolo; 
pe akanisaka yango butu moi. 

3Makambo nyonso oyo asalaka, alongaka yango; 
azali lokola nzete oyo bakoná penepene ya mai. 
Yango ebotaka mbuma na eleko na yango; 
pe makasa na yango ekaukaka té. 


4Nzokande ezali bongo té po na bato ya mabe; 

bango bazali lokola matiti oyo ekendaka na mopepe. 
5Mokolo *Nkolo akosambisa bato, bango bakolonga té; 

tango akosangisa bato na ye, bango bakozala wana té. 
SPamba té Nkolo abatelaka bato ya bosembo; 

kasi bato ya mabe balandaka nzela ya liwa. 

Mokonzi oyo Nkolo aponi" 


2 1 Po na nini bikolo nyonso ezali kotomboka, 
pe kongala pamba-pamba boye? 
2Bakonzi ya mokili batomboki pe bakómi koyokana, 
po baboya Nkolo, na mokonzi oyo ye apakola "mafuta. 
3 Balobi: “Tókata basinga oyo bakangi biso; 
pe tómilongola na boumbu na bango.” 


4Kuna na Likolo, Nkolo azali koseka; 
azali komona bango pamba. 

SMbala moko asiliki, pe bango bayoki somo; 
alobi na bango na kanda nyonso: 

$“Ngai moko naponi moto na ngai azala mokonzi; 
natii ye na *Sion, ngomba na ngai ya *bosantu.” 


7Mokonzi alobi: Nkolo apesi ngai motindo boye: 
“ozali mwana na ngai, ngai moto naboti yo lelo.” 
8Senga ngai, nakopesa yo bikolo nyonso po ézala ya yo; 
nakokómisa mokili mobimba bomengo na yo. 
?Tambwisa yango na makasi penza; 
panza bamboka lokola biloku ya mabele.” 
10 Bongo bino bakonzi ya bikolo, bózala mayele; 
bino bato minene ya mokili, bóyoka toli. 
1 Bósalela Nkolo, bolenga pe bóbanga ye; 
bóndima na esengo mokonzi oyo ye aponá. 
12Soki té ye akosilika, bongo bino bokokufa; 
po kanda na ye eyaka mbala moko. 
Esengo na bato nyonso oyo bamipesaka na ye. 


Nkolo abatelaka ngai" 
1-2 Nkolo, tala, banguna na ngai bazali ebele; 
bato ebele bazali kobundisa ngai. 
3Bato ebele bazali koloba po na ngai 'te: 
“Nzambe akobikisa ye té.” 


a 2.1 Bazalaki koyemba nzembo oyo, mokolo bazalaki kopakola 
mokonzi ya Israel “mafuta na kombo ya Nkolo. Nkolo ye moko alakaki 
ye ’tè akopesa ye bokonzi ya mokili mobimba; akokiselaki Yezu Kristo 
elaka : 

b 2.7 “Lelo” elakisi mokolo oyo Nkolo akómisi ye mokonzi. 

d 3.1 Na ebré: Nzembo ya David, tango akimaki mwana na ye 
Absalom, 2 Sam 15-17. 

4Kasi yo, Nkolo, obatelaka ngai na makama nyonso; 
ozali lokumu na ngai, okolongisa ngai. 


“Soki nabeleli Nkolo aya kosalisa ngai, 

apesaka ngai eyano uta na ngomba na ye ya *bosantu. 
“Nalalaka pe nazwaka pongi malamu; 

butu moi, Nkolo abatelaka ngai. 
7Ata bato nkoto na nkoto bazingi ngai, 

nabangaka bango té. 


8 Nkolo, bikisa ngai! 
Nzambe na ngai, kotela ngai! 
Yo moto obetaka banguna na ngai na matama; 
obukaka mino ya bato ya mabe. 
Nkolo, yo moto obikisaka; 
pambola bato na yo. 


Esengo na ngai ezali bobele Nkolo? 


4 12O Nzambe, yo moto olongisaka ngai; 
yokela ngai, tango nazali kobelela yo. 
Banda kala obikisaki ngai tango nazalaki na pasi; 
lakisa ngai bolingo na yo, yoka mabondeli na ngai. 
3 Bino nyonso, tii tango nini bokotsiola Nzambe na ngai? 
tii tango nini bokolanda makambo ya pamba pe ya 
lokuta? 


#Boyeba 'te Nkolo asi'apona bato na ye; 

ayokelaka ngai tango nabelelaka ye. 
S“Bobangaka Nzambe pe bótika masumu; 

bófanda kimia pe bókanisa, ata na tango ya kolala. 
S$Bopesaka Nkolo mabonza ndenge ye atindi; 

pe bomipesa mobimba epai na ye. 


"Bato mingi bamilelaka 'te: “Nani akopesa biso bomengo?” 


Kasi biso tosengaka yo : “Nkolo, lakisa biso bolingo na 
yo.” 
8 Ya solo, Nkolo, otondisi esengo na motema na ngai; 
eleki ya bango, ata soki batondi na bilei. 
?Nalalaka na esengo, pongi eyeelaka ngai noki; 
pamba té yo moko, Nkolo, obatelaka ngai. 


e 4.1 Na ebré: Nzembo ya David. 

Nkolo, batela nga? 


5 1-2 Nkolo, tia matoi na maloba na ngai; 
yoka ndenge nazali kolela. 
30 Mokonzi, Nzambe na ngai, nazali kobelela yo; 
landa malamu ndenge nazali kobondela yo. 
#Banda na tongo oyokaka mongongo na ngai; 
na tongo nasambelaka yo pe nazelaka Ondimela ngai. 
5Yo Nzambe osepelaka té na makambo ya mabe; 
oyambaka bato ya mobulu t€ epai na yo. 
SBato ya monoko bakoki kotelema té liboso na yo; 
oboyaka bato nyonso oyo basalaka masumu. 
7Nkolo, obomaka bato ya mayele mabe; 
oyinaka bato ya lokuta na baoyo batangisaka makila. 


8Kasi ngai nakoki kokota na Ndako na yo, po olingaka 
ngai; 
Hagimbamaa na botosi nyonso na esika na yo ya 
bosantu. 
9Nkolo, banguna na ngai bazali mingi; 
yo ozali bosembo, mema ngai, 
bongisela ngai nzela na yo. 
10 Bango balobaka tango nyonso lokuta; 
bazalaka kaka na posa ya kosala mabe. 
Bazali na maloba ya kitoko na monoko; 
kasi balukaka tango nyonso kotangisa makila. 
110) Nzambe, pesa bango etumbu; 
mabe na bango ékweisa bango moko. 
Bengana bango po na mabe nyonso oyo basali; 
pamba té bazali kotombokela yo. 


12 Kasi baoyo balukaka kobika epai na yo, básepela; 
tango nyonso bayembela yo banzembo. 
Bato nyonso oyo balingaka yo, baganga na esengo; 
pamba té bakoki kobombana epai na yo. 

13 Nkolo, yo moto opambolaka bato ya bosembo; 
bolamu na yo ebatelaka bango na makama nyonso. 


f5.1 Na ebré: Nzembo ya David. 

Nkolo, tika koyokela ngai kanda? 
12 Nkolo, opesi ngai etumbu; 
kasi tika koyokela ngai kanda. 
3 Nkolo, nalembi nzoto, yokela ngai mawa; 
makasi esili ngai, bikisa ngai. 
#Natamboli motú, tii tango nini okozelisa ngai? 
5Yaka kobikisa ngai na bolingo na yo. 


SPamba té na mboka ya bato bakufa, bakanisaka yo té; 
moto moko té akoki kokumisa yo kuna. 
7Nalembi na kolela; 
butu nyonso nazali kopolisa mbeto na ngai na mai 
ya miso. 
8Banguna na ngai bazali koyokisa ngai pasi; 
miso na ngai ebebi po na mawa. 


?Bino nyonso bato mabe, bólongwa penepene na ngai; 
bóyeba ’tè Nkolo ayoki kolela na ngai. 

10 Ya solo Nkolo ayoki mabondeli na ngai; 
andimi losambo na ngai. 

1 Banguna na ngai nyonso báyoka soni pe balenga; 
bazonga sima pe soni ézwa bango mbala moko. 


Nkolo, longisa ngai” 
7 12 Nkolo, Nzambe na ngai, nazali koluka kobombana epai 
na yo; 
longola ngai na maboko ya bato oyo banyokolaka ngai. 
3Bazali lokola batambo, balingi kopasola ngai; 
pe nani akoya kobikisa ngai? 


“Nkolo, Nzambe na ngai, oyebi makambo bazali kofundela 
ngai; 
Snatekaki moninga na ngai té oyo asalaki ngai malamu, 
nanyokolaki monguna na ngai té oyo ayini ngai 
pamba-pamba. 
éSoki nasalaki bongo, banguna bálanda ngai pe bákanga ngai; 
bányata ngai na mabelé tango nazali kotala, 
pe bábwaka lokumu na ngai na mai. 


g 6.1 Na ebré: Nzembo ya David. 
h 7.1 Na ebré: Nzembo ya David, tango azalaki kobondela Nkolo 
likolo ya Kush, moto ya ekolo ya Benjamen. 

7Nkolo, banguna na ngai bazali kosilika mabe; 
tombokela bango pe zala penepene na ngai; 
yo moto otiaka bosembo na mokili, kotela ngai. 


8 Sangisa bikolo penepene na yo; 
tambwisa yango uta na Likolo. 
> Nkolo, otambwisaka bikolo malamu, longisa ngai; 
nazali moto na yo, nayebi likambo té. 
10 Sukisa mayele mabe ya bato mabe; 
pe lendisa bato ya bosembo. 
Pamba t€ ozali Nzambe ya bosembo; 
omonaka makambo oyo ebombamá na mitema ya bato. 


11 Nzambe abatelaka ngai na makama nyonso; 
abikisaka bato ya mitema malamu. 
12-13 Nzambe akataka makambo ya bato na bosembo; 
tango nyonso atombokelaka baoyo baboyi kozongela ye. 
Apelisi mbeli na ye pe asimbi ba-fleshe; 
14 abongisi bibundeli oyo ebomaka pe ba-fleshe oyo batiá 
móto. 


15 Moto oyo akanaka kosala mabe pe akokisaka yango, 
asukaka kaka mabe. 
16 Moto oyo atimolaka libulu ya molai, 
ye moko akweyaka na yango. 
17 Alukaka koyokisa bato pasi, kasi pasi ezongelaka 
ye moko; 
alukaka kosala bango mabe, kasi mabe ekitelaka 
ye moko na nzoto. 
18 Nakokumisa Nkolo po na bosembo na ye; 
nakoyembela Nkolo, Nzambe ya Likolo. 


Monene ya Nzambe pe lokumu ya moto’ 

8 1-20) Nkolo, Mokonzi na biso, 
na mokili mobimba bokonzi na yo emonani; 
Likolo ezali kolakisa lokumu na yo. 


3 Bana mike oyo bamelaka mabele bakumisaka yo; 
opesaka maloba na bango nguya, 
po bálonga banguna na yo, 
bisukisa baoyo batombokelaka yo. 


i 8.1 Na ebré: Nzembo ya David. 

4Tango natalaka Likolo oyo yo osalá, 
sanza pe minzoto oyo yo otiá kuna, 
Snamitunaka: moto azali nani po yo ókanisaka ye? 
moto azali nani po yo óbatelaka ye? 


“Osala moto mwa moke na ndenge ya ba-anjelu,/ 
opesá ye lokumu monene; 

Totiá ye mokonzi ya biloko nyonso oyo osalá, 
otiá yango nyonso na se ya makolo na ye. 


SEzala bameme, bataba na bangombe, 
ata kutu banyama ya zamba; 
9ézala bandeke to bambisi, 
ná biloko nyonso oyo etambolaka na kati ya ebale. 


100) Nkolo, Mokonzi na biso, 
na mokili mobimba bokonzi na yo emonani. 


Mobikisi ya bato ya mawa (I)* 


9 12 Nkolo, nalingi kokumisa yo na motema moko; 
nakopanza sango ya misala na yo ya kokamwa. 
3Nasepeli po na yo; 
nazali koyembela yo, Nzambe ya Likolo. 
4*Banguna na biso bazali kozonga sima;' 
tango bamoni yo, bakwei pe bakufi. 


5*Pamba té okoteli biso pe olongisi biso; 
olakisi 't€ ozali Mokonzi pe Zuzi ya bosembo. 

SOtombokeli bikolo, obomi bato ya mabe; 
osilisi mabota na bango nyonso. 

7Banguna basili nyee, bakozonga lisusu té; 
opanzi ba-vile na bango, tobosani yango libela. 


8Nkolo azali Mokonzi seko; 
apiki kiti na ye ya bokonzi po na kokata makambo. 


j 8.6 To: lokola yo moko; to pe lokola *banzambe. 

k 9.1 Na ebré: Nzembo ya David. 

l 9.4,5,14,15 Esika totii elembo * (na v.4,5,14,15), ekòmamá na ebré 
“Banguna na ngai”, “Okoteli ngai pe olongisi ngai ...” Kasi 
bakòmá nzembo oyo na kombo ya Israel mobimba, lokola nde 
ekolo moto ezali kobondela. 

? Ye moto atambwisaka mokili na bosembo nyonso; 
pe akataka makambo ya bikolo na ndenge ekoki. 

10 Bato oyo banyokwamaka bakoki kobombana epai na ye; 
ya solo, Nkolo abwakaka bango té na tango ya pasi. 

11 Bato oyo bayebi Nkolo batiaka mitema na ye, 
po abatelaka bato oyo balukaka ye. 


12 Boyembela Nkolo oyo afandaka na *Sion; 
bópanza sango ya misala na ye ya kokamwa. 

13Pamba té ye asambisaka bato oyo batangisaka makila; 
akanisaka bato oyo bango babomaka, 
abosanaka kolela ya bato ya mawa té. 


14*Nkolo, tala ndenge banguna bazali koyokisa biso pasi; 
yo moto obatelaka biso na liwa, yokela biso mawa. 

15 *Bongo tókumisa yo na lisanga ya bato ya Sion; 
pe tósepela po obikisi biso. 

16 Banguna na biso bakangami na mitambo oyo batiaki; 
bakwei na libulu oyo bango moko batimolaki. 

17Nkolo amimonisi, akati likambo; 
bato mabe bamikangisi na mitambo na bango moko. 


18Liwa ya mabe ekosukisa bato ya mabe; 
ekolia bikolo oyo ebosaná Nzambe. 
19Nzambe akobosana bato ya mawa libela té; 
elikya ya bato ya pasi ekokende pamba té. 
20 Nkolo, ómilakisa! bato bákoka kolonga té; 
sambisa bikolo na tribinal na yo. 
21 Nkolo, bangisa banguna na yo; 
bato ya bikolo báyeba ’tè bazali bobele bato. 


Mobikisi ya bato ya mawa (II) 
1 0 1 Nkolo, po na nini otelemi mosika? 
po na nini obombami na tango ya pasi? 
2Bato ya lolendo bazali konyokola bato ya mawa; 
bazali kokanga bango na mitambo. 
3Bato ya mabe bazali komikumisa po balongi; 
bazali kotsiola Nkolo pe koseka ye. 
4Na lolendo nyonso bazali koloba: 
“Nzambe azali té, apesaka pe etumbu té.” 
Makanisi na bango nyonso bobele yango wana; 
Stango nyonso bazali kolonga na misala na bango. 
Bayebi té ndenge Nzambe akataka makambo; 

bazali komonela bato oyo baboyaka makambo na bango. 
SBazali komiloba: “Tokokweya te; 

pasi ekoyeela biso ata mokolo moko té.” 
7Babimisaka maloba ya masumá pe ya lokuta; 

balobaka bobele makambo oyo epesaka mawa pe pasi. 


8Babombamaka penepene ya bamboka po na koboma bato 
yangani; 

balukaka konyokola bato oyo bazanga makasi. 

°Babombamaka po na kotala, lokola batambo na kati ya 
esobe; 

balukaka bato ya mawa po bakanga bango. 

Bakangaka bango pe babendaka bango na minyama; 
l0bato ya mawa bazali kokweya na maboko ya bato mabe. 
1 Bango bazali komiloba: “Nzambe atalaka té; 

alingi koyeba té pe amonaka na ye eloko té.” 


12 Nkolo, ómilakisa! Nzambe, pesa bango etumbu; 
kobosana bato ya mawa té. 
13Po na nini bato ya mabe bazali kotsiola yo Nzambe? 
po na nini bazali koloba ’tè yo opesaka etumbu té? 
14 Yo ozali komona pasi pe konyokwama ya bato ya mawa; 
otalaka makambo na bango. 
Bato ya mawa bamitikaka epai na yo; 
pe yo moto obatelaka bana oyo bakufela baboti. 
1s Nkolo, sukisa makasi ya bato ya mabe; 
pesa bango etumbu, batika mabe oyo bazali kosala. 
le Nkolo, yo ozali Mokonzi seko; 
bikolo ya banguna ekolimwa na mboka na yo. 
17 Nkolo, oyokaka kolela ya bato ya mawa; 
olendisaka mitema na bango, otiaka matoi epai na bango. 
IsLongisa bana bakufela baboti, pe bato oyo banyokwamaka; 
bátika kobanga banguna pamba té bango bazali bobele 
mabele. 


Kotia motema na Nkolo” 


1 1 1 Nkolo azali esika oyo nakoki kobombana; 
bótika koloba na ngai: “Kima na ngomba lokola 
ndeke.” 
?Tala bato mabe babombami na molili; 
balengeli ba-fleshe po bábwakela bato ya mitema malamu. 


m 11.1 Na ebré: Nzembo ya David. 

3Lokola mokili ebebi, 
eloko nini moto ya malamu akoki kosala? 


4Kasi Nkolo azali na Ndako na ye ya *bosantu; 
Nkolo afandi na kiti na ye ya bokonzi na Likolo. 
Miso na ye ezali kotala; 
azali komona nyonso oyo bato basalaka. 


5Nkolo ayebaka bato ya malamu na bato ya mabe; 
ayinaka baoyo balingaka mobulu. 
6 Akweiselaka bato mabe bapasi lokola makala ya moto; 
yango nde etumbu oyo ezali kozela bango. 
7Pamba té Nkolo azali bosembo, alingaka makambo ya 
bosembo; 
bato ya malamu bakomona elongi na ye. 


Mabe etondi na kati ya bato” 


1 2 1-2 Nkolo, salisa biso! bato ya bosembo bazali lisusu 
té; 
bato ya malamu bazali lisusu té. 

3Moto na moto azali bobele kotónga baninga; 

babimisaka maloba ya kitoko kasi bazali na mitema 
mibale. 

4Nkolo, kangisa bato ya lolendo minoko; 

baoyo babimisaka maloba ya kitoko. 

5Balobaka ’tè “Tokolonga na minoko na biso; 

toyebi koloba; nani akoki kopekisa biso?” 


“Kasi Nkolo alobi: “Sik'oyo ngai nakomimonisa; 
nakobatela bato na ngai ndenge bazali kosenga. 
Nakotala bato ya mawa oyo bazali konyokwama; 
pe bato bakelelá oyo bazali kolela.” 


7Maloba ya Nkolo ezali maloba ya polele; 
lokola or oyo bapetoli mbala sambo. 
8Yo Nkolo obongolaka maloba té; 
obatelaka biso tango nyonso, 
po tókweya na maboko ya bato wana ya mabe té. 
9Pamba tê bazali kotambolatambola bipai nyonso; 
makambo ya mabe etondá na kati ya bato. 


n 12.1 Na ebré: Nzembo ya David. 

Nkolo, pesa ngai eyano” 
1 3 1-2 Nkolo, tii tango nini okobosana ngai? 
tii tango nini okoboya kotala ngai? 
3Nazali koyoka pasi pe mawa mikolo nyonso; 
tii tango nini monguna na ngai akozala kaka kolonga? 


4Nkolo, Nzambe na ngai, tala ngai, pesa ngai eyano; 
zongisela ngai makasi, soki té nakokufa. 

“Bongo banguna na ngai bakoloba: “Tolongi ye”; 
pe bakomikumisa po ngai nakwei. 


“Nkolo, nazali kotia motema na bolingo na yo; 
nazali na esengo po obikisaka ngai; 
nakoyembela yo po na bolamu nyonso oyo osalaka ngai. 


Nkolo akolongisa bato ya bosembo? 


1 4 1 Bazoba bazali komiloba: “Nzambe azali té”, 
babebi penza, bakómi na bizaleli ya mabe koleka;” 
moto moko té na kati na bango asalaka malamu. 


?Uta na Likolo, Nkolo azali kotala bato; 
soki moto moko ya mayele oyo atosaka ye azali. 

3Bango nyonso babungá nzela, babebá ndenge moko; 
ata moto moko té azali kosala malamu. 

4Nkolo alobi: “Bato nyonso oyo ya mabe bakómi bazoba; 
bazali koyeba eloko moko té. 
Bazwelaka bomengo na banzoto ya bato na ngai; 
pe babondelaka ngai ata mokolo moko té.” 


“Sik'oyo bango bakómi kolenga; 
pamba té Nzambe akoteli bato ya bosembo. 
“Balingaki kobebisa elikya ya bato ya mawa; 
kasi Nkolo abombi bango epai na ye. 
"Nani akolongisa bato ya Israel, 
banda na ngomba *Sion? 
Ezali Nkolo moto akolongola bato na ye na boumbu; 
bongo bato ya Israel bakozala na esengo. 


o 13.1 Na ebré: Nzembo ya David. 
P 14.1 Na ebré: Nzembo ya David. 
r 14.1 Rom 3,10-12. 

Makambo Nzambe atindaka bato na ye" 


1 1 Nkolo, nani akoki kokota na Ndako na yo? 
Nani akoki kozwa esika na ngomba na yo ya bosantu? 


2 Ezali moto oyo asalaka makambo yo olingaka; 
pe alobaka bobele makambo ya bosembo. 
3Atóngaka moto té, afingaka moto té; 
asalaka moninga na ye mabe té. 
4 Atalaka bato oyo Nzambe aboyaka na miso mabe; 
kasi asepelaka na baoyo batosaka Nzambe. 
Soki alaki likambo, abongolaka maloba na ye té; 
ata ndenge nini akokisaka yango. 
5 Adefisaka bato ya mawa mbongo na ye, alukaka benefisi 
te; 
azwaka avoka té po na kokweisa bato ya malamu na 
likambo. 
Moto oyo asalaka boye, akweyaka té. 


Bomengo na ngai ya libela' 


1 6 10 Nzambe, batela ngai; 

yo ozali esika oyo nakoki kobombana. 

2Nalobi na Nkolo: ozali Mokonzi na ngai; 

nazwaka bomengo bobele epai na yo. 
3Na mboka na biso nalukaka *basantu na yo;” 
bango nde bato ya lokumu oyo natosaka. 
4Baoyo balukaka lisalisi epai ya *banzambe mosusu, 
bazali komilukela bobele bapasi. 

Nakoki kobomela banzambe wana banyama té; 
nakotánga ata bakombo na yango té. 


SNkolo, yo ozali bomengo na ngai ya libela; 
bomoi na ngai ezali na maboko na yo. 
s$Opesi ngai likabo ya malonga; 
nasepelaka na yango mayele te. 
7Mersi, Nkolo, po opesaka ngai batoli; 
ata na butu, motema na ngai ekebisaka ngai. 
8Nkolo, tango nyonso nakanisaka yo; 
ozali pembeni na ngai, nakoki kobeta libaku té. 


s 15.1 Na ebré: Nzembo ya David. 

t 16.1 Na ebré: Nzembo ya David. 

u 16.3 *Basantu ezali bato oyo batosaka Nkolo; to: bakonzi oyo 
Nkolo aponá. 

? Yango wana motema na ngai etondi na esengo; 
pe nzoto na ngai ezali kopema na kimia. 


i0Pamba té okokaba ngai té na mboka ya bato bakufa; 
okolinga té ’tè ngai moto na yo nabeba.” 

1 Olakisaka ngai nzela ya bomoi; 
natondi na esengo penepene na yo; 
opesi ngai lokumu pe bomengo ya seko. 


Nkolo, kotela moto na yo” 
1 7 1 Nkolo, yoka ndenge nazali kolela, longisa ngai; 
yoka ndenge nazali kobondela yo na motema moko. 
Yo moko ókata likambo na ngai; 
?tala epai wapi bosembo ezali. 
3Oyebi motema na ngai, otali yango na butu; 
omekaki ngai pe ozwi ngai na mabe moko té. 
4Natóngaka moto té, nakoselaka moto makambo té; 
nalandaka bobele maloba na yo. 
SNasalaka se ndenge yo otindaka; 
natiki banzela na yo ata mbala moko té. 


SNzambe na ngai, nazali kobelela yo; 
pamba té ondimelaka ngai. 
Tia matoi, yoka maloba na ngai; 
"lakisa ngai bolingo na yo ya kokamwa. 
Yo moto obikisaka bato oyo bakimaka epai na yo; 
olongolaka bango na maboko ya banguna. 
8Batela ngai ndenge babatelaka liso; 
bomba ngai na se ya mapapu na yo. 


Sala ’tè bato oyo banyokolaka ngai bázwa ngai té; 
pe banguna oyo bazingi ngai báboma ngai té. 
10° Bango bakangi mitema na bango, bayokaka mawa té; 
babimisaka maloba ya lolendo. 
u Balandi ngai sima, bazingi ngai, 
miso epai na ngai po bákweisa ngai. 
12Bazali lokola batambo oyo ebombami; 
bazali koluka kopasola ngai. 


v 16.10 Misala 2,25-28. 13,25. 
w 17.1 Na ebré: Losambo ya David. 

13 Nkolo, ómilakisa, kweisa banguna na ngai; 
bundisa bato mabe, longola ngai na maboko na bango. 
14Nkolo, bango batondi na bomengo ya mokili; 
kómisa bango bato ya mawa. 
Melisa bango mai ya bololo oyo obombelaki bango; 
bana na bango bálangwa pe bátikela bakoko na bango. 
I5Kasi ngai, na bosembo nyonso nakomona elongi na yo; 
tango nakolamuka, nakosepela po namoni yo. 


Nzambe alongisi ngai” 


1 8 1-2 Nalingaka yo, Nkolo; 

yo ozali makasi na ngai. 

3Nkolo azali esika oyo nakimelaka po nabombana; 
azali libanga oyo ebatelaka ngai. 
Azali Nzambe na ngai pe Mobikisi na ngai; 
azali ebundeli oyo elongisaka ngai. 

4Mersi na Nkolo! nabelelaki ye; 
pe alongoli ngai na maboko ya banguna. 


SBasinga ya liwa ekangaki ngai; 
nabangaki lokola moto oyo alingi kodinda na mai. 
9 Ya solo, basinga ya liwa ekangaki ngai; 
liwa etielaki ngai mitambo. 
17Na kati ya pasi na ngai nabelelaki Nkolo; 
nasengaki Nzambe na ngai aya kosalisa ngai. 
Kuna na Ndako na ye ayokaki ndenge nazalaki kolela; 
atiaki matoi tango nabelelaki ye. 


8Mabelé eninganaki na kanda ya Nkolo; 
bafondasion ya bangomba elengaki. 

?Milinga ezalaki kobima na zolo na ye; 
monoko na ye ebimisi moto ya makasi oyo ezikisaka 

nyonso. 

loNkolo apasolaki Likolo pe ye moko akitaki; 
atelemaki likolo ya mapata ya mwindu. 

11 Amataki likolo ya *sheriben moko pe apumbwaki; 
mopepe ezalaki lokola mapapu na ye. 

12 Abombanaki na kati ya molili; 
na kati ya mapata ya mwindu makasi. 


x 18.1 Na ebré: David mosali ya Nkolo, ayembelaki Nkolo nzembo 
oyo mokolo Nkolo alongolaki ye na maboko ya Saul pe ya banguna 
mosusu. Tala pe 2 Sam 22. 

13Tango alekaki, abimisaki móto ya somo; 
yango ezikisaki nyonso liboso na ye. 
Kuna na Likolo, Nkolo abetisaki kake; 
ezalaki ye, Nzambe ya Likolo moto agangaki. 
15 Abwakaki ba-fleshe na ye bipai nyonso; 
apanzaki ba-móto ya kake bipai na bipai. 
I6Na koganga oyo Nkolo agangaki, 
se ya ebale monene ekómaki polele. 
Na mopepe ya zolo na ye, 
bafondasion ya mokili emonanaki. 


Uta na Likolo Nkolo atandi liboko pe akamati ngai; 
abimisi ngai na kati ya bamai ya minene. 
18 Alongoli ngai na maboko ya banguna na ngai, 
ya bato oyo balingaki kolonga ngai. 
19 Bango babundisaki ngai mokolo ya mabe; 
kasi Nkolo ayei kosalisa ngai. 
æ% Alongoli ngai, atii ngai na esika ya malamu; 
abikisi ngai po alingaka ngai. 


21 Nkolo asali ngai boye po na bosembo na ngai; 
asalisi ngai po nasalaka mabe té. 
2Nalandaka banzela ya Nkolo; 
napesaka Nzambe na ngai mokongo té. 
3 Natosaka mibeko na ye nyonso; 
nabwakaka mitindo na ye té. 
%Nasalaka nyonso 'te ázwa ngai na likambo té; 
naboyaka kosala mabe. 
235 Yango wana Nkolo apesi ngai lifuta; 
po amoni ’tè nazalaka motema pembe. 


2% Nkolo, olingaka bato oyo balingaka yo; 
ozalaka malamu na bato ya malamu. 

??Ozalaka motema pembe na bato ya mitema pembe; 
kasi ozalaka mayele na bato ya mitema mibale. 

2 Yo moto olongisaka bato oyo bamikitisaka; 
pe okitisaka bato ya lolendo. 

2 Nkolo, opelisi mwinda na kati ya libota na ngai;” 
Nzambe na ngai, omonisaka ngai polele na tango ya 

molili. 


y 18.29 Elakisi elaka oyo Nzambe apesaki na David ’tè akobatela 
libota na ye seko. 2 Sam 7,11. Bzb 132,17. 

Na nguya na yo nalongaka banguna oyo bayaka kobundisa 
ngai; 
napumbwaka lopango ya molai oyo ebatelaka bango. 


31 Nkolo asalaka bobele makambo ya malonga; 
Nzambe na biso akokisaka maloba na ye, 
abatelaka bato nyonso oyo babombanaka epai na ye. 
32 Bobele Nkolo moto azali Nzambe; 
bobele Nzambe na biso azali fondasion na biso ya 
mabanga. 
33 Ye moto apesaka ngai molende; 
amemaka ngai na banzela ya malonga. 
34 Abongisaka makolo na ngai lokola oyo ya mboloko; 
pe atelemisaka ngai malamu na likolo ya bangomba. 
35 Ye moto alakisaka ngai ndenge ya kobunda; 
nabwakaka ba-fleshe mosika koleka! 


36 Nkolo, obatelaka ngai po nalonga banguna na ngai; 
oyaka kosalisa ngai pe okómisaka ngai makasi. 

37 Na lisalisi na yo nakimaka mbangu koleka; 
pe nabetaka mabaku té. 

38 Nalandaka banguna na ngai pe nazwaka bango; 
nazongaka kaka soki nabomi bango. 

39 Nasilisaka bango pe bakokaka kosala eloko moko té; 
nanyataka bango na makolo na ngai. 

vOpesaka ngai makasi ya kobunda; 
pe okweisaka bato oyo bayeelaka ngai etumba. 


4 Ozali kokimisa banguna na ngai liboso na ngai; 
pe nazali kosilisa bango nyee. 
42 Bazali kobelela kasi moto moko té azali koya kosalisa 
bango; 
ata baleli epai na yo Nkolo, ozongiselaka bango eyano 
te. 
Nazali kopanza bango ndenge mopepe epumbusaka 
Pusiere; 
nazali konyata bango ndenge banyataka potopoto na 
balabala. 
“Olongoli ngai na maboko ya bato oyo batombokelaki 
ngai; 
opesi ngai bikolo po natambwisaka yango. 
Bato oyo nayebi té bakómi kosalela ngai; 
45 soki nalobi mwa likambo, bazali kotosa noki. 
Bapaya bakómi kosala nyonso po nasepela na bango; 

4na kolenga nyonso bakómi kobima na bisika 
babombanaki. 


“Longonya na Nkolo! 
mersi na Oyo apesaka ngai makasi! 
Lokumu ézala na Nzambe oyo abikisaka ngai; 
#asalisi ngai po nalonga bato oyo basalaki ngai mabe. 
Akweisi bikolo po étosa ngai; 
pe abikisi ngai na tango ya bitumba. 
Nkolo, olongoli ngai na maboko ya bato ya mobulu; 
olongisi ngai tango banguna bayaki kobundisa ngai. 
$0 Yango wana nazali koyemba lokumu na yo, 
pe kopesa yo mersi na kati ya bikolo. 


51 Nkolo asalaka makambo ya minene, 
po na kolongisa mokonzi oyo ye apona. 
Alakisaka bolingo na ye na moto oyo apakola “mafuta; 
na David pe na bato ya libota na ye, po na seko. 


Misala ya Nzambe pe Mibeko na ye” 
1 9 1-2 Likolo emonisaka nkembo ya Nzambe; 


3 


biloko nyonso oyo engengaka kuna elakisaka misala 
na ye. 
3Mokolo moko moko eyebisaka yango na mokolo oyo 
elandi; 

butu moko moko elakisaka yango na butu oyo elandi. 
4Sango yango elobamaka na maloba té; 

pe eyokanaka na matoi té. 
SKasi etambolaka bamboka nyonso; 

ekendaka tii na suka ya mokili.” 

Kuna, Nzambe abongiselá moi esika ya kolala na butu; 
Smokolo na mokolo yango ebimaka na tongo. 

Esimbaka nzela na lolendo nyonso lokola elombe; 

ndenge mobali oyo abali sika abimaka na ndako na ye. 
7Moi yango ekendaka suka tii suka; 

pe eloko moko t€ ezangaka kozwa yango. 


Mibeko ya Nkolo ezali ya malonga, ebongisaka mitema ya 
bato; aa 
mikano ya Nkolo.ezali ya solo, epesaka mayele na baoyo 
bazangi yango. 


z 19.1 Na ebré: Nzembo ya David. 
a 19.5 Rom 10,18. 

°Mitindo ya Nkolo ezali ya bosembo, etondisaka mitema 
na esengo; 
mibeko ya Nkolo ezali polele, efungolaka miso. 
10 Maloba ya Nkolo ezali malamu, ekotikala po na seko; 
mitindo ya Nkolo ezali ya solo, nyonso ezali ya kokoka. 
11 Yango ezwelaka moto bomengo koleka or ya kitoko; 
ezali elengi koleka mafuta ya nzoi ya sika. 
12 Nkolo, yango epesi ngai mayele; 
kolanda yango ezali na lifuta monene. 
13 Moto nyonso abosanaka; 
limbisa mabe na ngai oyo nayebaki té. 
'#Batela ngai po nakoma lolendo té; 
nazala moto ya bosembo, násala lisumu ya monene té. 
15Nkolo, yo ozali libanga oyo ebatelaka ngai; 
yamba maloba na ngai pe makanisi na ngai. 


Losambo po na mokonzi ya mboka” 
20 120) mokonzi, na tango ya mawa Nkolo akotela yo; 
Nzambe ya Israel ye moko abatela yo. 
3Uta na Ndako na ye ya *Sion, 
atindela yo lisalisi pe Asimba yo makasi. 
4Andima mabonza nyonso oyo ozali kopesa ye; 
asepela na banyama oyo ozali kozikisela ye. 
5Apesa yo oyo motema na yo elingi; 
pe ákokisa makambo nyonso oyo ozali kokana. 
éNkolo ákokisela yo nyonso oyo ozali kosenga ye; 
boye tokobeta maboko po na ndenge okolonga etumba; 
tokosala feti po na kokumisa Nzambe na biso. 


7Sik’oyo nayebi ’tè Nkolo akolongisa mokonzi oyo ye 
aponá; 

akokotela ye uta na Ndako na ye ya Likolo, 

akosalisa ye na nguya na ye ya kokamwa. 
8 Banguna batiaka mitema na bibundeli na bango, 

na bapunda pe na *ba-shareti; 

kasi biso tobondelaka bobele Nkolo, Nzambe na biso. 
? Bango bazali kolemba pe kokweya na mabele; 

kasi biso tozali kotelema makasi. 


10 Nkolo, longisa mokonzi na biso; 
yokela biso tango tozali kobelela yo. 


b 20.1 Na ebré: Nzembo ya David. 

Nkolo alongisaka mokonzi na biso” 


21 12 Nkolo, nguya na yo epesi mokonzi na biso esengo; 
asepeli mingi po olongisi ye. 

3 Okokiseli ye oyo alingaki; 
oboyaki mabondeli na ye té. 

4Otondisi ye na mapamboli;” 
okabeli ye esengo pe lokumu koleka. 

5Asengaki yo bomoi molai, opesi ye yango; 
okómisi mikolo na ye mingi penza. 

SBokonzi na ye epanzani mosika na lisalisi na yo; 
Saa ye lokumu monene. 

mboli ye po na seko; 

azwi esengo po yo ozalaka na ye. 


8 Ya solo, mokonzi, otiaka motema na Nkolo; 
bolamu ya Nzambe esimbaka yo po ókweya té. 

90 mokonzi, okokanga banguna na yo nyonso; 
okolonga bato oyo balingaka yo té. 

10Tango okobima, okosilisa bango lokola matiti; 
kanda ya Nkolo ekozikisa bango lokola móto. 

11 Okolongola mabota na bango na mokili; 
bana na bango bakonyokola bato lisusu té. 

12Soki bakani kosala yo mabe, 
ata basaleli yo likita bakolonga té. 

13Pamba té okobwakela bango ba-fleshe na yo; 
okokimisa bango mbangu. 


14Nkolo, ómimonisa! lakisa makasi na yo; 
biso tokoyemba pe tokokumisa nguya na yo. 


Nzambe na ngai, po na nini otiki ngai? 
22 1-2 Nzambe na ngai, Nzambe na ngai, 
po na nini otiki ngai?? 
nazali koganga epai na yo, kasi ozali kobikisa ngai té. 
3Nzambe na ngai, butu moi nazali kobelela yo; 
nakoki kofanda nyee té po yo ozali kondima té. 


d 21.1 Na ebré: Nzembo ya David. 

e 21.4 Na ebré: otii ekoti ya or na motú na ye. 

f 22.1 Na ebré: Nzembo ya David. 

g 22.2 Yezu asambelaki maloba oyo na kuruze, Mat 27,46. 
Mark 15,34. 

“Nzokande bobele yo moto ozali na bokonzi nyonso; 
yo *Mosantu, bato ya Israel bazali kokumisa yo. 
S“Bakoko na biso batiaki mitema epai na yo; 
batiaki mitema epai na yo, pe obikisaki bango. 
SBabelelaki yo, pe olongolaki bango na boumbu; 
batiaki mitema epai na yo, pe oyokisaki bango soni té. 


7Kasi ngai nazali lisusu moto té, nakómi lokola mosopi; 
bato nyonso bazali kofinga pe koboya ngai. 

8Baoyo nyonso bazali komona ngai, bazali koseka ngai; 
bazali kosepela pe kotsiola ngai. 

?Bazali kolobana: “Amipesi na Nkolo, ye moko ásalisa ye; 
pe lokola alingaka ye mingi, ábikisa ye.”” 


lo Nkolo, ezali yo moto obimisaki ngai na libumu ya mama; 
ya moto ofandisaki ngai nyee, na tolo na ye. 
11 Banda nabotama, bapesaki ngai na maboko na yo; 
banda libumu ya mama na ngai, Nzambe na ngai ezali se yo. 
12 Kozala mosika na ngai té, po pasi ezali koyeela ngai; 
pe moto oyo akoki kosalisa ngai azali té. 


13 Banguna ebele bazingi ngai lokola bangombe ya mibali; 
lokola bangombe ya mafuta pe ya makasi!’ 
14Bafungoli minoko na bango epai na ngai; 
bazali lokola batambo ya kanda, balingi kopasola ngai. 
15 Makasi na ngai esili lokola mai esopani na mabele; 
mikuwa na ngai nyonso ebukanibukani. 
Motema na ngai pe nzoto na ngai elembi penza; 
ekómi petepete lokola mafuta. 
16Oyokisi ngai solo ya liwa, mongongo na ngai ekauki; 
soi esili ngai na monoko. 


17 Bato ya mabe bazingi ngai lokola bambwa; 
banguna na ngai bakangi ngai maboko pe makolo. 

18 Nakondi mingi, nakoki kotanga mikuwa na ngai nyonso; 
banguna na ngai bazali kotala ngai pe kosepela. 

19 Bazali kokabola bilamba na ngai; 
bazali kobetela yango zeke./ 


h 22.9 Banguna ya Yezu balobaki na ye bongo, Mat 27,3943. 
Mark 15,29. Luka 23,35. 

i 22.13 Na ebré: lokola bangombe ya Bashán. 

j 22.19 Basoda bakabolaki bilamba ya Yezu bobele ndenge wana, 
Mat 27,35. Mark 15,24. Luka 23,34. Yo 19,24. 

WKasi yo Nkolo, kozala mosika na ngai té; 
yo ozali makasi na ngai. 
Yaka noki kosalisa ngai; 
?ibatela ngai báboma ngai té. 
Bikisa ngai po bambwa élia ngai té; 
zlongola ngai na monoko ya tambo, pe na maseke ya pakasa. 
Ondimeli ngai solo! 
3 nakoyebisa bandeko na ngai ’tè ozali Nzambe na biso. 
Na kati ya lisanga ya bato na yo nakokumisa yo boye: 
24“Bino bato botosaka Nkolo, boyembela ye, 
bino nyonso bato ya libota ya Jakob, bókumisa ye; 
bino nyonso bato ya Israel, bótosa ye. 
25 Nkolo abwakaka bato ya mawa té; 
ayebi bapasi na bango. 
Apesaka bango mokongo té; 
kasi ayokaka bango tango babelelaka ye.” 


% Nkolo, nakokumisa yo na kati ya lisanga ya bato; 
na miso ya bato batosaka yo, nakopesa yo *mabonza oyo 
nalakaki. 
27 Nakobenga bato bakelelá po bália pe bátonda; 
baoyo balukaka yo Nkolo, bakokumisa yo; bázala malamu seko. 


2 Bato ya bikolo nyonso bakokanisa Nkolo pe bakozongela ye; 
mabota nyonso ya mokili ekofukamela ye. 
2 Pamba té Nkolo azali Mokonzi; 
ye moto atambwisaka bikolo nyonso. 
Bato nyonso basengeli kokufa pe kozonga na mabele; 
ata bato minene ya mokili bakogumbamela Nkolo. 
3! Bato oyo bakoya sima, bakosalela ye; 
batata bakoyebisa bana na bango sango na ye. 
32Na mabota nyonso oyo ekoya 
bakosakola makambo Nzambe asalaki po na kobikisa bato na ye. 


Nkolo azali Mobokoli na ngai” 


23 1 Nazali lokola meme oyo Nkolo abokolaka;' 
nazangaka eloko moko té. 
?Mobokoli na ngai apemisaka ngai, 
na kati ya matiti ya mobesu. 
Amemaka ngai epai ya mai ya kimia; 


k 23.1 Na ebré: Nzembo ya David. 
123.1 Na ebré: Nkolo azali po na ngai lokola mobokoli ya bameme, 
Yo 10,9. 

3azongiselaka ngai makasi.” 
Atambwisaka ngai na banzela ya malamu, 
po ye azali Nzambe na ngai.” 


4Nkolo, yo ozali Mobokoli na ngai; 
obatelaka ngai na makama nyonso. 
Ata nazali kotambola na molili ya somo, 
nakoki kobanga eloko té. 
Pamba té olakisaka ngai nzela; 
otambolaka nzela moko na ngai.” 


SOtielaka ngai biloko ya kitoko na mesa, 
na miso ya banguna na ngai. 
Oyambaka ngai lokola moto ya lokumu;? 
omelisaka ngai masanga ya kitoko. 
$Otondisaka ngai na bolamu na yo oyo esukaka té; 
bomoi na ngai mobimba, okofandisa ngai na Ndako 
na yo. 


Nkolo azali Mokonzi ya lokumu” 


2 4 1 Mokili mobimba ezali ya Nkolo; 
na biloko nyonso oyo ezali na kati na yango. 
Mokili mobimba ezali ya Nkolo; 
na bato nyonso oyo bafandi na kati na yango. 
2? Ye moto atia yango na likolo ya bamai;” 
apia yango na kati ya bambonge. 
3Banani bakoki komata na ngomba esika Nkolo 
afandaka? 
banani bakoki kotelema na Ndako na ye ya *bosantu? 
4Bobele bato oyo bazali mitema pembe, 
pe basalaka masumu té; 
batangaka kombo ya Nzambe na makambo ya mabe 
tê; 
pe bakataka seleka ya lokuta té. 


m 23.3 Yebis 7,27. 

n 23.3 Na ebré: po na *kombo na ye. Ndenge Nzambe asalaka, 
elakisi soki ye azali nani. 

o 23.4 Na ebré: Nzete na yo esalisaka ngai po nábanga té. 

P 23.5 Na ebré: opakolaka ngai “mafuta na motú. 

r 24.1 Na ebré: Nzembo ya David. 

s 24.2 Tala “Mai. 

“Bango bazwaka mapamboli ya Nkolo; 
Nzambe, Mobikisi na bango apesaka bango bolamu. 
SWana ezali ndenge ya bato oyo balukaka Nkolo, 
baoyo bakotaka epai ya Nzambe ya Israel. 


7“Bino, baporte ya Ndako ya Nkolo, bóbeta tolo, 
bino, baporte ya Ndako ya seko, bosepela; 
pamba te Mokonzi ya lokumu alingi kokota.” 

8 Nani yango Mokonzi ya lokumu? 
ezali Nkolo, elombe ya nguya, 
Nkolo, elombe ya bitumba. 


9“Bino, baporte ya Ndako ya Nkolo, bóbeta tolo, 
bino, baporte ya Ndako ya seko, bósepela; 
pamba té Mokonzi ya lokumu alingi kokota.” 
10Nani yango Mokonzi ya lokumu? 
ezali Nkolo ya Likolo na se; 
bobele ye moto azali Mokonzi ya lokumu. 


Nkolo, lakisa ngai nzela na yo' 


2 5 ! Nkolo, napesi yo motema na ngai; 
2 Nzambe na ngai, namipesi epai na yo. 
Koyokisa ngai soni té; 
banguna na ngai bálonga ngai té. 
3Bato oyo batiaka mitema epai na yo basambwaka té; 
kasi baoyo batsiolaka yo batikalaka na soni. 
4Nkolo, lakisa ngai banzela na yo; 
yekwisa ngai ndenge ya kolanda yango. 
5Yebisa ngai bizaleli oyo ekoki na bosembo na yo; 
pamba té bobele yo Nzambe moto obikisaka ngai. 
Nkolo, natiaka motema epai na yo mikolo nyonso; 
“kanisa bolingo pe bolamu oyo olakisaká banda kala. 
7Kotala masumu na ngai ya bomwana té; 
kanisa ngai po na bolingo na yo oyo esukaka té. 
Nkolo azali bolamu pe bosembo; 
alakisaka bato ya masumu nzela ya kolanda. 
° Atambwisaka bato ya mawa na bosembo; 
ayebisaka bango banzela na ye. 
10Banzela nyonso ya Nkolo emonisaka bolingo na ye ezangá 
suka, 
po na baoyo batosaka mibeko ya *Boyokani na ye. 


t 25.1 Na ebré: Ya David. 

11 Nkolo, mabe na ngai eleki ndelo; 
limbisa ngai po ozali Nzambe na ngai. 
12Nkolo atambwisaka moto oyo atosaka ye; 
alakisaka ye nzela nini akoki kopona. 
13 Moto yango akomona bolamu; 
pe bana na ye bakozwa mboka ya Nkolo. 
14 Nkolo ayebisaka ba-sekelé na ye na bato oyo batosaka 
ye; 
apesaka bango mayele po babatelaka Boyokani na ye. 


IS Miso na ngai ezali tango nyonso epai ya Nkolo; 
ye alongolaka ngai na mitambo. 
16 Nkolo, baluka epai na ngai, yokela ngai mawa; 
pamba t€ nazali moto ya mawa pe natikali ngai moko. 
17 Kitisa ngai motema; 
longola ngai makanisi oyo nazali na yango. 
18Tala bapasi pe mawa na ngai; 
limbisa mabe na ngai nyonso. 
19 Tala, banguna na ngai bazali ebele; 
bazali koyina pe konyokola ngai. 
%Batela ngai pe bikisa ngai; 
nakimeli epai na yo, koyokisa ngai soni té. 
21 Natii motema epai na yo po óbomba ngai; 
nazala kaka moto ya bosembo pe ya malamu. 


220) Nzambe, longola bato ya Israel na boumbu; 
pe na bapasi na bango nyonso. 


Losambo ya moto malamu” 


26 1 Nkolo, kotela ngai po nasalaka mabe té; 
nalembaki kotia motema epai na yo té. 
2Nkolo, tala ngai malamu pe meka ngai; 
tala makambo oyo ebombana na motema na ngai. 
> Nakanisaka bolingo na yo tango nyonso; 
pe natambolaka ndenge yo olingaka. 
4Nafandaka esika moko na bato ya mabe té; 
natambolaka pe ná bato ya lokuta té. 
SNaboyaka kosangana na bato ya mobulu; 
nakimaka bato oyo baboyaka yo. 


u 26.1 Na ebré: Ya David. 


548 BANZEMBO 26, 27 


Nkolo, nasukoli maboko na ngai po nayebi likambo té; 
nakoki kosangana na baoyo bazali kopesa mabonza na 
mesa na yo; 
7po nayembela yo nzembo ya kokumisa yo, 
pe nápanza sango ya misala na yo nyonso ya kokamwa. 


8Nkolo, nalingaka Ndako oyo yo ofandaka; 
esika oyo nkembo na yo ezali. 
?Kotia ngai esika moko ná bato ya masumu té; 
kopesa ngai etumbu t€ na baoyo babomaka bato. 
lOBango batonda na makambo ya mabe; 
tango nyonso balukaka kozwa avoka. 
u Ezaleli na ngai ezali malamu; 
yokela ngai mawa, bikisa ngai. 
12Nkolo, nakoki kobanga likama moko té; 
nakopesa yo mersi na lisanga ya bato na yo. 


Nakoki kobanga nani?” 
27 1 Nkolo amonisaka ngai polele pe abikisaka ngai; 
nakoki kobanga nani? 
Nkolo azali Mobateli ya bomoi na ngai; 
nakoki kokima nani? 


?Soki bato mabe bayini ngai, 
soki baluki kosala ngai mabe to koboma ngai, 


ezali bobele bango moko bato bakokweya na moselu. 
3Ata soki basoda kama na kama bayeeli ngai, 

nakoki kobanga eloko moko té. 

Ata soki bango nyonso babandi kobundisa ngai, 

nazali kokitisa kaka motema. 


4Nasengaka Nkolo bobele eloko moko; 
ya solo, natielaka yango motema: 
Násepela bomoi na ngai mobimba na bolamu ya Nkolo; 
náfanda na Ndako na ye, po námipesaka na mosala 
na ye. 
“Boye taia pasi ekoya, 
akoyamba ngai epai na ye. 
Akobomba ngai na Ndako na ye; 
akotelemisa ngai na likolo ya libanga. 


v 27.1 Na ebré: Ya David. 

SSik'oyo nalongi banguna oyo bazingi ngai; 
na esengo nyonso nakopesa Nkolo mabonza na Ndako 
na ye, 
nakoyembela Nkolo pe nakokumisa ye. 


"Nkolo, yoka ndenge nazali kobelela yo; 
yokela ngai mawa, zongisela ngai eyano. 
8 Nazali kokanisa ndenge olobaki: “Bólukaka ngai”; 
Nkolo, nazali koluka yo, kopesa ngai mokongo té. 
?Koyokela ngai kanda té, kobengana ngai té; 
yo moto osalisaka ngai. 
Kotika ngai té, kosundola ngai té; 
yo Nzambe Mobikisi na ngai. 
10 Ata soki tata ná mama basundoli ngai, 
yo Nkolo, okolokota ngai. 


11 Nkolo, lakisa ngai nzela na yo; 
mema ngai na nzela ya malamu. 
Pamba té banguna bazali kotala ngai; 
'2kotika ngai nakweya na maboko na bango té. 
Bazali kokosela ngai makambo; 
pe bazali koluka kobangisa ngai. 
13 Natii motema ’tè Nkolo akobikisa ngai; 
ata ndele nakozwa bolamu na ye. 
14Tia elikya na Nkolo, zala molende; 
ya solo, tia elikya na Nkolo, sala makasi. 


Losambo ya kosenga lisalisi” 
2 8 1 Nkolo, yo ozali libanga oyo natelemaka, 
nazali kobelela yo, kokangela ngai matoi té; 
soki opesi ngai eyano té, ekobebela ngai. 
2Yoka ndenge nazali kolela pe kobelela yo; 
tala ndenge nazali kotombola maboko, 
epai Ndako na yo ya *bosantu ezali. 


3Kotia ngai esika moko ná bato ya mobulu té; 
bango balukaka bobele kosala mabe. 
Balobaka na baninga maloba ya malamu; 
kasi mabe etondá na mitema na bango. 


w 28.1 Na ebré: Ya David. 


550 BANZEMBO 28, 29 


#Zongisela bango ndenge misala na bango ezali; 
ndenge mabe na bango ezali. 
Sala bango ndenge bango basalaka baninga; 
pesa bango lifuta na ndenge ekoki. 


SEbongi Nkolo akweisa bango; 
pe asilisa bango libela. 
Pamba té bakanisaka misala ya Nkolo té; 
pe bazali kobanga nguya na ye té. 
S$Mersi na Nkolo, po ayoki kolela na ngai; 
7Nkolo azali makasi na ngai pe ebundeli na ngai. 
Natiaki motema epai na ye pe nazwi lisalisi; 
yango wana nazali koyemba na esengo pe kokumisa ye. 


8 Nkolo abatelaka ekolo na ye malamu; 
abikisaka mokonzi oyo ye moko apona. 

> Nkolo, bikisa pe benisa bato oyo bakómá ya yo penza; 
zala Mobokoli na bango pe batela bango libela! 


Mongongo ya Nkolo ebimi na kake” 
29 1 Bino milimo ya Likolo, bókumisa Nkolo; 
bókumisa Nkolo po amonisi nguya na ye. 
2Bókumisa Nkolo po azali Nzambe ya Israel; 
bófukama mitú na se po alakisi *bosantu na ye.” 


3Mongongo ya Nkolo emati na likolo ya ebale monene; 
Nzambe ya nguya moto azali koganga na kati ya kake! 
Nkolo azali Mokonzi ya bamai ya minene; 


4mongongo ya Nkolo emati na nguya nyonso, 
mongongo ya Nkolo emati bipai nyonso! 


S“Mongongo ya Nkolo epasoli banzete ya *sedre; 
Nkolo apasoli ba-sedre ya *Liban! 

é Apumbwisi bangomba ya Liban lokola bana-ngombe; 
pe ngomba oyo eleki molai, lokola mwana-pakasa;” 


x 29.1 Na ebré: Nzembo ya David. 

y 29.2 Bzb 96,7-9;, Nkolo alakisi bosantu na ye na ndenge abetisi 
bakake (ezali mongongo na ye), banda na ebale monene 
Mediterané (v.3-4) pe na bangomba ya Liban (v.5-7), tii na esobe 
oyo ezali na ngambo ya mokili ya Israel (v.8-9). 

Z 29.6 Ngomba oyo eleki molai: na ebré “Sirion”. 

7 mongongo ya Nkolo epanzi ba-móto bipai na bipai. 
sMongongo ya Nkolo eningisi esobe ya zelo;” 
Nkolo aningisi esobe oyo ezali na ngambo ya mboka! 
9Mongongo ya Nkolo ebangisi bamboloko pe bataba ya 
zamba; 
ezali kobotisa yango liboso ’tè mikolo ékoka; 
milimo nyonso ya Likolo ezali koganga: “Nkembo na 
Nkolo!” 


10Nkolo, ozali Mokonzi ya bamai nyonso; 
yo moto osukolaki mokili na mai 
po ósilisa banguna na yo.” 
Nkolo, ozali Mokonzi po na seko; 

11 pesa makasi na bato na yo ya Israel, 
benisa biso po tózala malamu. 


Nkolo, ozongiseli ngai makasi” 


3 0 1:2 Nkolo, mersi po osalisi ngai; 
otiki banguna na ngai báseka ngai té. 
3Nkolo, Nzambe na ngai, nabelelaki yo; 
pe osilisi maladi na ngai. 

4Nkolo, obikisi ngai na likama ya liwa; 
ozongiseli ngai makasi tango nalingaki kokufa. 

SBino bato bolingaka Nkolo, bóyembela ye; 
bósakola ’tè azali *mosantu. 

“Kanda na ye ezalaka po na mwa tango moke; 
kasi bolingo na ye eumelaka bomoi mobimba. 
Ata soki lelo oleli tii na pokwa, 
lobi na tongo okosepela. 


7"Ngai nazalaki kofanda kimia, namilobaki: 
“Eloko moko té ekoki kosala ngai mabe.” 
sNkolo, na bolingo na yo okómisaki ngai makasi solo; 
kasi tala, opesi ngai mokongo, pe nakómi kobanga. 
Bongo nazali kobelela yo, Nkolo; 
Mokonzi, nazali kolela epai na yo. 


a 29.8 Na ebré: kuna na Kadesh (penepene ya esobe ya Sinai). 

b 29.10 Tala ndenge Nzambe asilisaki banguna na ye na mai (Eband 6 
tii 9). Bato ebele babangaka kake. Kasi moto asalaki nzembo oyo 
azalaki kosepela pe kosenga Nzambe ásalela nguya na ye, po na 
kobatela Israel. 

d 30.1 Na ebré: Bayembaki nzembo oyo mokolo babenisaki Ndako 
ya Nzambe. Nzembo ya David. 


552 BANZEMBO 30, 31 


10 Yo okozwa nini soki nakufi? 
soki nakiti na libulu ya liwa? 
Moto oyo akómi mabelé akoki kokumisa yo? 
akoki kosakola bolingo na yo? 

11 Nkolo, yokela ngai mawa, ndimela ngai; 
Nkolo, yaka kosalisa ngai. 


2Olongoli ngai pili pe otondisi ngai na esengo; 
okómisi matanga na ngai feti monene. 
#Nakokufa té, nakozala koyembela yo lisusu; 
Nkolo, Nzambe na ngai, nakopesa yo mersi tango nyonso. 


Nkolo, yo ozali makasi na ngai? 


31 1-2 Nkolo, nabombanaka epai na yo, 
koyokisa ngai soni ata mokolo moko té; 
bikisa ngai po na bosembo na yo. 
3Tia matoi epai na ngai, yaka noki; 
longola ngai na makama nyonso. 
Zala libanga oyo ebombaka ngai; 
bikisa ngai na nguya na yo. 
4Ya solo, ozali Mobateli na ngai ya makasi; 
yo, Nzambe na ngai, lakisa ngai nzela. 
“Bobele yo moto okoki kopesa ngai kimia; 
longola ngai na mitambo oyo batieli ngai. 


Nkolo, namitiki mobimba na maboko na yo;f 

yo Nzambe ya solo moto olongoli ngai na pasi. 
TNayinaka bato oyo basambelaka banzambe ya lokuta; 

o Nkolo, natiaki motema bobele epai na yo. 
8Nakobina na esengo po na bolamu na yo; 

pamba té omoni pasi na ngai pe oyoki kolela na ngai. 
?Otikaki ngai na maboko ya banguna té; 

opesaki ngai bonsomi. 


10 Nkolo, yokela ngai mawa: 
nalembi nzoto, nateli miso po na kolela. 

1 Bomoi na ngai ezali kosila po na mitungisi; 
mikolo na ngai ekómi kaka ya kolela na kolela. 
Masumu na ngai esilisi ngai makasi nyonso; 
nzoto na ngai mobimba elembi. 


e 31.1 Na ebré: Nzembo ya David. 
f 31.6 Luka 23,46. 


BANZEMBO 31 


12Banguna na ngai nyonso bakómi kofinga ngai; 
bato ya pembeni kutu bakómi kolekisa ndelo. 


Bato oyo bayebi ngai bakomi kobanga po na ngai; 


soki bakutani na ngai na nzela, bazali kokima. 
13 Babosani ngai lokola moto asi'akufa; 
nakomi lokola eloko babwaka. 
14Nazali koyoka ndenge bato bazali kotónga ngai; 
makama ezali koyeela ngai bipai nyonso. 
Bazali koyokana po na kosala ngai mabe; 
bazali kosalela ngai likita po baboma ngai. 


15Kasi ngai nazali kotia motema epai na yo, Nkolo; 
pamba té Nzambe na ngai ezali yo. 

16 Bomoi na ngai mobimba ezali na maboko na yo; 
kotika banguna na ngai banyokola ngai té. 

17 Nazali mosali na yo, lakisa ngai bolamu na yo; 
bikisa ngai na bolingo na yo. 

18 Nkolo, nabeleli yo, koyokisa ngai soni te; 
kasi sala "te bato ya mabe bakufa soni, 
bákufa libela po báfanda nyee. 

19Bato wana ya lokuta batsiolaka bato ya bosembo; 
básuka na maloba na bango ya lofundu pe ya 

lolendo. 


20 Nkolo, olingaka bato oyo batosaka yo; 
obombelaka bango bomengo ya kokamwa penza. 
Na miso ya bato nyonso opesaka yango, 
na bato oyo balukaka kobombana epai na yo. 

21 Obombaka bango, esika yo moko obombama, 
po mabe ya bato ézwa bango té. 

Obatelaka bango epai na yo; 
po bato bálobela bango maloba ya mabe té. 


22 Nkolo, mersi po na bolamu monene osali ngai, 
tango bazalaki kobundisa ngai bipai nyonso. 

23 Nalongolaki kutu motema, nalobaki: 
“Olongoli ngai na miso na yo.” 
Kasi oyokaki mabondeli na ngai, 
tango nazalaki kobelela yo. 

2 Bino nyonso bato ya Nkolo, bólinga ye; 


Nkolo abatelaka bato oyo batiaka mitema epai na ye, 


kasi azongiselaka bato ya lofundu mabe na bango. 
235Bino nyonso bato botiaka mitema epai ya Nkolo, 
bózala na makasi pe na molende. 

Esengo na moto oyo Nkolo alimbisis 


32 ! Esengo na bato oyo Nkolo alimbisi,” 
pe alongoli masumu na bango. 
2Esengo na bato oyo Nkolo akamati lokola bato ya 
mabe té; 
pe bazalaka na makanisi ya lokuta té. 


3Nkolo, tango nazalaki kondima mabe na ngai té, 
makasi na ngai ezalaki kosila na kolela mikolo nyonso. 

4Pamba té butu moi ozalaki kopesa ngai etumbu; 
nakaukaki ndenge matiti ekaukaka na moi. 

SKasi natikaki kobomba masumu na ngai; 
nayaki kondima mabe na ngai na miso na yo. 
Nalobaki: ya solo, namemi ngambo liboso ya Nkolo; 
bongo yo olimbisi masumu na ngai nyonso. 


6Yango wana bato na yo basengeli kobondela yo, 
na tango bazali komona pasi. 
Ata pasi eleki ndenge mai elekaka bandelo, 
ekodindisa bango té. 

7Yo, Nkolo, ozali esika nakoki kobombama; 
obatelaka ngai na tango ya pasi. 
Nakoganga na esengo; 
po obikisaka ngai tango nyonso. 


8Nkolo alobi: “Ngai nakopesa yo mayele; 
pe nakolakisa yo nzela oyo okolanda. 
Nakopesa yo toli, nakobanda kotala yo; 
bongo mabe moko té ekoyeela yo. 
Kozala mobulu té lokola punda oyo ezangá mayele; 
oyo bakangaka ebende na monoko po étomboka té.” 
10Bato ya mabe bazwaka bapasi mingi; 
kasi bolingo ya Nkolo ebatelaka moto oyo amipesaka 
na ye. 


11 Bino bato ya bosembo, bósepela po na Nkolo! 
bino nyonso bato botosaka ye, boganga na esengo! 


g 32.1 Na ebré: Nzembo ya David. 
h 32.1 Rom 4,7-8. 


BANZEMBO 33 


Nzambe moto asala, pe ye moto abatelaka 


3 3 1 Bato ya bosembo, bóyembela Nkolo na esengo; 
bino bato ya malamu, bókumisa ye. 
2Bókumisa Nkolo na likembe; 

bóbetela ye mandanda ya basinga zomi. 
3Bóyembela ye nzembo ya sika; 

bókumisa ye na miziki ya kitoko koleka. 


4Pamba té maloba ya Nkolo ezali ya solo; 
misala na ye ezalaka ya kokoka. 
5 Alingaka makambo ya malonga pe ya bosembo; 
mokili mobimba etondá na bolamu ya Nkolo. 
SNkolo alobaki, pe Likolo esalamaki; 
ná oyo nyonso ezali na kati na yango. 
7 Asangisaki bamai ya ebale monene na esika na yango; 
pe abombaki bamai ya se ya mabelé bisika moko. 
8 Mokili mobimba ébanga Nkolo; 
pe bato nyonso ya mokili bátosa ye. 
9Pamba té alobaki, pe esalamaki; 
apesaki mitindo, pe emonanaki. 


10Nkolo abomaka mikano ya bikolo; 
abebisaka makambo oyo bato bakanisaka kosala. 
1 Kasi mikano ya Nkolo etikalaka seko; 
makambo ye akanisaka etikalaka bileko na bileko. 
12 Esengo na ekolo oyo Nkolo azali Nzambe na yango; 
esengo na bato oyo ye apona po bazala ya ye penza. 
:Uta na Likolo Nkolo azali kotala; 
amonaka bato nyonso. 
14Banda na esika afandaka na kiti na ye, 
abwakaka miso na bato nyonso ya mokili. 
15 Ye moto asalaki mitema na bango; 
ayebaka makambo nyonso oyo basalaka. 


16Soki mokonzi ya mboka alongi etumba, 
ezali té po na ebele ya basoda na ye. 
Soki elombe alongwe na maboko ya banguna, 
ezali té po na makasi na ye. 

17Punda ekoki kolongola moto na likama té; 
makasi ya punda ebikisaka moto té. 

18Kasi Nkolo atalaka bato oyo batosaka ye; 

19 Nkolo alongolaka bango na liwa, 
abikisaka bango na tango ya nzala makasi. 

20 Biso totiaka mitema epai ya Nkolo; 
ye azali Mobateli oyo abundelaka biso. 


21 Mitema na biso esepelaka po na ye; 
tomipesaka na Nzambe, Mosantu ya Israel. 

22 Nkolo, elikya na biso ezali epai na yo; 
pesa biso bolamu na yo. 


Nkolo alongolaka biso bapasi' 


3 4 1:2 Nakopesa Nkolo mersi tango nyonso; 
nakolemba kokumisa ye té. 
Nazali kobeta tolo po na Nkolo; 
bino bato ya mawa, bóyoka ngai pe bósepela! 
4Bókumisa Nkolo esika moko ná ngai; 
tobetela Nzambe na biso maboko! 


5Nabondelaki Nkolo, pe ye azongiseli ngai eyano; 
alongoli ngai kobanga nyonso. 

$Botombola miso epai na ye pe bózala na esengo; 
boye bokoyoka lisusu soni tê. 

7Po Nkolo ayokelaka bato ya mawa oyo babelelaka ye; 
pe abikisaka bango na bapasi nyonso. 


8*Anjelu ya Nkolo azalaka penepene ya bato oyo 
batosaka ye; 
pe alongolaka bango na makama. s 
?Bomeka bolamu ya Nkolo, bóyoka elengi na yango; 
esengo na bato oyo babombanaka epai na ye. 
10 Bino bato ye apona, bótosa ye;* 
pamba té baoyo batosaka ye bazangaka eloko moko té. 
11 Tango mosusu batambo ezangaka biloko ya kolia; 
kasi baoyo babondelaka Nkolo bazangaka eloko mokote. 


12Bana na ngai, bóya koyoka ngai; 

nakolakisa bino ndenge bosengeli kotosa Nkolo. 
13Soki bolingi kozala na bomoi molai pe komona esengo, 
14bózala na maloba mabe té pe bótika lokuta.' 


i 34.1 Na ebré: Nzembo ya David; tango Abimelek atikaki ye 
ákende, po amilakisaki moto ya liboma, 1 Sam 21,13-15. 

j 34.9 1 Pi 2,3. 

k 34.10 Na ebré: bino *basantu na ye. 

l 34.14 1 Pi 3,10-12. 


BANZEMBO 34, 35 


iSBoboya makambo ya mabe pe bósalaka malamu; 
bólukaka tango nyonso boboto. 


16Butu moi Nkolo atalaka bato ya bosembo; 
atiaka matoi tango babelelaka ye. 

17Nkolo aboya bato oyo basalaka mabe; 
alongolaka mabota na bango na mokili. 

18Nkolo ayokaka baoyo babelelaka ye; 
alongolaka bango bapasi nyonso. 

19Nkolo azalaka penepene ya bato oyo balembá; 
pe abikisaka baoyo bazali lisusu na elikya té. 


2 Bato ya malamu bamonaka pasi mingi; 
kasi mbala nyonso Nkolo abikisaka bango. 
21 Akengelaka malamu nzoto na bango mobimba, 
po mokuwa na bango ata moko té ébukana. 
2 Kasi bato ya mabe bakufaka na mabe na bango; 
baoyo bayinaka bato ya malamu bazwaka etumbu. 
Nkolo abikisaka bomoi ya basali na ye; 
baoyo babombanaka epai na ye bakoki kobanga té. 


Mabondeli ya moto bafundi” 


3 5 10 Nkolo, kweisa bato oyo bazali kofunda ngai; 
bundisa baoyo bazali kobundisa ngai. 
?Kamata bibundeli na yo nyonso; 
pe yaka kokotela ngai. 
3Tombola likonga po na kobundisa bango; 
pe loba na ngai: “Ngai moto nakobikisa yo.” 


“Baoyo bazali koluka koboma ngai, 
bayoka soni pe basambwa. 
Baoyo bazali kokana kosala ngai mabe, 
bázonga sima pe básuka. 
STango “Anjelu ya Nkolo akobengana bango, 
bazala lokola matiti oyo ekendaka na mopepe. 
Tango Anjelu ya Nkolo akobengana bango, 
nzela na bango ékóma molili pe moselu. 


"Batieli ngai motambo, ata bazwi ngai na likambo té; 


batimoli libulu po nakweya. 


m 35.1 Na ebre: Ya David. 

Nkolo, sala ’tè mabe ézwa bango na mbalakaka, 
bákangama na motambo oyo bango moko batandi; 
bákweya pe bákufa libela. 

Boye nakotonda na esengo po na Nkolo; 
nakosepela na ndenge abikisi ngai. 

10Na motema moko nakoloba: “Nkolo, nani akokani na yo? 
olongolaka moto ya mawa na maboko ya bato ya makasi, 
pe moto oyo akelela na maboko ya baoyo banyokolaka 


ye. 


11 Batemwen ya lokuta batelemeli ngai; 
bazali kotuna ngai makambo oyo nayebi té. 
12 Bazali kozongisela ngai mabe na esika ya bolamu; 
bango nyonso bazali kosundola ngai. 
13Nzokande ngai, tango bango bazalaki na maladi, 
nakómaki mawa-mawa pe nazalaki komilalisa *nzala. 
Nazalaki kosambela elongi na se pe komitungisa, 
14lokola soki ezalaki moninga to ndeko. 
Nazalaki koyoka mawa pe kolala na mabele, 
lokola nde nakufeli mama. 


15 Kasi bango bazali kosepela po ngai nakwei; 
bango nyonso bazali kosalela ngai likita. 
Bakomi lokola bato oyo ngai nayebi té; 
bazali kosilisa ngai loposo. 

16 Bazali koseka ngai ata mawa té; 
bazali kolia mino po na ngai. 

17 Nkolo, okotala pamba boye tii mokolo nini? 
nasengi yo kaka eloko moko: batela ngai nábika, 
batambo wana babebisa ngai té. 


18 Boye nakokumisa yo na miso ya bato na yo; 
nakopesa yo mersi na kati ya lisanga mobimba. 
19Baoyo bayini ngai pamba-pamba bazali kofinelana miso; 
sala 't€ básepela likolo na ngai té. 
2Bazalaka na maloba ya malamu té; 
bobele kotónga bato ya boboto ya mboka na biso. 
21 Bafungoleli ngai minoko minene; 
bazali koloba: “He, he! tomoni makambo na ye!” 


zz Nkolo, yo pe ozali komona, kofanda nyee té; 
Mokonzi na ngai, kozala mosika na ngai té. 

23Nkolo, lamuka po na kokata likambo na ngai; 
Nzambe na ngai, yaka kokotela ngai. 

24 Nkolo, Nzambe na ngai, ozali bosembo, longisa ngai; 
sala 'te básepela likolo na ngai té. 

25 Kotika té banguna na ngai báloba bango na bango: 
“Aa! tozwi ye, tokosukisa ye na mbala moko!” 


26 Sala ’tè baoyo basepelaki na mawa na ngai, bakufa soni; 
baoyo nyonso batelemelaki ngai, bisambwa libela. 
27 Kasi baoyo balingaka ’tè ngai nalonga, básepela; 
báyemba na esengo pe bálobaka tango nyonso: 
“Nkolo azali monene; alingi mosali na ye ázala 
na boboto.” 
28Boye nakosakola bosembo na yo; 
pe nakokumisa yo bomoi na ngai mobimba. 


Nkolo, bomoi eutaka kaka epai na yo” 


3 6 1-2 Nazali kokanisa ndenge bato mabe balobaka po 
na masumu;” 
na miso na bango, kobanga Nzambe ezali na tina té. 
3 Pamba té bamimonaka bato malamu; 
bakoki koyeba mabe na bango té po báboya yango. 
4Balobaka bobele makambo ya mabe pe ya lokuta; 
kosala malamu ezali eloko pamba na miso na bango. 
5 Ata na butu bazali kaka kokana kobebisa; 
bakangamá na nzela oyo ezali malamu té, 
batikaka makambo ya mabe té. 


éNkolo, bolingo na yo ezali monene lokola Likolo, 
ebongwanaka té, emata tii na mapata. 

1Bosembo na yo ekokani na bangomba oyo eleki milai, 
mikano na yo ezali na suka té lokola ebale monene; 
yo Nkolo moto obikisaka bato na pe banyama. 

80O Nzambe, bolamu na yo ezali na tina penza; 
bato balukaka kobombana na se ya mapapu na yo. 

?Otondisaka bango na bilei ya Ndako na yo; 
osopelaka bango bolamu na yo lokola mai ya komela. 


10Bomoi ebimaka epai na yo lokola mai na se ya mabele; 
kongenga na yo moto engengisaka biso. 

1 Batela bolamu na yo epai ya bato oyo bayebi yo; 
pe bosembo na yo epai ya bato ya mitema malamu. 


n 36.1 Na ebré: Nzembo ya David, mosali ya Nkolo. 
o 36.2 Rom 3,18. 

12 Bato ya lofundu bákóma epai na ngai té; 
banguna na yo bákoka kobengana ngai té. 
33Tala ndenge bato ya mabe bakwei; 
basili makasi libela, bakoki kotelema té. 


Ndenge bato malamu na bato mabe basukaka” 


37 1 Kosilikela bato ya mabe té; 
kozala na zuwa na bato ya mobulu te! 
2Pamba té balembaka noki lokola flere; 
pe bakaukaka lokola matiti. 
3Omipesaka na Nkolo pe ótambolaka na bosembo; 
bongo okoumela na mokili, pe okozala na esengo. 
4Nkolo ázala esengo na yo; 
ye akopesa yo oyo motema na yo elingi. 


5Pesa makambo na yo nyonso na Nkolo; 
tia motema na ye, bongo akosalisa yo. 
6Ye akolakisa 'te ozali moto ya malamu; 
akomonisa bosembo na yo lokola moi ya midi. 
7Zala kimia na miso ya Nkolo; 
zela kaka, ye moko asala. 
Kosilika té na moto oyo azwi bomengo; 
ata ye alongi na mayele ya mabe. 


8Kozala na kanda té, po esukaka mabe; 
°pamba té bato ya mobulu bakosila. 
Kasi baoyo batiaka mitema na Nkolo, 
bakozwa mboka na ye ndenge alakaki. 
10Etikali moke bato ya mabe babunga; 
soki otali esika bazalaki, okomona bango lisusu té. 
1 Kasi bato ya mawa bakozwa mboka ya Nkolo;” 
bakosepela po bakomi malamu penza. 


12Bato ya mabe baliaka mino po na kanda; 

balukaka kosala bato ya malamu mabe. 
13 Kasi Nkolo asekaka banguna na ye; 

pamba té ayebi mokolo oyo akopesa bango etumbu. 
14Bato ya mabe babimisi bambeli pe makonga, 

po báboma bato ya mawa pe ya bosembo. 


P 37.1 Na ebré: Ya David. 
r 37.11 Mat 5,5. 

15Kasi bambeli na bango ekotobola bango moko mitema; 
pe makonga na bango ekobukana. 


16 Ata soki moto ya bosembo azali na biloko mingi té, 
yango eleki bomengo nyonso ya bato ya mabe. . 

17 Pamba té maboko ya bato ya mabe ekobukana; 
kasi Nkolo asalisaka bato ya bosembo. 

18 Nkolo abatelaka bato ya malamu; 
bakotikala libela na mboka na ye. 

19 Bakoyoka soni té na tango ya mawa; 
na mikolo ya nzala bakotonda. 


Kasi bato ya mabe bakokufa; 
banguna ya Nkolo bakobunga. 
Bakolimwa lokola matiti; 
lokola molinga pamba. 
21 Moto ya mabe adefaka pe azongisaka té; 
kasi moto ya malamu ayokaka mawa pe akabaka. 
22Bato oyo Nkolo abenisa, bakozwa mboka na ye; 
pe baoyo ye abwakela lisuma bakokufa. 


23 Nkolo alakisaka bato na ye nzela; 
abatelaka baoyo basepelisaka ye. 

24 Ata babeti libaku, bakweyaka té; 
pamba té Nkolo asimbaka bango na liboko. 

25 Banda bomwana na ngai tii nakomi mobange, 
nanu namona té Nkolo ásundola moto ya malamu, 
to pe ana na ye bábanda kosenga bato biloko ya 

kolia. 

26 Mikolo nyonso moto ya malamu ayokaka mawa pe 

adefisaka; 
bongo bana na ye bazwaka bolamu ya Nkolo. 


27 Kosala mabe té; zala moto ya malamu; 
bongo bana na yo bakotikala libela na mboka ya Nkolo. 
28Pamba té Nkolo alingaka bosembo; 
pe atikaka bato na ye ata moke té. 
Nkolo akosilisa bato ya mabe; 
bana na bango bakozwa esika moko té. 
2 Bato ya malamu bakozwa mboka na ye ndenge alakaki; 
pe bakotikala kuna libela. 


30 Moto ya bosembo abimisaka maloba ya mayele; 
alobaka makambo oyo Nkolo alingaka. 

31 Abombaka mibeko ya Nzambe na ye na motema; 
akoki kobeta libaku ata moke té. 

32 Moto ya mabe atalaka moto ya bosembo miso mabe; 
alukaka nzela ya koboma ye. 

33 Kasi Nkolo atikaka ye na maboko ya moto ya mabe té; 
pe na tango ya kosamba akweisaka ye té. 


“Zela Nkolo ye moko ásala; 
pe landa kaka nzela na ye. 
Bongo akopesa yo lokumu na mboka na yo; 
pe okomona bato ya mabe bakosila. 
35Namonaki moto ya mabe azalaki konyokola bato; 
apikamaki lokola nzete ya mobesu. 
3% Nakei kotala, azali lisusu té; 
naluki ye, kasi namoni ye té. 


37Tala moto ya bosembo, moto ya malamu; 
libota ya moto ya boboto ekoumela. 
38Kasi bato ya masumu bakosila na mbala moko; 
mabota na bango ekobunga. 
3 Nkolo asalisaka bato ya mawa pe abikisaka bango; 
Wabatelaka bango na tango ya pasi. 
Alongolaka bango na maboko ya bato ya mabe; 
po bango balukaka kobombana epai na ye. 


Kolela ya moto oyo azwi etumbu ya Nzambe” 
3 8 1-2 Nkolo, opesi ngai etumbu; 
kasi tika koyokela ngai kanda. 
3Ba-fleshe na yo esi'ezwi ngai; 
liboko na yo esi'ebeti ngai. 


#Na nzoto na ngai esika moko té etikali lisusu malamu; 
nyonso wana se po na kanda na yo. 
Ata mokuwa na ngai moko té ezali lisusu malamu; 
nyonso wana se po na masumu na ngai. 

3Mabe na ngai eleki ngai motú; 
ekómeli ngai mokumba monene. 


SBapota na ngai ekómi kopola pe kolumba solo; 
nyonso wana se po na bozoba na ngai. 


s 38.1 Na ebré: Nzembo ya kolela, ya David. 

7Nalembi nzoto, makasi na ngai esili nyee; 
tongo pokwa nazali se kofanda mawa-mawa. 
8Pasi ezali kozikisa ngai libumu; 
esika moko té etikali malamu na nzoto na ngai. 


S Nazali lisusu molende té, nalembi nzoto mobimba; 
motema na ngai ezali kotuta, naleli po na pasi. 

10 Nkolo, oyebi eloko ngai nazali kolinga; 
ozali koyoka kolela na ngai. 

11 Motema na ngai ezali kobeta, makasi na ngai esili; 
miso na ngai ezali lisusu lokola ya moto ya bomoi té. 


12 Baninga na ngai babendi nzoto po na bapasi na ngai; 


baoyo tofandaka na bango bakómi kokima ngai. 
13Baoyo balingi ngai nakufa bakómi kotiela ngai 
mitambo; 
mikolo nyonso bazali kotónga ngai. 
Baoyo balukaka ngai namona pasi 
bazali kokana po na kobebisa ngai. 


“Kasi ngai nakomi lokola baba, nazali koloba té; 
nakomi lokola moto akufa matoi, nazali koyoka té. 
15 Ya solo, nakómi lokola moto ayokaka té, 
pe azali na likambo ya kozongisa té. 
16 Nkolo, nazali kotia elikya epai na yo; 
nazali kozela eyano na yo, Nkolo, Nzambe na ngai. 


17 Sala 't€ banguna na ngai báseka ngai té; 
basepela t€ soki bamoni ngai nakwei. 
18Tala, nakomi penepene ya kokweya; 
pe pasi na ngai ezali kaka. 
19 Solo, nandimi 'tt namemi ngambo; 
pe nazali kobanga po na masumu na ngai. 


WBanguna na ngai bazali nzoto malamu pe makasi; 
bato oyo bayinaka ngai pamba-pamba bazali ebele. 

21 Bazongiselaka ngai mabe na malamu oyo nasalaka; 
bazali kofunda ngai po nalukaka kotosa yo. 

22 Nkolo, kosundola ngai té; 
Nzambe na ngai, kozala mosika na ngai té, 

Ss yaka noki kosalisa ngai, Nkolo, Mobikisi na ngai. 

Nkolo, tika ngai moke, nakufi na kobeta na yo' 


39 12 Namilobaki: nakomibatela po nabimisa maloba 

mabe té; 

soki nakutani na moto mabe, nakokanga kaka monoko. 
3Nafandaki kimia, nalobaki eloko moko té; 

kasi yango esepelisaki ngai té. 

Pasi na ngai ezalaki se kobakisama; 
“nazalaki kozika na kati ya motema. 

Mitungisi ekómelaki ngai lokola moto; 

tii na suka nayaki koloba kaka... 


5O Nkolo, lakisa ngai suka ya bomoi na ngai, 
po nayeba ’tè nazali moto ya koumela té; 
nakosala lisusu mikolo boni? 
SOpesi ngai bomoi mokuse penza; 
bomoi na ngai ezali eloko ya pamba na miso na yo. 
Ata moto ya makasi azali bobele mopepe; 
7moto alekaka kaka lokola elili. 
Nyonso oyo asalaka ezali kaka pamba; 
andukaka biloko kasi ayebi t€ nani akotikala na 
yango. 


8 Nkolo, eloko nini nakoki kozela? 
Natiaka motema bobele epai na yo. 

?Longola masumu na ngai nyonso; 
kotika bazoba báseka ngai té. 

10Nakangi monoko, nakoloba lisusu té; 
pamba té yo moto osalaka nyonso. 

u Tika koyokisa ngai pasi lisusu; 
nakufi na kobeta na yo. 


12 Ya solo, moto nyonso azali kaka mopepe; 
opesaka ye etumbu po atika mabe na ye. 
Olongolaka makambo oyo ye alingaka; 
ndenge nkusu elongolaka misuni ya mbuma. 
3 Nkolo, yoka ndenge nazali kobelela pe kobondela yo; 
tia matoi na kolela na ngai, kofanda nyee té. 
Pamba té nazali mopaya epai na yo; 
nazali moleki-nzela lokola bakoko na ngai. 
14Tika ngai nanu moke po násepela lisusu, 
liboso 'te nakufa pe nabunga libela. 


t 39.1 Na ebré: Nzembo ya David. 

Nkolo abikisaka bato oyo batosaka ye” 
40 12 Natiaki motema mobimba na Nkolo; 
pe ye ayokaki kolela na ngai, ayaki epai na ngai. 
3 Alongoli ngai na libulu ya potopoto ya modindo; 
atelemisi ngai malamu na likolo ya libanga. 
#Alakisi ngai nzembo ya sika; 
nzembo ya kokumisa Nzambe na biso. 
Bato mingi oyo bakomona boye, bakokeba; 
bakotia mitema na Nkolo. 
sEsengo na moto oyo amipesaka na Nkolo, 
pe aboyaka kolanda banguna ya Nzambe, bato ya lokuta. 


SNkolo, Nzambe na ngai, 
mosusu lokola yo azali té. 
Osala makambo mingi ya kokamwa po na biso; 
pe oyo ozali kokana kosala lisusu eleki minene. 
Nalingi kopanza sango na yango nyonso; 
kasi nakoka té po eleki mingi. 

7Ofungoli ngai matoi po nayoka malamu; 
*mabonza nyonso bapesaka yo, olingaka yango té. 
Osengaka té bázikisela yo banyama, 
to bápesa yo mabonza po na masumu. 


8 Bongo nalobi: tala nayei;” 
na mokanda bakòmá mitindo oyo opesi ngai. 

Nzambe na ngai, nalingi kosala oyo esepelisaka yo; 
nandimi mibeko na yo na motema moko. 

10 Nayebisi na lisanga ya bato nyonso ’tè yo obikisaka biso; 
o Nkolo, yo moko oyebi ’tè natikaka koloba té. 

11 Ọlakisaki biso bolingo na yo oyo esukaka té; 
bongo nabombi sango yango na se ya motema té. 
Nalobaki na lisanga ya bato nyonso, 
ndenge okokisaka bilaka na yo. 


12 Nkolo, mokolo moko té okokangela ngai motema; 
bolingo na yo oyo esukaka té ekobatela ngai tango nyonso. 
13 Bapasi mingi ekoteli ngai, nakoki kotanga yango té; 
bitumbu ya masumu na ngai ekweeli ngai, ezipi ngai miso. 
Ezali mingi koleka suki ya motú na ngai; 
ya solo, mayele esili ngai. 


u 40.1 Na ebré: Nzembo ya David. 
v 40.8 Ebr 10,5-7. 

14Nkolo, soki olingi, bikisa ngai;” 
Nkolo, yaka noki kosalisa ngai. 
15 Baoyo basepelaka na bapasi na ngai, bazonga sima; 
baoyo balukaka koboma ngai, bakufa soni bango nyonso! 
16Baoyo basekaka ngai “Ha ha!” basambwa pe bákima; 
'7kasi baoyo nyonso balukaka yo, bátonda na esengo po na 


yo. 
Baoyo basepelaka na ndenge yo obikisaka bango, 
baloba tango nyonso: “Nkolo azali monene.” 


18Ngai nazali moto ya mawa pe ya pamba; 
kasi yo, Nkolo, okanisaka ngai. 
Yo ozali Mosalisi na ngai pe Mobikisi na ngai; 
Nzambe na ngai, kozelisa ngai té. 


Losambo ya moto oyo bazali komonisa pasi” 


41 1-2 Esengo na moto oyo akanisaka bato bakelela; 
mokolo ekobebela ye, Nkolo akobikisa ye. 
3 Nkolo abatelaka ye po ámona esengo na mokili; 
atikaka ye ákweya na maboko ya banguna na ye té. 
“Nkolo azalaka na ye na tango ya maladi; 
asalisaka ye tango abelaka. 


SNgai nazalaki koloba: “O Nkolo, yokela ngai mawa; 
bikisa ngai na maladi, ata nasali mabe epai na yo.” 

SBanguna na ngai bazali koloba maloba mabe po na ngai: 
“Akokufa tango nini po libota na ye ébunga?” 

7Baoyo bayaka kotala ngai bazali kokanisela ngai 
makambo mabe; 
batondá na lokuta; soki babimi libanda bakei kopanza 

yango. 


8Baoyo nyonso bayinaka ngai bazali kolobaloba po na 
ngai; 
aall kosangana po na koluka kokweisa ngai. 
Bazali koloba: “Biliaki ye bikoki; 
akobika na maladi wana lisusu té.” 
10 Ata moninga na ngai ya motema abalukeli ngai; 
oyo azalaki kolia esika moko ná ngai abwaki ngai. 


w 40.14 Tala pe Nzb 70. 
x 41.1 Na ebré: Nzembo ya David. 
y 41.10 Mat 26,23; Mark 14,18; Luka 22,21. 

u Kasi yo, Nkolo, yokela ngai mawa, telemisa ngai; 
po nåzongisela bango mabe oyo basali ngai. 
12Soki banguna na ngai batiki kosepela, 
wana nakoyeba ’tè olingaka ngai. 
3Okobatela ngai po nayebi likambo té; 
pe okotia ngai tango nyonso na miso na yo. 


14Mersi na Nkolo, Nzambe ya Israel, 
banda seko tii seko. Amen, ézala se boye! 


Losambo ya moto oyo basundoli” 


42 12 Ndenge mboloko elukaka esika mai ya pio ezali, 
se bongo pe ngai nazali koluka yo, Nzambe na ngai. 
3Nazali koyoka posa na yo Nzambe, Nzambe ya bomoi; 
tango nini nakokóma epai na yo pe nakomona yo? 
4Butu moi, mai na ngai ya miso ekómi bilei na ngai; 
tango nyonso bazali kotuna ngai: “Nzambe na yo azali 
wapi?” 
5Nakanisaka ndenge nazalaki kotambola, 
na molongo ya liboso tii na Ndako ya Nzambe. 
Tozalaki kosepela esika moko ná bato nyonso, 
pe koyembela Nzambe na esengo. 


6Po na nini nayoka mawa pe namilela? 
Ebongi nátia motema kaka na Nzambe. 
Ya solo, nakokumisa ye lisusu; 
ye azali Nzambe na ngai pe Mobikisi na ngai. 


"Nzambe na ngai, motema na ngai elembi, 
yango wana nazali kokanisa bobele yo; 
Ata nakei na mboka mosusu, 
ata nakómi mosika, na mboka ya bapaya.” 
8Nakómi lokola moto adindi na mai; 
ozali kotutisa bambonge na yo nyonso likolo na ngai. 


9Nkolo, butu moi pesa ngai bolamu na yo; 
nakoyemba pe nakosambela yo, Nzambe ya bomoi. 


z 42.1 Na ebré: Nzembo ya libota ya Kore. 

a 42.4 Bazali koseka ye, pamba té akómaki lokola moto oyo 
Nzambe abosani. , 

b 42.7 Na ebré: “Ezala epai ya Yordán, na ngomba ya Hermon to 
ya Misar.” 

TO Nzambe, ozali lokola fondasion ya mabanga; 
bongo ndenge nini obosani ngai? 
Po na nini nazali komona bapasi boye, 
pe konyokwama na banguna na ngai? 
11 Bango bazali kolembisa ngai nzoto na kofinga; 
tarigo nyonso bazali kotuna ngai: “Nzambe na yo azali wapi?” 


12Po na nini nayoka mawa pe namilela? 
Ebongi natia motema kaka na Nzambe. 
Ya solo, nakokumisa ye lisusu; 
ye azali Nzambe na ngai pe Mobikisi na ngai. 


43 ! Nzambe, kata likambo na ngai, longisa ngai; 
kweisa bato oyo bazali konyokola ngai, bazanga mawa. 
Longola ngai na maboko ya bato ya lokuta pe ya mabe; 
?yo moto obatelaka ngai, ndenge nini obwaki ngai? 
Po na nini nazali komona bapasi boye, 
pe konyokwama na banguna na ngai? 


3Tindela ngai mwinda na yo pe bosembo na yo; 
émema ngai na ngomba na yo ya *bosantu. 
Elakisa ngai nzela tii na Ndako na yo; 

tepai na yo Nzambe, yo esengo na ngai. 
Pe nakokende tii na mesa na yo ya mabonza; 
nakokumisa yo na lindanda, Nzambe na ngai. 


$Po na nini nayoka mawa pe namilela? 
Ebongi natia motema kaka na Nzambe! 
Ya solo, nakokumisa ye lisusu; 
ye azali Nzambe na ngai pe Mobikisi na ngai. 


Sik'oyo obwaki ekolo na yo?? 


4 4 1-20 Nzambe, toyokaki na matoi na biso; 

batata na biso bayebisaki biso misala na yo. 

Osalaki makambo ya minene koleka na tango ya bakoko, 
na bambula oyo eleká kala penza. 

ŝOlongolaki bikolo mosusu po bato na yo bazwa esika; 
onyokolaki mabota ya bapaya po na kokolisa ekolo na yo. 

“Ezali makasi na bango té moto elongisaki bango etumba; 
ezali bibundeli na bango té moto ebotolaki mabelé. 

Kasi yo moto ozalaki kokotela bango na makasi na yo; 
osalaki bango bolamu po ozalaki kolinga bango. 


d 44.1 Na ebré: Nzembo ya libota ya Kore. 


BANZEMBO 44 569 


5Yo, Nzambe, ozali Mokonzi na biso; 
ezali yo moto ozalaki kolongisa Israel. 
STokweisaki banguna pe tonyataki bango; 
osalisaki biso po yo ozali Nzambe na biso. 
7Tozalaki kotia mitema na bibundeli na biso té; 
bambeli na biso moto elongisaki biso té. 
8 Ya solo, ezali yo moto olongisaki biso; 
pe oyokisaki banguna na biso soni. 
?Mikolo nyonso tozalaki koyembela yo; 
tozalaki kokumisa yo Nzambe na biso. 


loKasi sik'oyo obwaki biso pe osundoli biso; 
ozali kobunda lisusu ná basoda na biso té. 
11 Ozongisi biso sima liboso ya banguna; 
bakongoli biloko na biso nyonso ndenge balingi. 
12 Okabi biso lokola banyama ya koboma; 
opanzi biso na bikolo ya bapaya. 
3Oteki biso lokola eloko ya pamba; 
okómi kotala biso lokola eloko ezanga tina. 


#Otiki bato ya pembeni báfinga biso; 
bakómi kowolola pe koseka biso. 
15Otiki bapaya bátia biso na banzembo; 
bato ya bikolo nyonso bakómi kotsiola biso. 
16Mikolo nyonso tozali koyoka soni; 
tokómi kotambola mitú na se. 
17 Banguna bazali kofinga biso; 
bazali koyina pe kotumola biso. 


18 Nyonso wana eyeeli biso ata tobosanaki yo té; 
tobebisaki *Boyokani na yo té. 

19Mitema na biso elembaki té; 
tozalaki kaka kolanda nzela oyo olakisaki biso. 

20 Ata bongo, obwaki biso na bisika ya banyama mabe; 
ofandisi biso na molili ya somo.” 

21 Soki tobosanaki yo, Nzambe na biso, 
soki tosambelaki banzambe mosusu, 

22 mbele yo, Nzambe olingaki komona yango; 
pamba té oyebaka ba-sekelé ya mitema ya bato. 

5 Ezali likolo na yo nde bakómisi biso lokola bameme; 
mikolo nyonso bazali koboma biso. 


e 44.20 Na tango ya minyokoli, Bayuda bazalaki kokima na esobe. 

24 Nkolo, lamuka! po na nini ozali kolala? 
Lamuka na pongi, kobwaka biso libela té. 
25Po na nini oboyi kotala biso? 
Obosani bapasi pe minyokoli na biso? 
2% Tala ndenge tobebi nzoto; 
makasi ya kotelema ezali lisusu té. 
z7 Nkolo, kozelisa té! yaka kosalisa biso; 
po na bolamu na yo, kotela biso! 


Nzembo ya libala ya mokonzi” 


4 5 1-2 Maloba ya kitoko etondi na motema na ngai; 
' nazali koyemba nzembo oyo po na mokonzi na biso. 
Nabongisi mongongo na ngai malamu, 
ndenge moto oyo ayebi kokòma abongisaka liboko na ye. 


30 mokonzi, ozali kitoko koleka bato nyonso, 
olobaka bobele maloba ya boboto; 
ya solo, Nzambe abenisá yo libela. 

4Elombe, tia mbeli na yo ya etumba na loketo; 
yango lokumu na yo pe bokonzi na yo. 

SMata na punda, tia molende pe longa etumba; 
bundela makambo ya bosembo pe ya solo. 
Makasi na yo ekosala misala ya kokamwa; 

Sbikolo ekokweya na se ya makolo na yo. 
Ba-fleshe na yo ezali songe; 
ekotobola mitema ya banguna na yo. 


"Bokonzi na yo euti na Nzambe penza, ekoumela seko; 
ozali kotambwisa mboka na ndenge ekoki.? 

8Olingi bosembo pe oboyá mabe; 
yango wana Nzambe ayokisi yo esengo koleka. 
Nzambe na yo apakoli bobele yo "mafuta, 
na kati ya bakonzi nyonso ya mokili. 

°Bilamba na yo ezali kobimisa ba-solo ya malasi; 
ndako na yo etondi na biloko ya pembe ya nzoko. 
Kuna bazali kosepelisa yo na miziki; 

10bilenge basi oyo basalelaka yo bazali bana ya bakonzi. 
Mama ya lokumu ayei kotelema penepene na yo;” 
alati biloko ya or ya kitoko penza. 


Jf 45.1 Na ebré: Nzembo ya libala; nzembo ya libota ya Kore. 
8 45.7 Na ebré: E “Nzambe, kiti na yo ekoumela seko. Ebr 1,8-9. 
h 45.10 Mama: ezali mwasi ya mokonzi. 

11 Yoka mama, tala pe tia matoi; 
bosana ekolo na yo pe libota ya tata na yo. 

12Bongo mokonzi na biso akolula kitoko na yo; 
ye azali mokonzi na yo, gumbamela ye. 

13 Bato ya bomengo bakomemela yo makabo; 
bato ya minene bakoluka kosepelisa yo. 


1415 Mwasi ya mokonzi na biso azali kokota na ndako, 
bazali komema ye epai ya mokonzi. 
Elamba na ye batòngá yango na basinga ya or; 
ezali kongenga na bakulere ya ndenge na ndenge. 
Baninga na ye, bilenge basi, balandi ye; 
16na esengo nyonso bazali kokota na ndako ya mokonzi. 


170) mokonzi, bana na yo bakozwa ebonga ya bakoko na yo; 
okotia bango bakonzi na mokili mobimba. 

18 Nzembo na ngai oyo ekoyebisa mabota nyonso sango na yo; 
boye bato bakokumisa yo seko na seko. 


Nkolo azali na biso' 


46 1-2 Nzambe azali esika oyo tokoki kobombana; 
asalisaka biso na tango ya pasi. 
3 Yango wana tokoki kobanga té, ata mabelé eningani, 
ata bangomba ekwei na kati ya ebale monene. 
4Ba-ebale etii makelele pe ebimisi fulufulu; 
bamai etomboki pe eningisi bangomba. 


Ss Ebale moko ezali kosepelisa mboka ya Nzambe, 
mboka ya bosantu esika ye moko afandaka. 
SNzambe azalaka kuna: yango eninganaka té; 
kobanda na fare Nzambe ayaka kosalisa yango. 
7Soki ye atomboli mongongo, mabei€ epasukaka; 
bato ya bikolo na bakonzi na bango bayokaka somo. 
8Nkolo ya nguya nyonso azali na biso; 
Nzambe ya Israel apesaka biso makasi. 


9Bóya kotala misala ya Nkolo; 
asalá makambo ya kokamwa awa na mokili. 
10 Asilisaka bitumba na mokili mobimba; 
akataka ba-fleshe, abukaka makonga, 
abwakaka ba-*shareti ya bitumba na móto. 


i 46.1 Na ebré: Nzembo ya libota ya Kore. 

1 Azali koloba: “Bótika bitumba! 
bóyeba ’tè ngai nazali Nzambe; 
nazali Mokonzi ya bikolo nyonso ya mokili.” 
12Nkolo ya nguya nyonso azali na biso; 
Nzambe ya Israel apesaka biso makasi. 


Nzambe azali Mokonzi ya bikolo nyonso 


47 12 Bato ya bikolo nyonso, bóbeta maboko; 
bókumisa Nzambe na esengo. 
3Pamba té Nzambe ya Likolo azali sukisa; 
Nkolo azali Mokonzi monene ya mokili mobimba. 
4 Akómisaka bapaya baumbu na biso; 
atiaka bikolo ya pembeni na se ya makolo na biso. 
5 Aponelaki biso mabele oyo tozali kofanda; 
yango ezali esengo ya ekolo ya Israel oyo ye alingaka. 


Nzambe afandi na *Sion, tozali kobetela ye maboko; 
tozali kokumisa Nkolo na ba-kelelo. 

1Bóyembela Nzambe, boyembela ye! 
bóyembela Mokonzi na biso, bóyembela ye! 

8Pamba té Nzambe azali Mokonzi ya mokili mobimba; 
bókumisa ye na banzembo! 

Nzambe azali Mokonzi ya bikolo; 
afandi na kiti na ye ya bosantu. 


lo Batambwisi ya mokili bayei kosangana; 
bikolo nyonso ekómi ya Nzambe ya Abraham. 
Ya solo Nzambe azali Mokonzi ya bakonzi; 
mokili mobimba ezali ya ye. 


Sion, mboka ya Mokonzi monene* 


4 8 1-3 Nkolo azali monene; 

bakumisaka Nzambe na biso na kati ya vile na ye. 
Ngomba na ye ya *bosantu etelema kitoko penza; 
mokili mobimba esepelaka na yango. 

*Sion ezali mboka ya Mokonzi monene; 

ezali esika Nkolo azwaka mikano na ye. 

4Nzambe ye moko azali makasi na yango; 

alakisi ’tè ye moto abatelaka yango. 


j 47.1 Na ebré: Nzembo ya libota ya Kore. 
k 48.1 Na ebré: Nzembo ya libota ya Kore. 

SBakonzi bayaki kosangana po na kobundisa Sion, 
Skasi tango bamoni Nkolo, bayoki somo pe bakimi. 
7 Mbala moko babandi kobanga, 

lokola basi oyo balingi kobota. 
Nkolo alengisi bango, 

ndenge mopepe ya makasi eningisaka bamasuwa. 


Makambo oyo toyokaki, 
tomoni yango na vile ya Nkolo ya nguya nyonso. 
Tomoni yango na vile ya Nzambe na biso; 
Nzambe azali kobatela yango po na seko. 

10Nzambe, na kati ya Ndako na yo, 
tozali kokanisa bolamu na yo. 

11 Yo, Nzambe, otambwisaka mokili mobimba na bosembo; 
yango wana bato ya bikolo nyonso bazali kokumisa yo. 


12Na ngomba ya Sion, bato bazali kosepela; 
na ba-vile ya Yuda bazali na esengo, 
po na ndenge okataka makambo. 

13-14 Botambola na bapembeni nyonso ya Sion; 

bótala ndenge bazingi yango na ba-mir ya makasi, 
pe ndenge basoda bazali kokengela yango malamu.’ 
Boye bokoki koloba na bana na bino 'te: 

15Nzambe oyo azali Nzambe na biso libela; 
akotambwisa biso seko. 


Nzambe akobikisa bato ya mawa” 


49 1-2 Bino bato ya bikolo nyonso, bóyoka ngai; 
bino bato ya mokili mobimba, bófungola matoi; 
3Bino bato pamba ná bato minene, 
bato ya bomengo ná bato bakelelá. 
4Nazali koloba makambo ya mayele; 
makanisi na ngai ezali na nzela ya malamu. 
5Natiaka matoi na batoli ya bakolo; 
nakolimbola yango na lindanda na ngai. 


SPo na nini nábanga na tango ya mawa? 
to soki banguna bazingi ngai po basala ngai mabe? 
7Batiaka mitema na bomengo na bango; 
bamikumisaka po batondi na mbongo mingi. 


1 48.13-14 Na ebré: “Bótánga talo ya bandako ya milai (esika 
basoda bazali kokengela vile)”. 
m 49.1 Na ebré: Nzembo ya libota ya Kore. 

8Kasi moto moko té akoki kosomba bomoi na ye; 
moto moko té akoki kofuta Nzambe po ábikisa ye. 
?Basombaka bomoi na mbongo té; 
ata ozali na bomengo, yango ekokoka té. 


10Nani akoki kotikala na bomoi libela? 
nani akoki kokanisa ’tè akokufa té? 
11 Tozali komona ata bato ya mayele bazali kokufa; 
bakufaka kutu ndenge moko na bazoba, 
batikaka bomengo na bango na bato mosusu. 
12 Ata balobaki: “Mabelé oyo ezali ya ngai”, 
ndako na bango ya libela ezali se simetiere; 
wana ezali esika bango bakofanda seko. 
13Lokumu pe bomengo elongolaka moto na liwa té; 
akokufa kaka lokola nyama. 


14Tala makambo eyeelaka bato oyo bamitielaka mitema; 
tala ndenge esukelaka bato ya monoko! 

15 Bazali kokende lokola bameme oyo balingi koboma; 
liwa moto ememaka bango. 
Etikali moke bato ya bosembo bálonga bango; 
bakobunga libela na mboka ya bato bakufá. 

16Kasi Nzambe akobatela ngai po nábunga té; 
ya solo, akokamata ngai. 


1Kobanga té soki moto akómi na bomengo mingi, 
pe azali kovimbana po na yango. 
18 Pamba té, mokolo ya liwa na ye akomema eloko moko té; 
akokende maboko pamba na mboka ya bato bakufá. 
19°Tango azalaki na bomoi amimonaki moto ya esengo; 
bazalaki kokumisa ye po na bomengo na ye. 
æ2Nzokande akolanda bakoko na ye, 
baoyo bakoki komona lisusu moi té. 
21 Lokumu pe bomengo elongolaka moto na liwa té; 
oyo azangá mayele akokufa kaka lokola nyama. 


Nzambe ayei kokata makambo” 
50 1 Nkolo, Nzambe ya *banzambe, azali koloba; 
abengisi mokili mobimba, 
banda na epai moi ebimaka tii na epai elalaka. 
2Nzambe afandi nyee té, amimonisi na lokumu nyonso; 


n 50.1 Na ebré: Nzembo ya Asaf. 

3 Nzambe na biso ayei na *Sion, mboka ya kitoko 
penza. 
Moto moko ya makasi ezali kokende liboso na ye; 
pe mopepe ya somo ezingi ye. 
4 Abengi Likolo pe mabele po éya kotala, 
ndenge akosambisa bato na ye. 
s Alobi: “Bósangisa bato na ngai oyo basalaki “Boyokani 
na ngai; 
babomelaki ngai banyama po nandima bango.” 
SLikolo ezali kosakola 'te: Nzambe azali bosembo; 
ye moto akataka makambo. 


7“Bato na ngai ya Israel, bóyoka! 
ngai Nzambe nalingi koloba; 
ngai Nzambe na bino, nakolakisa mabe na bino. 

s Ezali té po na mabonza oyo bomemelaka ngai; 
kutu *bozikiselaka ngai banyama tango nyonso. 
Nzokande naboyi kozwa bangombe epai na bino; 

to bataba ya mapango na bino. 
10-11 Pamba t€ banyama nyonso ya zamba ezali ya ngai; 
banyama nyonso ya esobe etosaka ngai. 
Nazali kolo ya bangombe oyo eliaka na bangomba; 
nayebi bandeke nyonso oyo ezalaka kuna. 
12 Soki nazalaki na nzala, 
nalingaki koyebisa bino yango té. 
Po mokili mobimba ezali ya ngai, 
na biloko nyonso oyo ezali na kati. 


13“Bokanisi 'te naliaka misuni ya bangombe? 
Ngai Nzambe namelaka makila ya bataba? 

14 Bomemela ngai mabonza oyo epesaka ngai lokumu; 
bókokisa bilaka oyo bopesaki ngai. 

15 Bongo na tango ya pasi bokokoka kobelela ngai; 
ngai nakobikisa bino, pe bino bokokumisa ngai.” 


16 Kasi Nzambe alobi na bato ya mabe boye: 
“Tina nini bozali kotanga mibeko na ngai, 
pe koloba ’tè bosalaki *Boyokani na ngai? 
17 Bino bato boboyaka nakebisa bino; 
pe bobwakaka maloba na ngai. 
18 Soki bomoni moyibi, bolandi nzela na ye; 
bosanganaka na bato oyo basalaka kindumba. 
19Bokómi kotongatonga bato; 
bolobaka bobele makambo ya lokuta. 

20 Bofandeli kofunda bandeko na bino; 
bozali koluka kaka kobebisa lokumu na bango. 
21Tala makambo bosali; bolingaki náloba té? 
bokanisi 'te nazali lokola bino? 
nakweisi bino, nalakisi mabe na bino nyonso. 


2“Bino bato bobosana ngai Nzambe, bóyeba yango malamu; 
soki té nakokatakata bino, pe moko té akoya kobikisa 
bino. 
23 Bómemela ngai mabonza oyo epesaka ngai lokumu; 
bósalaka malamu, bongo ngai nakobikisa bino.” 


O Nzambe, yokela ngai mawa” 


5 IR 130) Nzambe, yo ozali motema boboto, yokela ngai 
mawa; 
yo ozali motema mawa, longola masumu na ngai. 
4Sukola ngai penza mobimba, mabe na ngai élongwa; 
kómisa ngai motema pembe, masumu na ngai ésila. 
5Solo, nandimi ’tè nasali mabe; 
nazali kokanisa masumu na ngai tango nyonso. 
SNasali masumu epai na yo, kaka epai na yo moko; 
namemi ngambo na miso na yo. 
Makambo yo olobaka, elakisaka 't8 ozali bosembo; 
tango nyonso okataka makambo na ndenge ekoki.? 
7Kasi ngai, nabotama moto ya mabe; 
banda na libumu ya mama na ngai nazali na masumu. 


8 Yo olingaka makambo ya solo ézala na mitema ya bato; 
ata nazali na molili, opesaka ngai mayele. 
?Longola ngai masumu, nakoma peto; 
sukola ngai, nakoma motema pembe penza. 
10Yo moto obukaki ngai mikuwa; 
sala 't£ nayemba lisusu na esengo, 
nabinela yo esika moko na bato na yo. 
11 Kotala masumu oyo nasali té; 
longola mabe na ngai nyonso. 
120) Nzambe, pesa ngai motema ya peto; 
bongisa ngai, nakoma moto ya sika. 
13Kobengana ngai na miso na yo té; 
kopimela ngai “molimo na yo ya *bosantu té. 


o 51.1 Na ebré: Nzembo ya David, tango profete Natan ayaki epai 
na ye, po akamataki Betsabé lokola mwasi na ye; 1 Sam 12,1-15. 
P 51.6 Rom 3,4. 

MSalisa ngai nayoka lisusu esengo; 
pesa ngai molimo na yo, nátosaka yo. 
15 Nakolakisa nzela na yo na bato ya masumu; 
pe bato oyo babungaki bakozonga epai na yo. 
16E Nzambe, Mobikisi na ngai, 
kokatela ngai etumbu ya liwa té; 
nasakola ndenge osali ngai bolamu. 
17 Nkolo, fungola monoko na ngai, 
po nákoka kokumisa yo. 
18 Yo olingaka té napesa yo *mabonza; 
*kozikisela yo banyama esepelisaka yo té. 
19Mabonza oyo esepelisaka yo ezali komikitisa; 
e Nzambe, yo oboyaka moto ya motema mawa té. 


2Pesa bolamu na mboka *Sion, 
pe tònga lisusu lopango ya Yeruzalem. 

21 Bongo bakomemela yo mabonza ndenge otindaki; 
bakozikisela yo banyama na biloko ya bilanga. 
Bakopesa yo lisusu bangombe ya mibali, 
na mesa na yo ya mabonza. 


Nzambe alongisaka bato na ye” 


5 2 1-3 Yo moto monene, ongalelaka bato ya malamu, 
po na nini ozali komikumisa na mabe na yo? 
4Monoko na yo ezali kopela lokola mbeli; 
olukaka bobele kokosa pe koboma bato. 
>“Olingaka mabe na esika ya malamu; 
pe lokuta na esika ya makambo ya solo. 
SOlingaka kobimisa maloba oyo ebebisaka; 
nyonso oyo olobaka ezali lokuta! 
"Nzambe ye moko akoboma yo libela; 
akobengana yo pe akolongola yo na mokili. 
Tango bato ya bosembo bakomona boye, bakoseka 
0; 

bakot Nzambe pe bakoloba: “Tala moto oyo! 
?atiaki motema na bomengo na ye kasi na Nzambe té; 
azalaki komimona makasi po na mobulu na ye!” 


r 52.1 Na ebré: Nzembo ya David. Ayembaki yango tango Doweg, 
moto ya Edom ayebisaki Saul 't8 David akimaki epai ya Abimelek, 
2 Sam 22,910. 

10°Kasi ngai nazali lokola nzete ya "olive ya kitoko, 
oyo ebotá na lopango ya Nzambe. 
Nazali kotia motema na ngai na bosembo na ye, 
po yango ezali ya seko. 
110) Nzambe, tango nyonso nakopesa yo mersi po okoteli 
ngai; 
Nzambe na ngai, nakotia motema bobele epai na yo, 
pamba t€ opesaka bolamu na bato na yo. 


Nzambe akolongisa bato na ye” 


5 3 1-2 Bazoba bazali komiloba: “Nzambe azali té!” 
Babebi penza po na bizaleli na bango ya mabe; 
moto moko té na kati na bango asalaka malamu. 
3Uta na Likolo Nzambe azali kotala bato, 
po áyeba soki moto moko ya mayele oyo atosaka ye azali. 
4Bango nyonso babungá nzela, babebá ndenge moko; 
ata moto moko té azali kosala malamu. 


“Nzambe alobi: “Bato nyonso oyo ya mabe bakómi bazoba; 
bazali koyeba eloko moko té. 
Bazwelaka bomengo na bango na banzoto ya bato na ngai, 
pe babondelaka ngai ata mokolo moko té.” 

SSik'oyo bango bakómi kolenga, 
pe bato ya bosembo batiki kobanga. 
Bakolonga bango po Nzambe abwaki bango; 
pamba tê ye akopanza mikuwa ya bato mabe. 


7Nani akolongisa Israel uta na ngomba na ye ya *Sion? 
ezali Nzambe moto akolongola bato na ye na boumbu; 
bongo bato ya Israel bakozala na esengo. 


Kolela ya moto oyo anyokwami“ 
5 4 130 Nzambe, ozali Nzambe na ngai, bikisa ngai; 
longisa ngai na bokasi na yo. 
40 Nzambe, yoka mabondeli na ngai; 
tia matoi na maloba na ngai. 


s 53.1 Na ebré: Nzembo ya David. Tala pe Nzb 14. 

t 53.2 Rom 3,10-12. 

u 54.1 Na ebre: Nzembo ya David. Ayembaki yango tango moto ya 
mboka Zif akendeki koyebisa Saul ’tè David azalaki kobombama 
epai na bango, 1 Sam 23,19. 26,1. 

SPamba té bapaya bazali kobundisa ngai, 
bato ya mobulu bazali koluka nakufa; 
bango bakanisaka yo ata moke té. 


SKasi yo, Nzambe, okosalisa ngai; 
Nkolo, okosimba ngai. 
7Mabe ékweela banguna na ngai; 
Nkolo, na bosembo na yo, boma bango. 
8Boye nakopesa yo mabonza na motema moko; 
Nkolo, nakopesa yo mersi po na bolamu na yo. 
Pamba té olongoli ngai na bapasi nyonso; 
nazali komona ndenge banguna na ngai bakwei. 


Losambo ya moto oyo moninga abalukeli ye” 
5 5 120 Nzambe, tia matoi na mabondeli na ngai; 
kopesa ngai mokongo té tango nazali kolela. 
3Tala ngai pe ndimela ngai; 
nazali koyengayenga, makanisi etondi ngai. 
Dereng maloba ya banguna pe mitungisi ya bato 
mabe; 


bazali konyokola ngai pe komonisa ngai pasi na nko. 


S$Nakomi motema likolo-likolo; 
somo ya liwa ezwi ngai. 

śéNakómi kobanga pe kolenga; 
nalembi nzoto, mayele esili ngai. 


7Aa! soki názala na mapapu lokola pijon, 
mbele nalingaki kopumbwa po náluka esika ya 
kimia. 
8Mbele nalingaki kokima mosika penza, 
pe kokende kolala na esobe ya zelo. 
? Mbele nalingaki kosala noki po nabombama, 
pe nakima mopepe ya mabe oyo! 


lo Nkolo, bebisa boyokani na kati ya banguna na ngai; 
pamba té, na vile na biso nazali komona mobulu pe 
koswana. 
1 Butu moi bobele mawa pe pasi; 
yango ezali kopanzana na vile mobimba. 
12Na ba-balabala nyonso bobele kotangisa makila; 
mobulu pe lokuta ezali kosila té. 


v 55.1 Na ebré: Nzembo ya David. 

580 BANZEMBO 55, 56 


13Soki ézala mofundi na ngai moto azali kofinga ngai, 
mbele nalingaki kokanga motema. 
Soki ézala monguna na ngai moto azali kotsiola ngai, 
mbele nalingaki kokima. 
“Kasi ezali yo, moto na ngai moko, 
moninga na ngai ya motema. 
15Tozalaki koyebisana ba-sekelé; 
tozalaki kokende nzela moko na Ndako ya Nzambe. 
16 Ebongi liwa éyeela banguna na ngai, 
bákita mobesu na mboka ya bato bakufá; 
pamba té mabe etondá na mitema na bango. 


17Ngai nazali kobelela Nzambe; 
ezali ye Nkolo moto akobikisa ngai. 
18 Tongo, midi, pokwa, nazali kolela; 
pe ye azali koyoka mabondeli na ngai. 
19 Abateli ngai, alongoli ngai na maboko ya banguna, 
atako bango bazalaki ebele. 
æNzambe ayokela ngai pe áyokisa bango soni; 
bobele ye moko azali Mokonzi uta ebandeli. 
Bato yango bakobongola bizaleli té; 
bazali kobanga Nzambe té. 
2i Bazali kosala baninga na bango mabe; 
babebisi boyokani oyo basalaki. 
2z Maloba na bango ezali sukali pe kitoko; 
kasi makanisi ya bitumba etondá bango na mitema. 
Balobaka makambo ya boboto penza; 
nzokande ezali bambeli po na koboma bato. 


2 Pesa mikumba na yo na Nkolo, ye akosalisa yo; 
akotika moto ya bosembo ákweya libela té. 

2 Kasi baoyo babomaka bato pe bakosaka, 
yo Nzambe okokitisa bango na libulu ya liwa. 
Bakokokisa ata ndambo ya bomoi na bango té; 
nzokande ngai nazali kotia motema epai na yo. 


Nzambe, batela ngai nákweya té” 
5 6 120) Nzambe, yokela ngai mawa; 
pamba té bazali kobundisa ngai. 
Mikolo nyonso bazali konyokola ngai; 


w 56.1 Na ebré: Nzembo ya David. Ayembaki yango tango 
ba-Filistien bakangaki ye na mboka Gat, 1 Sam 21,13:15. 


BANZEMBO 56, 57 


3 mikolo nyonso banguna bazali kotungisa ngai. 
Bato ebele bazali koyeela ngai bitumba; 
#kasi ata nabangi, natiaka motema epai na yo. 


S Nazali kokumisa Nzambe po na maloba oyo alobaki; 


natiki kobanga, natii motema epai ya Nzambe; 
bango bazali kaka bato, bakosala ngai nini? 


ś6Mikolo nyonso bazali kotia ngai panzi likolo; 
bakanaka kaka kosala ngai mabe. 

7Bazali kotalatala pe kolandalanda ngai, 
po na koluka koboma ngai. 

8Na mabe oyo basali, bakoki kozanga etumbu té; 
Nzambe, na kanda na yo, boma bango! 

?Yo oyebi ndenge nazali koyengayenga, 
oyebi mikolo boni nazali kolela; 
osi’okòmá nyonso na buku na yo. 

10Nayebi malamu ’tè yo Nzambe olingi ngai; 
mikolo nyonso oyo nakobelela yo, 
banguna na ngai bakozonga sima. 


11 Nazali kokumisa Nzambe po na maloba oyo alobaki; 
ya solo, nazali kokumisa Nkolo po na maloba na ye. 


12 Natiki kobanga, natii motema epai ya Nzambe; 
bango bazali kaka bato, bakosala ngai nini? 


13Nzambe, nakokokisa elaka oyo napesaki yo; 
nakomemela yo mabonza ya kopesa yo mersi. 
14Pamba té olongoli ngai na liwa, 
obateli ngai nákweya té; 
po nátambolaka na miso na yo, 
náyoka esengo awa na mokili. 


Nazali kobelela Nzambe ya Likolo” 
57 1-2 Yokela ngai mawa, o Nzambe, yokela ngai 
mawa; 
pamba té nazali koluka lisalisi epai na yo. 
Nazali kobombana na se ya mapapu na yo, 
po na kozela likama éleka. 
3Nazali kobelela Nzambe ya Likolo, 
Nzambe oyo asalaka nyonso po na ngai. 


x 57.1 Na ebré: Nzembo ya David. Ayembaki yango tango 


abombamaki na libulu na kati ya mabanga po na kokima Saul, 


1 Sam 22,1. 24,3. 

582 BANZEMBO 57, 58 


#Uta na Likolo atindela ngai lisalisi na ye, 
abungisa bato oyo bazali kotungisa ngai; 
atindela ngai bolamu na ye oyo esukaka té. 
SNazali na kati ya banguna; 
bazali lokola batambo oyo ebomaka bato. 
Mino na bango ezali ba-fleshe pe makonga; 
maloba na bango ezokisaka lokola mbeli ya songe. 
SNzambe, lakisa 't8 oleki Likolo na monene; 
nkembo na yo éngenga na mokili mobimba! 


7Batii motambo na nzela oyo nakendaka; 
kasi nagumbi motu naleki. 
Batimoli libulu liboso na ngai; 
kasi bobele bango moko bakwei na kati. 

8 Nazwi lisusu makasi, o Nzambe, nazwi lisusu makasi; 
nalingi koyemba pe kokumisa yo. 

°Tika nalamuka, nálelisa likembe pe lindanda, 
pamba té nalingi kotanisa tongo. 

10 Nkolo, nakoyembela yo pe nakopesa yo mersi, 
po bikolo nyonso éyeba yo. 

11 Pamba té bolingo na yo eleki Likolo na monene; 
yango ebongwanaka té, ematá tii na mapata. 

12 Nzambe, lakisa 'te oleki Likolo na monene; 
nkembo na yo éngenga na mokili mobimba! 


Nzambe akataka makambo ya mokili? 
5 8 1-2 Bino bato bozwi bokonzi ya Nzambe,” 
ya solo, bokataka makambo ya bato na bosembo? 
3Te! bosalaka mabe na nko; 
bozali kotia mobulu na mboka. 
4Bato mabe babeba banda na libumu ya bamama na bango; 
bato ya lokuta babunga nzela banda babotama. 
S“Babwakaka ngenge lokola banyoka; 
baboyaka koyoka, lokola banyoka oyo emesana na bato 
te; 
SLokola oyo eboyaka kotosa mingongo ya bato, 
ata ya bato bayebi kosakana na banyoka malamu. 


7Nzambe, buka mino ya batambo yango; 
Nkolo, buka bango mino! 


y 58.1 Na ebre: Nzembo ya David. 
z 58.1-2 Na ebré: bino *banzambe. Tala pe Nzb 82,1. 


BANZEMBO 58, 59 583 


8Bákende ndenge mai ekendeke; 
balembalemba lokola matiti oyo bato banyati! 

S Basila lokola nkodia oyo ekaukaka tango etambolaka; 
bámona ata moi té lokola zemi oyo esopani. 

10Na mbala moko bakoma lokola matiti oyo bakata; 
o Nzambe, na kanda na yo longola bango mobesu. 


11 Bato ya bosembo bakosepela, 
tango bakomona bato mabe bazwi etumbu; 
bakonyata makila na bango na makolo. 

12Pe bato nyonso bakoloba: 
“Ya solo, bato ya bosembo bazwi lifuta na bango; 
ya solo, Nzambe alalaka té; 
ye moto akataka makambo ya bato.” 


Longola ngai na maboko ya banguna” 


59 1-2 Nzambe na ngai, longola ngai na maboko ya 

banguna; 

batela ngai po bayei kobundisa ngai. 

3Longola ngai na maboko ya bato ya mabe; 

bikisa ngai po balingi koboma ngai. 

+s Bango wana babombami, bazali kotalatala ngai; 

bazali komibongisa mbangu-mbangu po na bitumba. 
Nzokande nabuki mobeko na yo ata moko té; 

o Nkolo, nasali ata eloko moko té ya mabe. 

Nkolo, Nzambe ya Israel, lamuka! 

SNzambe ya nguya nyonso, yaka kotala ngai. 
Lamuka po ópesa bikolo yango etumbu; 

koyokela bato oyo ya mabe mawa té. 

7Pokwa nyonso bazongaka pe bagangaka; 

balekaka na vile mobimba lokola bambwa. 

8 Yoka ndenge minoko na bango etonda na mabe; 
maloba na bango ezali lokola bambeli, 

bamilobaka: “Nani akoyoka biso?” 


Kasi yo, Nkolo, ozali koseka bango; 
ozali komona bikolo nyonso wana pamba. 

10 Yo ozali makasi na ngai, nazali kotala se yo; 
o Nzambe, nalukaka kobombana epai na yo. 


a 59.1 Na ebré: Nzembo ya David. Ayembaki yango tango Saul 
atindaki bato kokengela ndako na ye po báboma ye, 1 Sam 19,11-13. 


584 BANZEMBO 59, 60 


11 Yo moto olingaka ngai, okoya kotala ngai; 
na lisalisi na yo nakolonga banguna na ngai. 
12 Koboma bango sik'oyo tê; 
soki té bato na ngai bakobosana yo noki. 
Bobele ningisa bango makasi po bákweya; 
Nkolo, yo moto obundelaka biso. 


1; Makambo nyonso oyo balobaka ezali masumu; 
sala 'te bakweya po na lofundu na bango, 
pamba té bazali kofinga pe kokosa tango nyonso. 
“Boma bango na kanda na yo, silisa bango nyee! 
boye tii epai mokili esuka, bakoyeba ’tè 
Nzambe azali Mokonzi ya Israel. 
15Pokwa nyonso bazongaka pe bagangaka; 
balekaka na vile mobimba lokola bambwa. 
le Balukaka biloko ya kolia bipai nyonso; 
pe soki batondi té, balelaka. 


VE Nzambe, ngai nakoyembela nguya na yo; 

na tongo nakokumisa bolamu na yo. 

Pamba té ozali makasi na ngai; 

na tango ya pasi nakoki kobombana epai na yo. 
18 Yo nguya na ngai, nakoyembela yo, 

po yo Nzamte, obatelaka ngai; 

yo Nzambe na ngai, olingaka ngai. 


Nzambe ayei kolongisa ekolo na ye” 
60 1-3 Nzambe, obwakaki biso, opanzaki biso; 
ata osilikaki, zongisela biso lisusu bolamu! 
“Oningisaki mabelé, opasolakipasolaki yango; 
bongisa yango, pamba té ezali koningananingana. 
5Omonisaki ekolo na yo pasi koleka; 
omelisaki biso vinu oyo elangwisaka mabe. 
SKasi okebisaki bato oyo batosaka yo, 
po bákoka kokima ba-fleshe ya banguna. 
7Ndimela biso pe kotela biso, 
po 'te bato oyo yo olingaka bábika. 


b 60.1 Na ebré: Nzembo ya David, po na koteya. Ayembaki yango 
tango azalaki kobundisa ba-Sirien ya Mezopotamie pe ya Sova. 
Bongo tango Joab azongaki, alongaki basoda ya Edom 12 000, na 
esika oyo babengaka “Mabelé ya Mungwa”, 2 Sam 8,3-5. 1 Bsg 18,12. 
d 60.7 Tala pe Nzb 108,7-14. 


BANZEMBO 60, 61 585 


8 Nzambe alobaki na kati ya Ndako na ye ya *bosantu boye: 
“Nalongi! nakabeli bato na ngai vile ya Sikem, 
pe mabelé ya Sukot oyo ezali na se ya bangomba. 

9Galad ezali ya ngai, Manasé pe ezali ya ngai; 
bilombe ya Efraim bazali makasi na ngai ya etumba; 
ekolo ya Yuda ezali nzete na ngai ya bokonzi. 

10Mabelé ya Moab ezali lokola sani oyo ngai nasukolelaka; 
nabwaki sandale na ngai na Edom po ezali ya ngai; 
bino ba-Filistien bokanisi ’tè bokolonga ngai?” 


uE Nzambe, nani akoki komema biso tii na Edom? 
nani akokotisa biso na vile na bango oyo batòngá makasi? 
12 Ezali bobele yo, Nzambe; yo moto obwakaki biso; 
okendeke lisusu na basoda na biso té. 
13 Yaka kosalisa biso po tókweisa banguna; 
pamba té lisalisi ya bato ezali kaka pamba. 
14Tokolonga na lisalisi ya Nzambe! 
ye moto akonyata banguna na biso. 


Nalingi kofanda libela na Ndako na yof 


6 1 1-20) Nzambe, yoka kolela na ngai; 
tia matoi na mabondeli na ngai. 
3Nalembi nzoto, nazali kobelela yo; 
ata nazali mosika, na suka ya mokili. 
Mema ngai tii na mabanga kuna na ngomba, 
esika oyo nakoki kokóma té. 


4Pamba té yo ozali Mobateli na ngai; 
ozali lopango ya makasi na tango ya etumba. 

SNalingi náfanda libela na Ndako na yo; 
nábombana na se ya mapapu na yo. 

$Yo Nzambe ondimaka bilaka oyo napesaka yo; 
okabeli bato batosaka yo eteni na bango ya mabele. 


7Pesa mokonzi na biso bomoi ya molai; 
aumela na mokili mbula na mbula. 
8Bokonzi na ye étikala seko na miso na yo; 
batela ye na bolingo pe na bosembo na yo. 
9Boye nakoyembela yo suka té; 
mokolo na mokolo nakokokisa makambo oyo nalaki. 


e 60.9 Na ebré: bazali ekoti na ngai ya etumba. 
f 61.1 Na ebré: Ya David. 


586 BANZEMBO 62 


Bobele Nzambe moto abatelaka? 


62 12 Nazali kozela na kimia nyonso penepene ya 
Nzambe; 
bobele ye moto azali Mobikisi na ngai. 
3 Nzambe abatelaka ngai pe abikisaka ngai; 
alendisaka ngai soki nalingi kokweya. 
4Bino nyonso bozali kotala ngai lokola mir elali, 
tii tango nini bokowelela ngai po bókweisa ngai? 
5Bozali kokana kobotola lokumu na ngai; 
bosepelaka po na kokosa. 
Bozali koloba maloba ya boboto; 
kasi na mitema bozali kobwaka lisumá. 


éNakozela na kimia nyonso penepene ya Nzambe; 
bobele ye apesaka ngai elikya. 

7Nzambe abatelaka ngai pe abikisaka ngai; 
alendisaka ngai soki nalingi kokweya. 

#Nakobika pe nakozwa lokumu bobele epai ya 

Nzambe; 

ye azali libanga oyo ebatelaka ngai, 
azali esika oyo nakoki kobombana. 

Bino bana-mboka, bótielaka Nzambe mitema, 
bópesa makambo na bino nyonso epai na ye; 
ye azali esika oyo tokoki kobombana. 


10 Ya solo, moto azali bobele mopepe pamba; 
bato bazali bobele lokuta. 
Soki bamatisi bango nyonso na kilo, 
bakoleka ata mopepe na kilo té! 

11 Bólanda makambo ya mobulu té; 
botia mitema na biloko ya moyibi té. 
Soki bomengo na bino ekómi mingi, 
bótia mitema na bino na yango té. 


12 Mbala mingi nayoki ’tè Nzambe alobi: 
“Ngai Nzambe nazali na nguya nyonso.” 
13 Ya solo, Mokonzi na ngai, oleki malamu; 
ozongiselaka moto na moto ndenge misala na ye 
ezali. 


g 62.1 Na ebré: Nzembo ya David. 


BANZEMBO 63, 64 587 


Motema na ngai ezali na posa na yo” 
63 1-2 Nzambe, ozali Nzambe na ngai, nazali koluka yo, 
motema na ngai ezali na posa na yo; 
nakomi lokola mabele oyo ekauka. 
3Omilakisa na Ndako na yo, 
po namona nguya pe lokumu na yo. 
“Ndenge olingaka ngai eleki bomoi na ngai na tina; 
yango wana nakopesa yo mersi tango nyonso. 
5 Ya solo, bomoi na ngai mobimba nakobanda kokumisa yo, 
pe kotombola maboko po na kobelela yo. 
SNakozala lokola moto atondi bilei ya kitoko; 
nakoyembela yo banzembo ya esengo. 


"Tango nalalaka na butu, nakanisaka yo; 
nalekisaka tango mingi na kosambela yo. 
8Pamba t€ obombaka ngai na se ya mapapu na yo; 
nazali koganga na esengo po osalisaka ngai. 
9Nakangami na yo na motema na ngai mobimba; 
ozali kobatela ngai na nguya na yo. 
10E Nzambe, boma baoyo bazali koluka koboma ngai; 
ubakufa na bitumba, pe bambwa ya zamba élia bango! 
12Boye mokonzi ya mboka na biso akosepela na yo; 
esengo na moto oyo akataka seleka bobele na kombo na yo, 
pamba té okokangisa bato ya lokuta minoko. 


Nzambe, bomba ngai epai na yo' 
6 4 120) Nzambe, yoka kolela na ngai; 
nazali kobanga banguna, batela ngai. 
3Bato mabe bazali koyokana po bábebisa ngai; 
bomba ngai mosika nákima bango. 


4Maloba na bango ya mabe ezali lokola ba-fleshe; 
lokola mbeli oyo bapelisi. 
5 Bazali kobombana po babwakela yango bato ya malamu; 
babwakaka yango mbala moko, ata kutu kobanga té. 
SBapesanaka batoli ya mabe bango na bango; 
bamikumisaka po na mitambo oyo batiaka, 
balobaka: “Moto moko t€ akomona yango.” 


h 63.1 Na ebré: Nzembo ya David. Ayembaki yango tango azalaki 
na esobe ya Yuda, 1 Sam 23,14. 
i 64.1 Na ebré: Nzembo ya David. 


588 BANZEMBO 64, 65 


7Bakanisaka kaka ndenge ya kosala bato mabe; 
balobaka: “Tobombi makambo na biso malamu, 
makanisi ya moto eyebanaka té.” 


8Kasi Nzambe akweisi bango mbala moko; 
abwakeli bango ba-fleshe na ye. 
9 Maloba na bango moko esukisi bango; 
bato oyo bamoni boye, babandi kotsiola bango. 
10 Bongo bato nyonso bakomi kobanga, 
pe kopanza sango ya makambo Nzambe asali; 
yango ezali kopesa bango mayele. 
11 Bato ya bosembo basepela na Nkolo, 
baluka kobombana epai na ye; 
bongo bato nyonso ya mitema malamu bakotombola 
mapeka. 


Bato nyonso bikumisa Nzambe/ 


6 5 1-2 Ọ Nzambe ya *Sion, ebongi bato nyonso 
bákumisa yo, 

pe bákokisa bilaka oyo bapesaki yo. 

3Pamba té yo oyokaka mabondeli na biso; 
tozali bobele bato, toyaka epai na yo. 

4Tobebi penza po na masumu na biso; 
kasi yo olimbisaka biso yango. 

5Esengo na bato oyo yo oponi; 
bango bakoki kofanda na lopango na yo. 
Otondisaka biso na bomengo na yo, 
na Ndako na yo ya *bosantu. 

S$ Nzambe, Mobikisi na biso, ozali bosembo; 
okokiselaka biso makambo ya kokamwa. 
Bato ya mokili mobimba batiaka mitema epai na yo, 
ézala baoyo bazali na bisanga ya mosika. 


7Na makasi na yo, otelemisa bangomba; 
osalelaka nguya na yo ya sukisa. 
8 Olembisaka makelele ya bambonge ya ebale monene; 
olembisaka pe bikolo oyo etombokelaka yo. 
?>Na suka ya mokili bato bazali kosepela; 
na epai moi ebimaka pe na epai elalaka, 
bagangaka na esengo po na makamwisi na yo. 


j 65.1 Na ebré: Nzembo ya David. 


BANZEMBO 65, 66 


10Ọyaka kotala mokili, onokiselaka yango mbula; 
otondisaka yango na bomengo. 
Nzambe, bamai na yo ezali ebele; 
na yango obotisaka bilanga.* 
Tozali komona ndenge obongisaka mabelé: 
1 otiaka mai na bilanga oyo biso tosalaka, 
olalisaka yango malamu. 
Osopelaka yango mai ya mbula; 
obotisaka biloko oyo biso tokonaka. 
12Mbala na mbala otondisaka biso na bolamu na yo; 
osopaka ebele ya biloko esika olekaka. 
13 Matiti etondi na mabelé po banyama élia; 
eyindisi mipanzi ya bangomba kitoko penza. 
14Esobe ezipami na ebele ya banyama, 
na se ya bangomba bilanga etondi na biloko; 
bisika nyonso bazali koyembela yo na esengo. 


Mersi na Nzambe’ 


6 6 1 Bino nyonso bato ya mokili, bóbetela Nzambe 
maboko; 


2bópesa Nzambe na biso lokumu na banzembo na bino. 


3Bóloba na Nzambe: “Misala na yo ezali ya kokamwa! 
banguna na yo bakómi kobanga nguya na yo ya 
somo. 
4Bato nyonso ya mokili bazali kofukamela yo; 
bazali koyemba lokumu na yo, Nzambe na biso!” 
5Bóya kotala misala oyo Nzambe asalá; 
misala na ye ezali kokamwisa bato. 


STosepela na ndenge akausaka ebale monene; 
bongo bakoko na biso bakatisaki yango na makolo. 

7Na nguya na ye azali kotambwisa mokili seko; 
azali kotala bikolo po bato mabe batomboka té. 

8Bato ya bikolo, bóbetela Nzambe na biso maboko; 
bókumisa ye na mingongo makasi. 

9 Ye moto abikisaka biso; 
abatelaka biso po tóbeta mabaku té. 

IO Nzambe, omekaki biso, ozikisaki biso na moto, 
ndenge batiaka arjan na moto po ékóma peto. 


k 65.10 Na ebré: Ebale ya Nzambe etondi mai, oyo ebotisaka 
mbuma ya bié. 
166.1 Na ebré: Nzembo. 

590 BANZEMBO 66, 67 


31 Okangisaki biso na motambo; 
omemisaki biso mikumba ya kilo. 
12Otikaki bato banyokola biso, 
tolekaki na kati ya móto pe ya mai; 
kasi obikisaki biso po tópema. 
13Toyei na Ndako na yo po tópesa yo mabonza; 
i4ndenge tolakaki yo tango tozalaki na pasi. 
15*Tokozikisela yo banyama ya mafuta; 
tokobomela yo bangombe na bataba. 


16Bino nyonso bato botosaka Nzambe, boya koyoka; 
nakoyebisa bino oyo ye asali po na biso. 
17Tobelelaki ye po asalisa biso; 
tokumisaki ye na banzembo. 
18Soki tózala na makanisi ya mabe, 
mbele Nkolo ayokelaki biso té. 
19Kasi Nzambe ayokaki biso; 
atiaki matoi na mabondeli na biso. 
æMersi na Nzambe po aboyaki losambo na biso té; 
apimelaki biso bolingo na ye té. 


Mersi, Nkolo, po obenisi biso” 


67 1-2 Nzambe, yokela biso mawa pe benisa biso; 
tala biso na bolingo, tóyoka esengo. 
3Boye bato bakomona ndenge yo osalaka; 
bikolo nyonso ekoyeba ndenge yo obikisaka. 
4Bato nyonso bákumisa yo Nzambe; 
bato nyonso ya mokili bákumisa yo! 


5Bikolo nyonso ézala na esengo, éyembela yo; 
pamba té obongisaka bato nyonso na bosembo, 
otambwisaka bikolo ya mokili mobimba. 

“Bato nyonso bakumisa yo Nzambe; 
bato nyonso ya mokili bakumisa yo! 


7Mabelé eboti malamu; 
Nzambe na biso abenisi biso! 
s Ya solo, Nzambe abenisi biso; 
ebongi bato ya mokili mobimba batosa ye. 


m 67.1 Na ebré: Nzembo. 


BANZEMBO 68 


Nkolo azali Tata pe Mokonzi ya Israel” 


(Nkolo, Mokonzi ya bato nyonso) 


68 1-2 Nzambe amimonisi! banguna na ye bapanzani; 
bato oyo bayinaka ye, bazali kokima ye. 
3Bato mabe bazali kosila na miso ya Nzambe, 
amemi bango ndenge mopepe ememaka molinga; 
balimwe ndenge mafuta epanzanaka na móto. 
“Kasi bato ya bosembo bazali kosepela na miso na ye; 
bazali koyemba pe kobina na esengo. 


(Nkolo ayokelaka bato mawa) 


5Bóyembela Nzambe, bósepela na miso na ye; 
azali Nkolo, Nzambe na biso, bókumisa ye. 
Atambolaka na mapata lokola na *shareti; 
bóbetela ye maboko na esengo nyonso! 

6Afandaka na Ndako na ye ya bosantu na Likolo; 
azali Tata ya bana bakufela baboti, 
pe Mobateli ya basi bakufelá mibali. 

17Ye moto apesaka libota na bato batikalá bango moko, 
alongolaka bato na boumbu pe apesaka bango bolamu; 
kasi afandisaka banguna na ye na mboka ezangá mai. 


(Nkolo amemaki bato na ye na mabelé na bango) 


8 Nzambe, ozalaki kotambola na esobe ya zelo, 
po na kolakisa bato na yo nzela. 
9Mokili eninganaki, Likolo ebimisaki moto, 
po yo Nzambe ya Israel oyaki na Sinai.” 
100) Nzambe, onokisaki mbula ya kitoko; 
mabelé na yo oyo ebebaki, okómisaki yango malamu. 
11 Nzambe, obongiselaki bato ya mawa mboka; 
na bolingo na yo ofandisaki bato na yo kuna. 


(Nkolo akimisaki bato ya Kandn) 


12 Nkolo apesi motindo; 
basi ebele bapanzi sango 'te: 


n 68.1 Na ebré: Nzembo ya David. 

o 68.9 Na ebré: motalaka ya Likolo epanzanaki (tanga pe Bib 5,4). 


Maloba yango etali makamwisi oyo Nzambe asalaki na Sinaí 
(Bim 19,16-25). 


592 BANZEMBO 68 


1314 “Bakonzi ya bikolo na basoda na bango bakimikimi! 
Tango bino botikalaki kolala na mapango ya bameme, 
biso basi tokendeki kokabola biloko na bango! 
Tolokotaki bikeko ya bapijon oyo bapakola arjan; 
oyo mapapu na yango ezali kongenga lokola or!”? 

15Nzambe ya nguya apanzaki bakonzi kuna; 
asalaki likambo ya kokamwa na miso ya bato na ye.” 


(Nkolo aponaki ngomba Sion) 


16 Ngomba ya Bashan, ozali ngomba ya somo, ya basonge ebele; 
17po na nini yo ngomba ya basonge ebele ozali koyoka 
zuwa? 
Nzambe ye moko moto apona kofanda na ngomba *Sion; 
ya solo, Nkolo atonga Ndako na ye ya seko kuna. 
18 Nzambe azali na bapunda pe na ba-*shareti bankoto na 
bankoto; 
autaki na yango na ngomba Sinai pe ayaki na esika oyo apona. 
19 Nkolo Nzambe, omataki na ngomba po ófandaka kuna; 
okangaki bato ebele oyo bazalaki kotosa yo té, 
okabelaki bato na yo makabo.” 


(Nkolo alongisaka bato na ye) 


20 Bopesa Nkolo mersi, mokolo na mokolo; 
Nzambe asalisaka biso, amemaka mikumba na biso. 
21 Nzambe na biso azali Nzambe oyo abikisaka; 
bobele Nkolo moto akoki kolongola biso na liwa. 
2 Ya solo, Nzambe akopanza mitu ya banguna na ye; 
ya bato ya mobulu oyo bamekaka kobundisa ye. 
5 Nkolo alobi: “Nakoluka bango tii na ngomba ya Bashan; 
ata babombani na se ya ebale monene, nakozwa bango kaka; 
po makolo na bino ényata makila; 
pe bambwa na bino élia bibembe na bango.” 


(Feti na Ndako ya Nkolo) 


2350 Nzambe, bato na yo bayei kotala yo, Mokonzi na biso, 
ndenge otambolaka na lokumu nyonso na Ndako na yo ya 
bosantu. 


p 68.13-14 Bikeko ya or pe ya arjan: babotolaki yango na etumba. 
r 68.15 Na ebré: anokisaki “Neje” na ngomba ya mwindu. Neje, na 


lopoto, elakisi mai ya mbula oyo ekómi lokola koton po na malili. 
s 68.19 Efez 4,8. 

26 Na liboso ezali bayembi, na sima bato babetaka miziki; 

pe na katikati bilenge basi oyo babetaka bambunda ya 
mike. 

2? Bino nyonso bato ya Israel, bopesa Nkolo mersi; 
lisanga mobimba, bópesa Nkolo mersi. 

Ekolo ya Benjamen oyo eleki moke ezali wana, 
ná bato ya Yuda pe bakonzi na bango; 
pe na suka bakonzi ya Zebulon ná ya Neftali. 


(Bikolo nyonso ékumisa Nkolo) 


2 Bato ya Israel, Nzambe na bino apesi bino makasi; 
o Nzambe, kokisa makambo ozali kosalela biso. 
%Bakonzi ya bikolo bakomemela yo makabo, 
na Ndako na yo ya Yeruzalem. 
31 Tombokela Ejipte, ngando oyo efandi na matiti ya ebale Nil;' 
tombokela bikolo oyo esanganaka lokola bana-ngombe. 
A ae panza bamboka oyo elingaka bitumba; 
ango nyonso bágumbama pe bámemela yo maboke ya arjan: 
aba. tiopien bakoya kobondela yo na bantoma ya Ejipte. 


(Lokumu ya Nzambe ya Israel) 


33 Bakonzi ya mokili, bóyembela Nzambe, bókumisa Nkolo; 

“uta na ebandeli ye atambolaka na likolo ya mapata, 
angalisaka mongongo na ye lokola kake! 

35 Bókumisa nguya ya Nzambe oyo emonanaka na mapata; 
Israel ezali mboka ya bokonzi na ye. 

3% Nzambe, obangisaka uta na esika ofandaka; 
yo Nzambe ya Israel moto opesaka bato na yo makasi. 
Mersi na yo Nzambe! 


Nazali konyokwama po na yo“ 


69 120 Nzambe, bikisa ngai! 
mai ezali kosukela ngai tii na kingo. 
3Nadindi na potopoto, esika natia makolo ezali té; 
nakwei na mai ya modindo pe ekómi komema ngai. 
“Mongongo na ngai ekauki po na koganga; 
miso na ngai elembi po na koluka yo, Nzambe na ngai. 


t 68.31 Ejipte ezali ekolo ya liboso oyo Nzambe alongaki po ábikisa 
bato na ye ya Israel. 
u 69.1 Na ebré: Ya David. 

“Bato oyo bayinaka ngai pamba-pamba 
bazali ebele koleka suki na ngai ya motu. 
Baoyo balingaka koboma ngai kaka pamba, bazali makasi; 
bazali kofunda ngai na likambo nayebi té. 

“Kasi yo Nzambe, oyebi mabe oyo nasali na bozoba na 


ngai; 
Nkolo, Nzambe ya nguya, bikisa ngai! 
Bato oyo batiaka mitema na yo, koyokisa bango soni té 
likolo na ngai; 
baoyo balukaka kotosa yo, kosambwisa bango té, Nzambe 
ya Israel. 
8Pamba té ezali po na yo nde nazali kofingama pe nakufi soni; 
?nakomi lokola mopaya epai ya bandeko na ngai; 
bato ya libota na ngai baboyi koyamba ngai lisusu. 


10 Bolingo na ngai po na Ndako na yo ezali kozikisa ngai 
motema;” 
kofinga oyo bafingaka yo ezali koya epai na ngai. 
1 Nalelaka, namilalisaka “nzala, pe ekómi likambo ya 
kofingela ngai; 
12 nalati saki po na pili, pe bakómisi ngai eloko ya kosakana. 
13Bisika nyonso oyo bato bakutanaka, 
lisolo na ngai ekómi na minoko na bango; 
pe bato oyo balangwaka masanga batii ngai na nzembo. 


14Kasi ngai nazali kobondela yo, Nkolo; 
tango ya malamu yang'oyo po ósalisa ngai. 
Nzambe, yokela ngai na bolingo na yo ya monene; 
pamba té yo moto obikisaka. 
15 Longola ngai na kati ya potopoto pe na mai ya modindo; 
nálongwa na maboko ya banguna oyo bayinaka ngai. 
16Kotika mai émema ngai té to édindisa ngai; 
liwa ékanga ngai libela té. 


170) Nkolo, ndimela ngai; 
pamba té bolamu na yo ezali monene. 
Yo oyokelaka bato mawa suka té; 
balola miso epai na ngai. 

18Mokonzi na ngai, kopesa ngai mokongo té; 
nazali na pasi, ndimela ngai noki. 

19°Pusana pembeni na ngai, bikisa ngai; 
longola ngai na maboko ya banguna na ngai. 


v 69.10 Yo 2,17. 

20 Oyebi ndenge bazali kofinga ngai; 
bakitisi lokumu na ngai pe bayokisi ngai soni. 
Banguna na ngai nyonso bazali liboso na ngai; 
>2ikofinga ezokisi ngai motema, nalembi nzoto. 
Nazali kozela moto oyo akoki koyokela ngai mawa, kasi 
azali té; 
nazali koluka moto oyo akoki kokitisa ngai motema, kasi 
nazwi té. 
22Batii pwazon na bilei na ngai; 
pe soki nayoki posa ya mai, bapesaka ngai masanga ya 
ngayi.” 


33 Bafeti oyo basalaka, ékóma mitambo; 
ékanga bango na baninga na bango! 

24Miso na bango ékufa, bamona lisusu té; 
bákoka kotambola lisusu malamu té. 

25 Silikela bango mabe; 
móto ya kanda na yo ézikisa bango. 

26 Bisika bafandaka, épanzana; 
moto moko té átikala na bandako na bango. 


27Pamba té bazali konyokola moto oyo yo obetaki; 
pe bazali kolobaloba po na bitumbu oyo yo opesi biso. 
28Tia masumu na bango nyonso na mitu na bango; 
FE bázwa lisusu bolamu na yo té. 
2Longola bakombo na bango na buku ya bomoi; 
kokoma bango na molongo ya bato ya bosembo té. 
%Ngai nazali moto ya mawa pe ya pasi; 
kasi yo Nzambe, bikisa ngai pe batela ngai. 


31 Nakoyembela Nzambe na ngai; 
nakokumisa ye pe nakopesa ye mersi. 
32 Boye nakosepelisa Nkolo koleka banyama oyo 
bapesaka ye; 
ata babomeli ye ngombe ya mobali oyo ezali na makasi 
nyonso. 
3Bato ya mawa bakomona ndenge nakobika pe bakosepela; 
bino bato bolukaka Nzambe, bozala malamu! 
34 Pamba té Nkolo ayokelaka bato ya mawa; 
abwakaka bato na ye t€ tango bazali konyokwama. 
35 Yo, Likolo na se, bókumisa ye; 
na ba-ebale, pe biloko nyonso oyo etambolaka na kati. 


w 69.22 Mat 27,48. Mark 15,36. Luka 23,26. Yo 19,28-29. 

36 Nzambe akobikisa *Sion pe akotonga lisusu ba-vile ya Yuda; 
bato na ye bakozongela yango pe bakofanda kuna. 

37 Mabota ya basali na ye ekozwa yango; 
pe baoyo balingaka Nkolo bakofanda kuna libela. 


Nkolo, yaka noki” 
7 0 12O Nzambe, soki olingi, bikisa ngai; 
Nkolo, yaka noki kosalisa ngai. 
3Baoyo basepelaka na bapasi na ngai, bázonga sima; 
baoyo balukaka koboma ngai, bakufa soni. 


4Baoyo basekaka ngai “Ha ha!”, basambwa pe bákima; 
“kasi baoyo nyonso balukaka yo, bátonda na esengo po 
na yo. 
Baoyo basepelaka na ndenge yo obikisaka bango, 
báloba tango nyonso: “Nzambe azali monene!” 


“Ngai nazali moto ya mawa pe ya pamba; 
Nzambe, yaka noki epai na ngai. 
Yo ozali Mosalisi na ngai pe Mobikisi na ngai; 
Nkolo, kozelisa té! 


Nakomi mobange, yo obatelaka ngai 


F 1 1 Nkolo, nazali koluka kobombana epai na yo; 
koyokisa ngai soni ata mokolo moko té! 
?Na bosembo na yo, longola ngai na maboko ya 
banguna; 

tia matoi epai na ngai pe bikisa ngai. 

3Zala lokola libanga oyo ebatelaka ngai, 

esika nakoki kobombana tango nyonso. 

Nayebi 't€ ondimi kobikisa ngai; 

ya solo ozali esika ya makasi oyo ebatelaka ngai. 
4Nzambe na ngai, longola ngai na maboko ya bato mabe, 
ya baoyo bakosaka pe banyokolaka bato. 
5SNkolo Nzambe, natiaka motema epai na yo; 
obatelaka ngai banda nazalaki elenge. 
SBanda nabotama, makasi na ngai ezali yo, 

yo moto obimisaki ngai na libumu ya mama; 
nakumisaka yo tango nyonso. 


x 70.1 Na ebré: Nzembo ya David. Nzembo ya kolela. Tala 
Nzb 40,14-18. 

"Bato mingi bazalaki kokamwa po na ngai; 
pamba té ozalaki Mobateli na ngai ya makasi. 
8 Nazali kopesa yo mersi mingi; 
butu moi nazali koyemba nkembo na yo. 
?Sik'oyo nakomi mobange, kosundola ngai té; 
lokola makasi na ngai ebandi kosila, kotika ngai té. 
10Pamba té banguna na ngai bazali kolobaloba po na ngai; 
bakómi koyokana, batalakatalaka ngai na mayele mabe. 
11 Bazali koloba: “Nzambe atiki ye! tokende, tókanga ye! 
moto moko té akoya kolongola ye na maboko na biso!” 
120) Nzambe, kozala mosika na ngai té; 
Nzambe na ngai, yaka noki kosalisa ngai. 
13 Baoyo bazali koluka ngai nayoka pasi, 
bakweya pe basila libela! 
Baoyo bazali koluka motu na ngai, 
bákufa soni pe básambwa! 


14Tango nyonso nazali kotia motema epai na yo; 
nakolemba kokumisa yo té. 

15Mikolo nyonso nakosakola ndenge obikisaka bato; 
nakoyebisa bato ndenge bolamu na yo ezali, 
ata nakoki koyeba yango nyonso té. 

16 Nkolo Nzambe, nakokumisa misala na yo ya minene; 
pe nakosakola ’tè bobele yo moto obikisaka. 

17 Nzambe, banda bomwana na ngai, opesaki ngai 

mayele; 
pe tii sik'oyo nazali kosakola makambo na yo ya 
kokamwa. 

18 Nzambe, ata nakomi na suki ya pembe, kotika ngai té; 
boye nakoyebisa misala na yo ya nguya na bilenge ya lelo, 
nakolakisa bokasi na yo na bato nyonso oyo bakoya 

sima. 


19Nzambe, bosembo na yo eleki Likolo na monene, 
osalaka makambo ya kokamwa penza; 
Nzambe, nani akokani na yo? 

2 Yo moto omonisa ngai bapasi ya ndenge na ndenge, 
kasi okokómisa ngai lisusu makasi; ` 
okobatela ngai po nákufa té. 

21 Okotombola lisusu lokumu na ngai; 
okokitisa ngai lisusu motema. 

2Bongo nakokumisa yo na likembe; 
nakoyemba bosembo na yo, Nzambe na ngai. 
*Mosantu ya Israel, nakokumisa yo na lindanda; 

Snakoyemba na esengo po obikisi ngai. 
#Mikolo nyonso nakosakola bosembo na yo; 
pamba té bato oyo balukaki koboma ngai, bakufi soni. 


Nzambe abenisa mokonzi ya mboka” 


7 2 10 Nzambe, pesa mokonzi na biso mayele na yo; 
s lakisa ye ndenge yo moko okataka makambo. 
2 Atambwisaka bato na yo na bosembo; 
pe ákataka malamu makambo ya bato pamba. 
3 Bangomba ya minene ná ya mike étonda na bomengo; 
pe émemela bato bolamu po na bosembo na ye. 


4Mokonzi na biso álongisa bato na ye oyo bakelelá; 
ásalisa bato ya mawa pe ányata baoyo bazali konyokola 
, bango. 

S Aumela na bomoi tii tango mokili ekosuka! 
tii tango nyonso oyo moi pe sanza ekongenga! 

6 Azala lokola mbula oyo enokaka na bilanga, 
pe ekotaka na mabele po ébotisa yango. 

7Na bokonzi na ye, bato ya malamu babonga; 
bitonda na biloko, tii tango sanza ekongenga lisusu té. 


8 Ápusa bokonzi na ye na bamboka nyonso; 
banda na ebale Mediterané tii na ebale oyo eleki mosika, 
banda na mai ya *Ufrate tii na suka ya mokili! 

?Banguna bakogunzama liboso na ye; 
bato oyo baboyá bokonzi na ye bakofukamela ye. 

l0Bakonzi ya Poto pe ya bisanga ya mosika bakotindela ye 

makabo; 
bakonzi ya ba-Arabe pe ya Afrika bakofuta mpaku epai 
na ye.” 

U Bakonzi nyonso bakogunzama liboso na ye; 
bikolo nyonso ekoyokela ye. 


12 Mokonzi na biso akobikisa bato ya mawa oyo bazali 
kobelela ye; 
pe bato bakelelá oyo bazangi moto ya kosalisa bango. 
13 Akosilisa pasi ya bato ya mawa oyo bazanga makasi; 
akokotela bango po bákufa té. 


y 72.1 Na ebré: Ya Salomon. 
z 72.10 Na ebré: bakonzi ya Tarsis (Espanye), ya Seba (Arabie) pe 
ya Seva (yango ezali na kati ya Ejipte ná Sudan). 

14 Akobatela bango na makambo nyonso ya mabe pe ya 
mobulu; 
pamba té bomoi na bango ezali na tina monene na miso 
na ye. 
15Bato nyonso bapesa mokonzi longonya! 
bámemela ye makabo ya or ya mboka ya ba-Arabe. 
Básambelaka tango nyonso po na ye; 
mikolo nyonso básengaka Nzambe ápambola ye. 
16Biloko étonda na bilanga tii na songe ya bangomba; 
ékola malamu lokola banzete ya *Liban. 
Bato bátonda pe na bamboka na biso, 
lokola matiti na kati ya elanga. 


17Lokumu ya mokonzi na biso ézala seko; 
éumela ndenge moi eumelaka! 
Báloba na bikolo nyonso ’tè ye azali moto ya esengo; 
bátanga kombo na ye tango bazali kopesa moto longonya. 
18Mersi na Nkolo, Nzambe ya Israel, 
Nzambe se moko oyo asalaka makamwisi. 
19Bákumisa Nzambe na biso seko! 
mokili étonda na nkembo na ye! 
Amen! ézala se bongo." 


Nazali tango nyonso penepene na yo” 


7 3 1 Ya solo, Nzambe azali malamu po na bato 
ya Israel, 
po na baoyo bazali mitema pembe. 
2Nzokande motema na ngai ezalaki kolemba; 
pe etikalaki kaka moke nabunga nzela. 
3 Pamba té nazalaki koyokela bato ya mabe zuwa; 
po makambo na bango nyonso etambolaka malamu. 


4Bango bamonaka pasi té tii na liwa; 

bazali na nzoto malamu pe etondi na mafuta. 
SBayebi pasi ya mokili té; 

pe banyokwamaka lokola bato nyonso té. 
SBalataka lolendo lokola mayaka; 

mobulu ekoma lokola elamba na bango ya nzoto. 


a 72.19 Na ebr€ babakisi: Mabondeli ya David mwana ya Jese 
esuki awa. 
b 73.1 Na ebre: Ya Asaf. 

7Mabumu na bango evimbi na mafuta; 
batalaka bato pamba. 
Posa ya mitema na bango emonanaka polele; 
Sbazali kotsiola bato nyonso. 
Balukaka kaka konyokola bato; 
bamilakisaka na masolo na bango ya lolendo. 


?Bazali kobwaka maloba ya mabe tii na Likolo; 
pe mokili mobimba ezali koyoka bango. 

10 Bato ya Israel bakómi kutu kolanda banzela wana, 
epai bazali kosopela bango maloba lokola mai. 

11 Pe bazali koloba: “Ndenge nini Nzambe akoyeba? 
wapi mayele ya Oyo afandi na Likolo?” 


12Tala ndenge bato mabe bazali; 
mikolo nyonso bafandaka kimia pe bazwaka 
bomengo. 
13Ngai natikali na ngai motema pembe, 
namibateli po násala mabe té; 
kasi namoni ’tè yango ezali kaka pamba. 
14Mikolo nyonso nazali konyokwama; 
tango nyonso nazwaka etumbu.” 


“Soki nakani ’tè náloba lokola bango, 
ezali lokola nateki libota ya bana na yo. 
16Nakanisaki mingi po nayeba tina na yango; 
kasi ezalaki pasi po na ngai. 
1Bobele tango nakotaki na Ndako na yo, Nzambe, 
nayei koyeba ndenge nini bango bakosuka. 


18 Ya solo, otii bango na esika ya moselu; 
okweisi bango na motambo. 

'#Tala, na mbala moko bakwei pe bakufi; 
basili na liwa ya somo. 

20 Nkolo, olongoli bango na mboka na biso libela; 
lokola ndoto oyo moto abosanaka soki alamuki. 


21-22 Tango nazalaki koyoka motema pasi, 
nazalaki zoba-zoba lokola nyama! 
Tango nazalaki komitungisatungisa, 
nazangaki mayele, atako nazali moto na yo! 


d 73.14 to: nazwaka maladi. 

23 Nazali tango nyonso penepene na yo; 
yo osimbi liboko na ngai ya mobali. 
2 Ozali kotambwisa ngai na ndenge yo olingi; 
sima okoyamba ngai na lokumu. 
25 Nani mosusu nazali na ye kuna na Likolo, soki yo té? 
pe awa na se, naluka lisusu nini, lokola nazali na yo? 
250 Nzambe, nzoto na ngai pe motema na ngai elembi; 
kasi yo ozali makasi na ngai pe bomengo ya libela. 


27 Baoyo basundoli yo, bakokufa; 
obomaka baoyo bazali koboya yo. 

Kasi ngai nazali penepene na yo, Nzambe; 
yo ozali bomengo na ngai. 
Natii motema na ngai epai na yo, Nzambe; 
Nkolo, nakoyebisa bato misala na yo nyonso. 


Nzambe, kobosana bato na yo libela te“ 


7 4 1 Nkolo, po na nini osundoli biso? 
po na nini osilikeli bameme na yo? 

?Kanisa lisanga oyo ozwaki uta na ebandeli; 
olongolaki biso na boumbu po tokoma bato na yo libela. 
Kanisa ngomba *Sion, esika ozalaki kofanda; 

3 mata tii na bisika oyo bapanza nyonso. 

Banguna babuka biloko nyonso ya Ndako na yo; 
4bangalaki na esika yo ozalaki koyamba biso, 

batiaki bilembo ya mboka na bango kuna. 
sBakómaki lokola bato bakataka banzete na zamba, 

Stango bazalaki kopasola mabaya nyonso ya kitoko. 

1Babebisaki pe bazikisaki Ndako na yo; 
basilisaki lokumu ya esika oyo ofandaka. 

8Bazalaki kolobana 'te: “Tonyokola bango nyonso! 
na mboka mobimba totumba bisika na bango ya 
kosambela!” 


>Tozali komona lisusu bilembo na yo té; 
baprofete na yo bazali lisusu té. 
Moto moko té na kati na biso ayebi 
soki makambo oyo ekosuka tango nini. 

10O Nzambe, banguna bakotika koseka yo té? 
tii tango nini bakozala kotombokela yo? 


e 74.1 Na ebré: Nzembo ya Asaf. 

UPo na nini olingi kokotela biso té? 
po na nini okangi maboko? 

12Nzambe, yo ozali mokonzi na biso uta na ebandeli; 
yo moto obikisaka bato ya mboka na yo. 

13Opasolaki ebale monene na nguya na yo; 
opanzaki mitú ya bilima ya “mai,” 

14okómisaki yango bilei ya banyama ya zamba. 

1s Yo moto ofungolaki mai oyo ebimaka na se ya mabele; 
yo pe moto okausaki ba-ebale ya minene. 

16Molili pe kongenga ezali ya yo; 
osalaki moi na sanza. 

17Yo moto otiaki bandelo nyonso ya mokili; 
osalaki bileko ya molunge na ya malili. 


13 Nkolo, tala, banguna bazali kotombokela yo; 
bazoba bazali koseka yo, Nzambe. 
Kopesa bato oyo balingaka yo na maboko ya banguna 
te; 
kobosana bato na yo ya mawa libela té. 
P Kanisa “Boyokani oyo osalaki ná ekolo na yo; 
pamba té na mboka mobimba tokómi kobombana po na 
kokima bitumba. 
?1 Sala ’tè bato oyo bazali konyokwama bakufa soni té; 
bato bakelela na bato ya pasi bakoka kokumisa yo. 
Nzambe, ómilakisa, bundela likambo na yo; 
kanisa kofinga oyo bazoba bazali kofinga yo. 
> Yoka makelele ya bato oyo bayinaka yo; 
ndenge banguna na yo bazali kogangela yo. 


Nzambe moto azali Zuzi£ 


7 5 12 Nzambe, tozali kokumisa yo, tozali kopesa yo mersi, 
tozali koyembela yo, Nzambe na biso; 
tozali kopanza sango ya misala na yo ya kokamwa. 


? Nzambe alobi: “Soki tango oyo natia ekoki, 
nakokata makambo na bosembo. 

“Bato nyonso bakolenga, mokili ekoningana; 
pamba té ngai moto napika bafondasion na yango. 


f 74.13 Na ebré babakisi: opanzaki mitú ya Leviatan: Job 41,1. Bzb 
89,11. 104,26. Ezaya 27,1. 
8 75.1 Na ebré: Nzembo ya Asaf. 

SNalobi na bato ya lolendo: bomikumisa té! 
pe na bato ya mabe: botika komilakisa!” 
S$ Ya solo, botika komilakisa; 
bosukisa maloba na bino ya mabe. 
7Bóyeba ’tè bosembo eutaka epai ya bato té; 
na mokili mobimba bazuzi ya bosembo bazali te.” 
sKasi ezali Nzambe moto akokata makambo; 
akokitisa bato ya mabe, akotombola bato ya malamu. 


9Na kanda na ye Nkolo asimbi kopo na liboko; 
asangisi masanga ya ndenge na ndenge na kati. 
Akosopela yango bato nyonso ya mabe, 
po bámela pe bátika ata litanga moko té. 
10 Kasi ngai nakopanza sango ya Nkolo; 
tango nyonso nakoyembela Nzambe ya Israel. 
11 Ye akosukisa lolendo ya bato mabe nyonso; 
pe akotombola lokumu ya bato ya bosembo. 


Nzambe alongi' 


J 6 1-2 Nzambe amimonisá na mboka Yuda; 
azwaka lokumu na Israel. 
3Ndako na ye ezali na Yeruzalem; 
afandaka na ngomba *Sion. 
#Abukaka ba-fleshe ya banguna na ye; 
bambeli pe bibundeli nyonso ya bitumba. 


S Nzambe, yo ozali Mokonzi ya lokumu suka té; 
osilisaki banguna na yo na likolo ya bangomba. 
6Okweisi bilombe na pongi, obotoli bango biloko nyonso; 
makasi esili bango, bakoki kosala lisusu eloko moko té. 
7Tango yo Nzambe ya Israel otombokaki, 
bapunda na bato oyo bamataka yango bakufaki na 
kobanga! 


8 Nkolo, ozali na nguya ya somo; 
nani akoki kotelema liboso na yo soki osiliki? 
Uta na Likolo penza ozali koyebisa mikano na yo; 
mokili mobimba ezali kobanga, efandi nyee. 


h 75.7 Na ebré: Bosembo ekouta epai moko té, ézala na epai moi 
ebimaka to na epai elalaka, to epai ya esobe ya zelo. 
i 76.1 Na ebré: Nzembo ya Asaf. 

10Pamba té yo otelemi po na kokata makambo; 
po na kobikisa bato ya mawa nyonso ya mokili. 

1 Bato oyo bayeelaki biso bitumba, 
bamatisi kaka lokumu na yo? 

Pe biso bato tobiki na bitumba wana, 
tozali kosalela yo feti! 

12 Bino nyonso bato bofandi ponpen ya Nkolo, 
bópesa Nzambe na bino bi pe bókokisa yango; 
bómemela Nzambe ya somo makabo na bino. 

13Nkolo asilisaka lolendo ya bato minene; 
alengisaka bakonzi ya mokili. 


Nzambe akoki kosundola bato na ye te” 


7 7 1-2 Nazali kobelela Nzambe pe koganga; 
nazali kobelela Nzambe po ayokela ngai. 
3Na tango ya mawa nalukaka ye, 
butu mobimba natombolaka maboko epai na ye; 

naboyaka bakitisa ngai motema. 
4Soki nakanisi Nzambe, naleli; 

soki nakanisi mingi, nalembi nzoto. 
S Nzambe, otikaka ngai nakanga miso té; 

nalangwaka makambo pe nayebaka eloko naloba te. 
“Nakanisaka mikolo oyo eleká, 

bambula ya kala. 


7Na butu nakanisaka mingi; 
namitunaka na motema: 

8 Nzambe abwaki biso libela? 
azali kolinga biso lisusu té? 

°Bolamu na ye esilá libela? 
azali lisusu na eloko ya koloba té? 

10 Nzambe abosani koyokela biso mawa? 
akangeli biso kanda na motema? 

UPe namilobi: pasi na ngai kaka yang'oyo, 
Nzambe ya Likolo asalisaka biso lisusu té. 


12 Nkolo, nayebaka makambo oyo yo osala; 
nakanisaka makamwisi oyo osalaka kala. 


j 76.11 Na ebré: kanda ya bato eyeelaka yo lokumu. 
k 77.1 Na ebré: Nzembo ya Asaf. v.16 elakisi 't€ nzembo oyo ezali 
ya bikolo ya Samarie. Tala *Jozef. 

13Natangaka misala na yo nyonso, 
ndenge ozalaki kosalela nguya na yo. 

140) Nzambe, banzela na yo nyonso ezali ya bosantu; 
nzambe moko té azali monene lokola yo. 

15Ọzali Nzambe oyo asalaka makambo ya kokamwa; 
olakisaki bokasi na yo na bikolo ya pembeni. 

16Na nguya na yo obikisaki bato na yo, 
bana ya Jakob pe ya *Jozef. 


170) Nzambe, bamai emonaki yo, emonaki yo pe elengaki; 

eninganaki tii na se ya mabele! 
18-19 Mapata esopaki mai na yango pe mabele elengaki na 
somo; 

pamba té yo moto ozalaki kobetisa kake na yo. 
Ba-móto na yango ezalaki kongengisa mokili; 
ozalaki kopanza yango lokola ba-fleshe. 

WOpasolaki nzela na kati ya ebale monene, na mai modindo; 

e moto moko té akokaki komona esika olekaki. 

21 Otambwisaki bato na yo lokola bameme, 

na maboko ya Moize na Aaron. 


Nzambe apona ekolo ya Yuda' 


(Makambo ya bakoko ezali kopesa biso mayele) 


7 1 Bandeko, bóyoka mateya na ngai; 
bótia matoi na nzembo oyo nakoyemba. 
2Nakoloba maloba oyo ekoki kopesa biso toli; 
po makambo ya bakoko éfungola biso mayele. 
3 Nakobimisa makambo oyo toyokaki pe toyebi; 
oyo bakoko na biso balakisaki biso. 
#Tokobombela yango bana na biso té, 
tokolakisa yango na baoyo bakoya sima; 
po bayeba makambo ya kokamwa oyo Nkolo asalaki, 
pe bámona tina nini esengeli kokumisa nguya na ye. 


5Nkolo atiaki mibeko po na Israel; 
alakisaki bato na ye eloko basengeli kosala. 
Atindaki bakoko na biso, 
bálakisa yango na bana na bango. 

SPo bana oyo bakobotama sima bayeba yango; 
bango pe bayebisa bana na bango. 


178.1 Na ebré: Nzembo ya Asaf. 

"Bongo bákanisaka makambo oyo Nzambe asalaki, 
batia mitema na ye pe bátosa mitindo na ye; 
Sboye bázala lokola bakoko na bango té oyo batombokaki; 
baboyaki kotosa, pe balingaki Nzambe na motema moko 
te. 


>Bilombe ya *Samarie bakimaki mokolo ya bitumba,” 
ata bayebaki kobwaka ba-fleshe malamu. 

10Esalamaki bongo po babebisaki *Boyokani ya Nzambe; 
baboyaki kolanda mibeko na ye. 

11 Babosanaki misala na ye ya minene; 
na makambo ya kokamwa oyo alakisaki bango. 

12 Ndenge asalaki na miso ya bakoko na bango, 
na mboka Ejipte, esika bazalaki baumbu.” 


(Na esobe ya zelo: bolamu ya Nzambe; masumu ya bakoko) 


13 Apasolaki ebale po na kokatisa bango; 
atelemisaki bamai ngambo na ngambo, atiki nzela na 
kati. 
“Na esobe ya zelo azalaki kolakisa bango nzela; 
amimonisi na moi, na likonzi ya mapata, 
pe na butu, na kongenga ya moto. 
15 Apasoli mabanga po na kobimisa mai; 
amelisi bango mai oyo ebombamá na se ya mabele. 
16 Ya solo, mai ebimaki na mabanga; 
etiyolaki mingi lokola ebale! 


17 Kasi bango bazalaki kaka kosala masumu; 
bazalaki kotombokela Nzambe. 
18 Bameki Nzambe na nko, 
ápesa bango bilei oyo balingi. 
19Bamituni: “Nzambe akokoka kopesa biso 
biloko ya kolia awa na esobe ya zelo? 
20 Ya solo, abetaki libanga pe mai ebimaki mingi penza; 
kasi akokoka pe koleisa biso nyonso mapa ná misuni?” 
21 Nkolo ayoki boye, asiliki; 
kanda na ye emati pe ezikisi bato na ye ya Israel. 


m 78.9 Na ebré: bato ya Efraim (ezali bikolo zomi ya Israel. Tala 
pe Ezaya 7,2). Bakòmaki nzembo oyo tango banguna 
basi'babotolaki Samarie (Ozé 7,8-12). 

n 78.12 Na ebré: “Na epai ya Soan”; elakisi mboka Ramses, esika 
ba-Israelite bazalaki kosala misala ya boumbu (Bim 1,11). Tala pe v.43. 

22 Pamba té bazalaki kotia mitema na ye té; 
bandimaki té ’tè ye abikisaka. 


3 Ata bongo, apesi mitindo na mapata; 
afungoli baporte ya Likolo. 
%4 Anokiseli bango “*mane” po bália; 
apesi bango biloko oyo euti epai na ye. 
25 Bongo bato balei mapa ya ba-anjelu; 
Nzambe atindeli bango bilei ndenge ekoki. 
% Banda na Likolo, afungoli mopepe ya epai moi ebimaka; 
na nguya na ye atindi mopepe ya epai ya se. 
27 Akweiseli bango bandeke ebele lokola matanga ya mbula; 
etondaki lokola pusiere, lokola zelo na pembeni ya ebale. 
28 Akweisi yango esika bango bazalaki kofanda, 
na bapembeni nyonso ya bandako na bango ya kapo. 


(Nzambe ayokelaki bato na ye kaka mawa) 


?? Nzambe asali ndenge bango bazalaki kolinga; 
balei pe batondi mingi penza. 
30 Kasi bapemi kutu ata moke té, 
bilei mosusu ezalaki nanu na monoko, 
31 kanda ya Nzambe engaleli bango, 
abomi bilombe na kati ya bilenge mibali ya Israel. 
32 Ata boye, bazalaki kaka kosala masumu; 
bazalaki kondima makamwisi na ye té. 
33 Bongo akómisi bomoi na bango mokuse; 
akweiseli bango bapasi oyo ebomi bango. 
Tango Nzambe akomi koboma bango, babandi koluka ye; 
bazongeli ye pe basengi ye lisusu lisalisi. 


3s Bayei kondima 't8 Nzambe azali libanga na bango; 
Nzambe ya Likolo azali Mobikisi na bango. 
36 Kasi maloba na bango ezalaki ya lokuta; 
bazalaki kaka kokosa Nzambe. 
?7Mitema na bango ezalaki penza na ye té; 
bazalaki kolanda *Boyokani na ye malamu té. 
38 Nzokande ye, esika 'te aboma bango, 
azalaki koyokela bango mawa pe kolimbisa mabe na 
bango. 
Mbala mingi azalaki kokanga motema; 
azalaki kolakisa bango kanda na ye nyonso té. 
3? Pamba té ayebi 'tt bazali kaka bato, 
mopepe pamba oyo elekaka pe ezongaka lisusu té. 

(Nzambe alongaki ba-Ejipsien) 

WBazalaki kotombokela ye mbala na mbala; 
bapesi ye kanda na esobe ya zelo. 

# Tango nyonso bazalaki kaka komeka Nzambe, 
pe kotumola Mosantu ya Israel. 

42 Babosani makambo oyo asalaki bango, 
tango abikisaki bango na maboko ya banguna. 

$ Ndenge akamwisaki bato ya Ejipte; 
na makambo ya minene oyo asalaki kuna.” 


MBisika nyonso abongolaki bamai makila, 
po bato ya Ejipte bakoka komela yango té. 
45 Atindelaki bango magorodo oyo epanzaki bango, 
pe banyama ya mike-mike oyo eliaki bango. 
45 Atiki makelele ésilisa bilanga na bango, 
pe makonko €lia mbuma ya mosala na bango. 
47 Abebisi bilanga na bango ya vinu, na mbula ya mabanga, 
pe banzete na bango ya “figi, na pio ya makasi. 
48 Abomisi bangombe na bango na mbula ya mabanga, 
pe bameme na bango na kake. 


#Angaliseli ba-Ejipsien kanda na ye mabe penza; 
atindeli bango ba-*anjelu oyo bamemelaka bato lisuma. 
50 Afungoleli bango kanda na ye nyonso; 
abomi bango na maladi ya mabe ata mawa té. 
si Na Ejipte mobimba abomi bana mibali nyonso ya liboso, 
oyo bazalaki mbuma ya liboso ya mabota na bango. 
52 Abimisi bato na ye, amemi bango na esobe ya zelo; 
ndenge mobokoli ya bameme atambwisaka banyama na ye. 
53 Abateli bango malamu, bazalaki kobanga té; 
pamba té ebale edindisaki banguna na bango. 


(Bakoko bazalaki kaka koboya Nzambe) 


“Sima ayei na bango na mabele na ye ya *bosantu; 
na bangomba oyo abotolaki na makasi na ye. 

55 Abengani bikolo ebele na miso ya bato na ye, 
akaboleli mabota ya Israel mabelé ya Kanán; 
afandisi yango na bandako ya bikolo wana. 

36 Kasi bango bameki lisusu Nzambe ya Likolo; 
batombokeli ye, baboyi kotosa mibeko na ye. 


o 78.43 Yo 6,31. 

S7 Bakimi Nzambe pe baboyi ye lokola bakoko na bango; 
batengami lokola fleshe ya mabe oyo elandaka nzela té. 
58 Bapesi ye kanda na ndenge bazalaki kokumisa 
banzambe; 
bikeko ya banzambe ya bapaya engalisi zuwa na ye. 


S9 Nzambe amoni boye, atombokeli bango; 
pe asundoli ekolo ya Israel mobimba. 
© Alongwe na *Silo, esika azalaki kofanda;? 
abwaki ndako ya kapo oyo apikaki na kati ya bato. 
6 Atiki banguna babotola “Sanduku ya bosantu,” 
oyo ezali elembo ya bokasi pe ya nguya na ye. 
62 Atiki baboma bato na ye na bitumba; 
atombokeli ekolo oyo ekoma ya ye libela. 
S$3 Kanda na ye ezikisi bilenge mibali lokola moto; 
bilenge basi bazalaki lisusu na mibali ya kobala té. 
54 Babomi banganga-Nzambe na mbeli; 
pe bapekisi basi na bango balela. 


(Nkolo aponaki ekolo ya Yuda) 


65 Bongo Nkolo alamuki lokola moto oyo alalaki; 
lokola moto oyo masanga efungoli miso. 

66 Abeti banguna na ye oyo bazalaki kokima; 
ayokisi bango soni ya libela. 

© Kasi atii mabota ya “Jozef pembeni; 
alongoli bokonzi na bikolo ya “Israel.” 

58 Nzokande aponi ekolo ya Yuda; 
esika “Sion ezali, ngomba oyo ye alingaka. 


69? Kuna atongi Ndako na ye ndenge atongaka oyo ya 
Likolo; 
asali yango makasi ndenge asalaka mokili po na seko. 
70 Aponi David azala mosali na ye; 
akamati ye na kati ya lopango ya banyama. 
71 Abengi ye tango azalaki kotambwisa bameme, 
po akoma mobokoli ya Israel, ekolo ya Nzambe. 
72 David asalaki mosala na ye na motema moko; 
atambwisaki ekolo ya Nzambe na ndenge ya malamu. 


p 78.60 Joz 18,1 Jer 7,12-14. 26,6. Silo ezalaki vile ya bato ya 
Efraim. 

r 78.61 1 Sam 4,4-22. 

s 78.67 Na ebré: ekolo ya Efraim. Tala ndimbola v.9 pe 60. 

Nkolo, longola biso na boumbu' 


J Q 1 Nzambe, banguna bakoti na mabelé na yo; 

bapanzi Yeruzalem pe babebisi Ndako 

na yo ya bosantu.“ 
2Bapesi bibembe ya basali na yo, 

na bandeke pe na banyama ya zamba; 
3moto ya kokunda bango azali té. 

Basopi makila ya bato na yo lokola mai, 

na bapembeni nyonso ya Yeruzalem. 
4Bamboka ya penepene ezali kofinga biso; 
ekómisi biso eloko ya kosakana. 


sNkolo, kanda na yo ekosila tango nini? 
zuwa na yo ezali kozikisa biso lokola moto. 
SEbongi ósilikela bikolo oyo eyebi yo té, 
pe bakonzi oyo bakumisaka yo té. 
1Pamba té basilisi Israel; 
basukoli mboka na yo mobimba. 


8Tika kolanda mabe oyo bakoko na biso basalaki; 
kasi yokela biso mawa, yaka kosalisa biso. 
Kozelisa té, pamba té ebebeli biso penza; 
9Nzambe, Mobikisi na biso, salisa biso. 
Longola biso na boumbu pe limbisa mabe na biso; 
po tokoka kokumisa yo, Nzambe na biso. 


10Po na nini banguna batunaka: “Wapi Nzambe na 
bango?” 
lakisa biso ndenge opesaka etumbu 
na baoyo batangisaka makila ya basali na yo. 
11Tokómi baumbu, yoka ndenge tozali kolela; 


tokómi penepene ya liwa, batela biso na nguya na yo. 


12Nkolo, bato ya pembeni bazali kofinga yo; 
zongisela bango yango mbala sambo! 


13 Bongo biso bato ya ekolo na yo, 
tokoyemba lokumu na yo bileko na bileko. 
Biso bameme oyo obatelaka, 
tokopesa yo mersi tango nyonso. 


t 79.1 Na ebré: Nzembo ya Asaf. 
u 79.1 Jer 52,12-14. 

Nkolo, zongela ekolo na yo” 
80 1-2 Nzambe ya Israel, yoka; 
yo moto otambwisaka mabota ya *Jozef lokola 
bameme. 
Yo moto ofandaka likolo ya ba-sheriben, ómilakisa, 
3na miso ya bato ya Efraim, Benjamen pe Manasé.” 
Nzambe, salela nguya na yo pe yaka kosalisa biso; 
4lakisa biso bolingo na yo pe kotela biso po tóbika. 


“Nkolo, Nzambe ya nguya nyonso, tozali kobondela yo; 
tii tango nini okosilika na bato na yo? 
SOzali koleisa biso bilei ya mawa; 
ozali komelisa biso ebele ya mai ya miso. 
7Bato ya pembeni bakómi kowelela mabelé na biso; 
e banguna na biso bakómi koseka biso. 
S$ Nzambe ya nguya nyonso, tala pe kotela biso; 
lakisa biso bolingo na yo po tóbika. 


’Tozali lokola mwa nzete ya vinu oyo olongolaki na 
Ejipte; 
obenganaki bikolo ya Kanán po ókona mwa nzete 
yango. 
10 Obongiselaki yango mabele po ébimisa misisa malamu, 
bongo ébota bana pe étondisa mboka. 
11 Malili na yango eyaki kozipa bangomba; 
basinga na yango eyaki kokanga *ba-sedre ya minene. 
12Bitape na yango etandamaki tii na ebale modindo; 
ebotaki mingi pe ekómaki tii na ebale *Ufrate. 


13Po na nini obuki lopango na yango? 
tala ndenge baleki-nzela bakomi koyiba. 
14Bangulu ya zamba eyei kopanza; 
banyama ya esobe eyei kolia yango. 
15-16 Nzambe ya nguya nyonso, zongela bato na yo; 
uta na Likolo, tala pe kotela biso. 
Batela nzete ya vinu oyo okonaki; 
yo moko okómisaki yango makasi na nguya na yo. 


v 80.1 Na ebre: Nzembo ya Asaf, ndenge basakolaka. 
w 80.3 Nzembo oyo ezali ya bikolo ya Samarie, ya mabota ya 
*Jozef (Efraim na Manasé) pe ya Benjamen. 

17 Tala, banguna bakati pe bazikisi nzete yango; 
tombokela bango pe boma bango! 
1#Batela ekolo oyo oponá, 
mwana na yo oyo okomisaki makasi. 
19Boye biso tokotika yo lisusu té; 
yo okobikisa biso pe biso tokobanda kokumisa yo. 
20 Nkolo, Nzambe ya nguya nyonso, kotela biso; 
lakisa biso bolingo na yo po tóbika. 


Bato ya Israel, boyokela ngai” 


8 1 12 Bóyembela Nzambe, Mobateli na biso; 

bóbetela Nzambe ya Israel maboko. 

3Bóbeta miziki, bambunda ya mike, 

lindanda ná likembe! 

4Bóbeta kelelo na feti ya sanza ya sika, 

pe na oyo ya sanza emonani mobimba. 

“Wana ezali mobeko po na bato ya Israel; 
Nzambe na biso moto atindaki boye. 

“Apesaki mobeko yango na mabota ya Jozef, 
tango abundisaki bato ya Ejipte. 
Nayoki mongongo moko oyo nayebi té, elobi: 

7“Ngai Nkolo nalongoli bino na boumbu. 

8Tango bozalaki koganga na mawa, nabikisaki bino; 
bobwakaki mikumba na bino na mabele. 
Napesaki bino eyano na kati ya mbula ya bakake; 
namekaki bino penepene ya mai ya Meriba.” 
?Ekolo na ngai, bóyoka ndenge nazali koloba na bino; 
bato ya Israel, soki boyokelaki ngai, 

10mbele nzambe mosusu azalaki té epai na bino; 
mbele bolingaki kokumisa nzambe mosusu té. 

11Pamba té ngai nazali Nkolo, Nzambe na bino; 
ngai moto nabimisaki bino na Ejipte. 
Bótia mitema epai na ngai, 
pe nakotondisa bino na biloko! 


12“Kasi ekolo na ngai eyokelaki ngai té; 
bato ya Israel baboyaki ngai. 

Bongo natikaki bango na mitú makasi na bango, 
básala makambo oyo balingi. 


x 81.1 Na ebré: Ya Asaf. Nzembo oyo ezali ya bikolo ya Samarie (v.6). 
y 81.8 Bim 17,7. Tang 20,13. 

140) soki ekolo na ngai eyokelaki ngai, 

15 mbele nakweisaki banguna na bango mbala moko. 
Soki bato ya Israel balingaki kolanda nzela na ngai, 
mbele nanyokolaki bato oyo bayinaka bango. 

16 Ya solo, banguna na ngai balingaki kobondela ngai; 
balingaki kozala na etumbu libela. 

17 Nalingaki koleisa bato ya Israel bilei ya kitoko; 
pe kotondisa bango na mafuta ya nzoi.” 


Nzambe, kata makambo ya mokili” 


82 1 Nzambe atelemi na kati ya milimo ya Likolo; 
azali kosambisa bato oyo bazwi bokonzi na mokili.“ 


2“Tii tango nini bokozala kokata makambo na lokuta, 
pe kokotela bato oyo basalaka mabe? 

3 Bólongisaka bato bazanga makasi pe bana bakufelá baboti; 
bósalisaka bato ya mawa pe baoyo bazali kokufa nzala. 

4Bóbikisaka bato bazanga makasi pe baoyo bakelelá; 
bólongolaka bango na maboko ya bato mabe. 


s“Kasi bino bozali koyoka té pe koyeba eloko moko té; 
mitema na bino ebebi, bobebisi penza mboka! 
6Nalobi: bozali banzambe! 
bino nyonso bozali “bana ya Nzambe ya Likolo! 
7" Kasi bosengeli kokufa lokola bato nyonso; 
bino bakonzi ya mboka, bokosuka ndenge moko!” 


8 Nzambe, ómilakisa, kata makambo ya mokili; 
pamba té bikolo nyonso ezali ya yo. 


Nkolo, lakisa banguna na biso nguya na yof 


83 1-20) Nzambe, kofanda nyee te; 
kokanga maboko té, kotikala baba té! 
3 Tala, banguna na yo batomboki; 
bato oyo bayinaka yo bazali kotombola mapeka. 
4Basaleli bato na yo likita; 
bazali kokanela bato oyo yo obatelaka lokola liki. 


z 82.1 Na ebré: Nzembo ya Asaf. 

a 82.1 Na ebré: azali kosambisa *banzambe. 
b 82.6 Yo 10,34. 

d 83.1 Na ebré: Nzembo ya Asaf. 

SBazali koloba: “Tólongola bango na kati ya bikolo, 
po kombo ya Israel étangama lisusu té.” 


SBayokani bango nyonso po bábundisa yo Nzambe;” 
7ezali bato ya Edom, Ismael, Moab, Agar pe Gebal, 
8ná bato ya Amon, Amalek, Filistie pe Tir. 
? Ata ba-Asirien pe basangani na bango; 
bapesi maboko na bato ya Moab pe ya Amon. 
10Nzambe, sala bango ndenge osalaka ba-Madianite; 
ndenge osalaka bakonzi Sisera pe Yabin, na mai ya 
Kishon. 
11 Babomaki bango na mai ya Endor; 
bibembe na bango ekómaki bilei ya mabelé. 
12Sala bakonzi ya bamboka na bango ndenge osalaká Oreb 
pe Zeb; 
sala bakonzi ya basoda na bango ndenge osalaká Zeba 
pe Salmuna. 
13 Pamba té bazali koloba: 
“Tóbotola mabelé ya Nzambe!” 


14Nzambe na ngai, balola bango 
lokola matiti na káti ya mopepe. 
1$Bimela bango lokola móto 
oyo ezikisaka zamba pe emataka na bangomba. 
1śLanda bango na mopepe na yo ya mbula; 
lengisa bango na mopepe na yo ya makasi. 
17 Nkolo, sala 'te bakufa soni; 
bongo báyeba nguya na yo. 
18Báyoka soni pe somo ya libela; 
bákufa liwa ezangá lokumu. 
19Po báyeba ’tè yo moko moto ozali Nkolo, 
Nzambe se moko ya Likolo, Mokonzi ya mokili 
mobimba. 


Esengo na bato bakei mobembo na Yeruzalem” 
8 4 1-2 Nkolo ya nguya nyonso, 
tala ndenge nalingaka Ndako na yo! 
3 Nkolo, nakufeli kozela kokota na lopango na yo; 
nazali koyembela yo, Nzambe ya bomoi, na esengo penza. 


e 83.6 v.6-12 tala Blb 7,1-23. 4,6-22. 7,25-8,12. 
f 84.1 Na ebré: Nzembo ya bato ya Kore. 

“Nkolo ya nguya nyonso, Mokonzi na ngai pe Nzambe na ngai; 
ata bandeke ya mike ezwaka esika ya kobombana epai na yo. 
Esalaka ba-zala po na kobomba bana na yango, 
penepene ya bamesa na yo ya mabonza. 


“Esengo na bato oyo bafandaka na Ndako na yo; 
bakoki kokumisa yo tango nyonso. 
SEsengo na bato oyo bazwaka makasi epai na yo; 
na esengo nyonso bakendeke mobembo na Yeruzalem. 
7Tango balekaka na se ya bangomba na esika oyo ekauka, 
yo okómisaka yango mabele ya kitoko oyo etondi na mai; 
onokiselaka bango mbula po na kopesa bango bolamu. 
8Tango bazali kokende, bazali kozwa makasi, 
po na komilakisa na *Sion, na miso na yo. 


?Nkolo, Nzambe ya nguya nyonso, yoka losambo na ngai; 
tia matoi, Nzambe ya Israel. 

100) Nzambe, pambola moto oyo abatelaka biso; 
tala mokonzi oyo yo moko opakola "mafuta. 

11 Ya solo, kofanda mokolo moko na lopango na yo 
eleki kofanda mikolo ebele bipai mosusu. 
Nzambe na ngai, naponi kozala na monoko ya Ndako na yo; 
naboyi kofanda na bandako ya bato oyo bayinaka yo. 


12 Nkolo, ozali lokola moi, opesaka bolamu pe lokumu; 
obatelaka bato na makama nyonso. 
Opambolaka baoyo basalaka mabe té; 
opimelaka bango bolamu moko te. 
13 Nkolo ya nguya nyonso, 
esengo na moto oyo atiaka motema epai na yo. 


Nkolo akoyeela biso boboto? 
8 5 1-2 Nkolo, oyokeli mboka na yo mawa; 
osilisi boumbu ya bato ya Israel. 
3Olongoli mabe ya bato na yo; 
olimbisi masumu na bango nyonso. 
4Otiki kosilika; 
ozali kotombokela bango lisusu té. 


5O Nzambe, Mobikisi na biso, bongisa biso; 
tika kokangela biso kanda. 


g 85.1 Na ebré: Nzembo ya bato ya Kore. 

SOkosilikela biso tango nyonso? 

kanda na yo ekoumela libela? 
7 Yo té moto okoya kopesa biso makasi? 

biso bato na yo tokozwa esengo epai na yo té? 
8 Nkolo, yaka kobikisa biso; 

lakisa biso bolingo na yo oyo esukaka té. 


9Nayoki makambo Nzambe azali koloba 
po na bato na ye oyo batosaka ye. 
Nkolo azali kolobela bango makambo ya boboto, 
soki bazongeli liboma na bango te. 
10 Azali penepene po na kosalisa baoyo batosaka ye; 
Nzambe ya Nkembo akoya kofanda na mboka na biso. 


"Bolingo na ye oyo esukaka té esali makambo; 
Bosembo na Boboto etonda mboka. 

12 Bato nyonso bakómi kolanda bobele makambo ya solo; 
uta na Likolo, Nzambe atii bosembo na mokili. 

13 Nkolo ye moko akopesa biso bolamu; 
pe bilanga na biso ekobota biloko ebele. 

14Bosembo ekobongisa mboka po Nkolo aya; 
pe ekopasolela ye nzela. 


Na tango ya pasi nabelelaka yo” 


86 1 Nkolo, tia matoi pe ndimela ngai; 
pamba té nazali moto ya mawa pe ya kokelela. 
?Batela ngai po nazali moto na yo ya bosembo; 
bikisa ngai, natiaka motema epai na yo. 
3 Nkolo, ozali Nzambe na ngai, yokela ngai mawa; 
nazali kobelela yo mikolo nyonso. 
4Nkolo, sepelisa ngai mosali na yo; 
pamba té natii motema epai na yo. 


5Nkolo, ozali Nzambe ya malamu pe olimbisaka bato; 
ozalaka boboto na bato nyonso oyo babelelaka yo. 
S Nkolo, tia matoi na losambo na ngai; 
yoka ndenge nazali kobondela yo. 
7 Nabelelaka yo na tango ya pasi; 
po nayebi 'te ondimelaka ngai. 
Nkolo, na kati ya banzambe nyonso, 
moko té akokani na yo; 
moko té akoka kosala makambo yo osalaka. 


h 86.1 Na ebré: Mabondeli ya David. 

9Bikolo nyonso osalaki ekoya kogumbamela yo, 
pe kokumisa yo Nkolo, Nzambe na biso. 

loPamba té ozali monene, osalaka misala ya kokamwa; 
ozali bobele yo moko Nzambe ya solo. 


11 Nkolo, bongisa motema na ngai po natosaka yo; 
lakisa ngai nzela na yo, nátambolaka ndenge yo olingi. 

12Nkolo, Nzambe na ngai, nakokumisa yo mikolo nyonso; 
nakopesa yo mersi na motema moko. 

13Pamba té ozali na bolingo monene epai na ngai; 
obateli ngai po nakita na mboka ya bato bakufa té. 


140) Nzambe, bato ya lolendo bayei kobundisa ngai; 
ebele ya bato mabe bazali koluka ngai nákufa. 
Bazali komona yo pamba; 

Is kasi yo Nkolo, ozali Nzambe oyo ayokelaka bato mawa. 
Obatelaka bango, osilikaka noki té; 
otondá na bolingo pe na bosembo. 


I6Tala ngai, yokela ngai mawa pe bikisa ngai; 
nazali bobele mosali na yo, pesa ngai makasi. 
17 Nkolo, lakisa ngai bolingo na yo, 
banguna na ngai bayoka soni, 
bamona ’tè obikisi ngai pe okitisi ngai motema. 


Moto nyonso akokóma moto ya Yeruzalem' 


87 1 Nkolo atonga mboka na ye na ngomba ya 
*bosantu; 
2 alingaka *Sion koleka bamboka nyonso ya Israel. 
30O Mboka ya Nzambe, ozwi lokumu! 
toyoki makambo ya minene po na yo. 


4Nkolo alobi: “Natii bikolo oyo eyebi ngai té, 
na molongo ya mboka oyo ekumisaka ngai;/ 
ézala bato ya Ejipte to ya Babilone, 
ná ba-Filistien, bato ya *Liban to ya Etiopie.”* 
Ya solo moto na moto abotamá na ekolo na ye, 


i 87.1 Na ebré: Nzembo ya bato ya Kore. 

j 87.4 Na ebré: Bato ya Rahab pe ya Babel. 

k 87.4 Na ebré: moto na moto abotamá na ekolo na ye, ézala 
Filistie, ézala Tir to Etiopie. 


618 BANZEMBO 87, 88 


Skasi bango nyonso bakobanda koloba na Sion 'te: 
“Biso nyonso tobotamá bobele epai na yo; 
Nzambe ye moko moto abongisaka yo.” 

Nkolo akòmá bato ya bikolo nyonso na mokanda; 
asi'ati4 bango nyonso bato ya Yeruzalem. 

Bazali kobina pe koyemba 'te: 

“O Sion, tozwi bolamu bobele epai na yo.” 


Nakómi pembeni ya liwa’ 


8 8 12 Nkolo Nzambe, Mobikisi na ngai, butu moi 
nabelelaka yo; 

#yamba losambo na ngai, tia matoi na kolela na ngai. 

4Pamba té bomoi na ngai etondi na bapasi; 
nakómi pembeni ya liwa. 

“Bazali kotanga ngai na molongo ya bato bakufá; 
nakómi lokola moto oyo basundola. 

6Ya solo, bazali kotala ngai lokola moto akufa, 
oyo yo okipaka lisusu té po alongwa na maboko na yo. 


7Okómisi ngai lokola moto adindi na libulu, 
na molili makasi ya liwa. 
“Kanda na yo enyati ngai, ezipi ngai lokola mbonge; 
"nakangami na pasi na ngai, mayele ya kobima ezali té. 
Otii baninga na ngai mosika; 
okómisi ngai eloko ya kopola na miso na bango. 
IO Nkolo, miso na ngai ebandi kobeba na pasi; 
mokolo na mokolo natombolaka maboko po na kobelela yo. 


"Osalaka makamwisi na yo po na bato bakufá? 
bango balamukaka po na kokumisa yo? 
12Na mokili ya bato bakenda balobaka po na bolingo na 
yo? 
bato bakufa balobaka makambo etali bosembo na yo? 
13Na molili ya liwa bamonaka makamwisi na yo? 
na mokili ya bato babunga bayebaka bolamu na yo? 


14Nkolo, ngai nabelelaka yo; 
tongo nyonso nasambelaka yo. 

15 Nkolo, po na nini obwaki ngai? 
po na nini oboyi kotala ngai? 


188.1 Na ebré: Nzembo ya bato ya Kore. Nzembo ya Heman ya 
libota ya Ezra. 

16Banda bomwana na ngai nazali moto ya mawa; 
nanyokwama mingi na bitumbu na yo pe nakómá zoba! 
"Kanda na yo ekiteli ngai; 
eyokisi ngai somo, esilisi ngai makasi. 
18Mikolo nyonso ezingaka ngai; 
nakomi lokola nadindi na mai. 
19Olongoli baninga na ngai nyonso penepene na ngai; 
natikali bobele moninga ya molili. 


Elaka opesaki David esuka wapi?” 


(Nkolo, mobimba na yo ozali bosembo) 


89 12 Nkolo, nakolemba té koyemba bolamu na yo; 
nakoyebisa bosembo na yo na mabota nyonso oyo ekoya. 
3 Ya solo, nalobi: bolamu na bosembo na yo ezali ya seko; 
ekoumela tii tango nyonso oyo Likolo ekozala. 
#Yo moko olobaki: “Nasala boyokani ná moto oyo napona; 
nasi'nakatela mosali na ngai David seleka. 
SNakosala ’tè libota na ye éumela seko; 
nakotelemisa bokonzi na ye libela.” ” 


“Nkolo, “milimo ya Likolo éyemba po na makamwisi na yo; 
lisanga na yango mobimba ékumisa bosembo na yo. 

7Pamba té nani akokani na yo kuna na Likolo? 
nzambe nini azali lokola yo, Nkolo? 

8 Nzambe, babangaka yo na kati ya lisanga ya milimo, 
koleka baoyo nyonso bazingi yo. 

> Nkolo, Nzambe ya nguya, nani azali makasi lokola yo? 
Nkolo, mobimba na yo ozali bosembo. 


10 Yo moto olembisaka lofundu ya ebale monene; 
soki esali bambonge, yo moto okitisaka yango. 
1 Yo moto obomaki elima ya “mai;” 
obenganaki banguna na yo na makasi na yo. 
Likolo ezali ya yo, mabele pe ezali ya yo; 
yo moto osalaki mokili na biloko na yango nyonso. 
13 Yo moto osalaki bamboka ya epai ya likolo pe ya epai ya se; 
bangomba ya milai ekumisaka yo.? 


m 89.1 Na ebré: Nzembo ya Etan ya libota ya Ezra. Tala 1 Bkz 4,31. 
n 89.5 2 Sam 7,12-16. 1 Bsg 17,11-14. Nzb 132,11 Misala 2,30. 

o 89.11 Na ebré: obomaki Rahab. Tala "Mai 

p 89.13 Na ebré: bangomba ya Tabor pe ya Hermon. 

14 Yo moto otonda na molende pe na nguya; 
makambo nyonso oyo osala elakisaka makasi na yo. 


15 Bokonzi na yo ezali ya bosembo pe ya boboto; 
o Nkolo, bolingo na yo esukaka té. 

16 Esengo na ekolo na biso, po toyebi kokumisa yo; 
tango nyonso olakisaka biso bolingo na yo. 

17Tosepelaka po yo ozali Nzambe na biso; 
obongisaka biso na bosembo na yo. 

18 Ya solo, yo moto ozali makasi na biso; 
opesaki biso lokumu na bolamu na yo. 

#Nkolo, yo moto opesi mboka na biso mobateli; 
yo Mosantu ya Israel, otieli biso mokonzi. 


(Nkolo, opesd David elaka) 

20 Nkolo, mokolo moko obimelaki basali na yo; 
olobaki na bango na kati ya ndoto: 
“Napesi lisalisi na ngai na elombe moko; 
natomboli elenge moko na kati ya bato na ngai. 

21 Natii David mokonzi na kombo na ngai; 
napakoli ye “mafuta na ngai ya bosantu. 

22 Nakosalisa ye na nguya na ngai; 
ngai moko nakokomisa ye makasi. 


233“Banguna bakokoka kozwa ye té; 
moto moko té akokoka kotombokela ye. 

MA Nakonyata banguna na ye na miso na ye; 
nakoboma baoyo bayini ye. 

25 Bolingo na ngai oyo esukaka té ekozala na ye; 
ngai moto nakokolisa bokonzi na ye. 

2% Nakokómisa ye mokonzi kobanda na ebale monene, 
tii na ba-ebale ya mosika! 


27“ Ye akoloba na ngai: “Tata na ngai! Nzambe na ngai! 
ozali po na ngai lokola libanga, obikisaka ngai.” 
Pe ngai nakokomisa ye lokola mwana na ngai ya liboso,” 
mokonzi oyo aleki bakonzi nyonso ya mokili. 
2Nakolakisa ye bolamu na ngai oyo esukaka té, 
pe boyokani oyo nasalá ná ye ekozala ya libela. 
30 Nakopesa na libota na ye bokonzi ya seko; 
bokonzi yango ekoumela tii tango nyonso Likolo ekozala. 


r 89.28 Yebis 1,5. 

31-33 “Soki bana na ye babwaki mibeko na ngai, 

nakobamba bango nzete po bazangi botosi. 
Soki baboyi kolanda mitindo na ngai, 
nakobeta bango fimbo po na mabe na bango. 

34Kasi nakolongola bolamu na ngai epai ya David té; 
nakowangana elaka na ngai té. 

35 Nakobebisa boyokani na ngai té; 
nakobongola maloba na ngai pe té. 


3%“Nakataki seleka na kombo ya bosantu na ngai; 
nakoki kokosa David té. 

37Bato ya libota na ye bakozala seko na bokonzi; 
nakoumisa bokonzi na ye tango nyonso moi ekongala. 

38 Ekoumela tii tango nyonso sanza ekongenga, 
lokola temwen ya solo na kati ya mapata.” 


(Nkolo, yokela biso mawa) 


39 Kasi yo, Nkolo, obwaki mokonzi oyo opakolaki 
“mafuta; 

osiliki na ye pe osundoli ye. 

40 Obebisi boyokani oyo osalaki na mosali na yo; 
okweisi bokonzi na ye na mai. 

41 Opanzi bisika na ye nyonso oyo batonga makasi; 
obomi mboka na ye oyo ezalaki kobatela ye. 

42 Baleki-nzela nyonso bayibi biloko na ye; 
bato ya pembeni bakomi koseka ye. 


3 Olongisi banguna na ye; 
osepelisi bato oyo bazalaki kokanela ye. 
%“Ọsilisi makasi ya bibundeli na ye; 
okoteli ye t€ na tango ya bitumba. 
45 Obotoli ye lokumu; 
obwaki kiti na ye ya bokonzi na mabele. 
4 Okómisi ye mobange noki; 
otondisi ye na soni. 


47 Nkolo, okobombana tii tango nini? 
okongalisa kanda na yo tii tango nini? 

48Kanisa biso, pamba té bomoi ezali mokuse; 
osalaki bato po na mwa tango moke pamba. 

49Moto nini akoki kotikala seko na mokili? 
nani akoki kokima liwa? 

$0 Nkolo, bolamu na yo ya liboso ekendá wapi? 
wapi bilaka oyo opesaki David na bosembo na yo? 
51 Nkolo, kanisa ndenge bazali kosambwisa biso basali na yo; 
tozali komona pasi na ndenge bapaya bazali koyina biso. 
52 Nkolo, banguna na yo bazali kotsiola mokonzi yo oponá; 
bazali kofinga ye bipai nyonso azali kokende. 
53Mersi na Nkolo po na seko! 
Amen! ézala se bongo! 


Bato bakufaka; Nzambe atikalaka” 


90 1 Nkolo, yo moto obatelaka biso, 
banda na tango ya bakoko. 
?Liboso ’tè ósala mokili pe óbimisa bangomba, 
ozalaki Nzambe pe okozala kaka Nzambe seko. 
3Yo ozongisaka bato mabelé, olobaki: 
“Bana ya Adamu, bózonga epai bouti.” 
4Na miso na yo bambula nkoto ezali mokuse, 
lokola mokolo moko oyo esi'eleki, 
to ngonga moko pamba ya butu. 
5QOsilisaka bomoi ya bato, 
ndenge pongi esilaka na tongo; 
lokola lititi oyo esalaka se mokolo moko. 
$Na tongo yango ekoli pe ebimisi flere; 
na pokwa elembi pe ekauki. 


7Ya solo, kosilika na yo ebomaka biso; 
kanda na yo ebangisaka biso. 

$Otii masumu na biso liboso na yo; 
kongenga na yo emonisaka ba-sekelé na biso polele. 

?Mikolo na biso ezali kokatana po na kanda na yo; 
bambula na biso ezali kokende lokola mopepe. 

10Bomoi na biso ekoki koumela bambula tuku sambo, 
to bambula tuku mwambe po na bato ya nzoto makasi. 
Kasi yango ezali kaka bomoi ya pasi pe ya mawa; 
elekaka noki, pe tokendeke mbangu na liwa. 

"Nani akoki koyeba ndenge kanda na yo esalaka? 
nani abangaka yango ndenge ekoki? 


12Lakisa biso ’tè mikolo na biso ezali moke, 
po tózwa mayele. 


s 90.1 Na ebré: Mabondeli ya Moize, moto oyo Nzambe aponaki. 

13 Zonga, Nkolo, yokela basali na yo mawa; 
okosilika na biso tii tango nini? 
14Kobanda na tongo tondisaka biso na bolamu na yo; 
bongo mikolo nyonso tokosepela, tokoganga na esengo. 
15 Pesa biso bambula ebele ya esengo, 
ékokana na bambula oyo omonisaki biso pasi. 
16Į akisa basali na yo misala oyo osalaka; 
lakisa bana na biso lokumu na yo. 
17 Nkolo, Nzambe na biso, bolamu na yo ézala na biso; 
yo moko tia maboko na misala na biso. 


Nkolo abatelaka bato na ye‘ 


9 1 1 Yo moto omipesaka na Nzambe, 
obombamaka epai ya Nkolo ya nguya nyonso; 
?Loba na ye 'te: “Yo okotelaka ngai pe obatelaka ngai; 
ozali Nzambe na ngai, natiaka motema epai na yo. 
3 Nkolo akolongola yo na mitambo oyo batielaka yo; 
pe na maladi oyo ebomaka. 
4 Akozipa yo na se ya mapapu na ye; 
bolingo na ye ekobatela yo na makama nyonso. 


56 Na butu, okobanga likambo moko té; 
ata maladi ya mabe oyo etambolaka na molili. 
Na moi, monguna moko té akobundisa yo; 
ata na midi, moi ekobeta yo na motu té. 
7 Ya solo, ata bato nkoto bakufi penepene na yo, 
ata bato nkoto zomi bakwei na pembeni na yo, 
eloko moko té ekoyokisa yo pasi. 


8 Fungola bobele miso pe okomona 

ndenge bato ya mabe bazwaka etumbu. 
9Pamba té okoki kobombana epai ya Nkolo; 

okómisi Nzambe ya Likolo Mobikisi na yo. 
10Pasi moko té ekozwa yo; 

mabe moko té ekokweela ndako na yo. 


11 Nkolo akotinda ba-anjelu na ye, 
bábatelaka yo bisika nyonso oyo okokende. 
12 Bakomema yo na maboko na bango, 
po óbeta libaku te.” 


t 91.1 2 Piere 3,8. 
u 91.12 Mat 4,6. Luka 4,10-11. 

3 Okobanga batambo to banyoka té; 
okokoka konyata nkoi to elima!” 


14Nkolo alobi: “Nakobikisa moto oyo alandaka ngai; 
nakobatela moto oyo andimaka ngai. 
1SSoki abeleli ngai, nakondimela ye; 
nakozala na ye na tango ya mawa. 
Nakokotela ye, nakokomisa ye moto ya lokumu; 
lénakopesa ye bomoi molai, ngai moko nakobikisa ye.’ 


Tópesa Nkolo mersi” 


92 1-2 Nkolo, nazali kokumisa yo na esengo mingi, 
pe koyembela yo, Nzambe ya Likolo. 
3Nazali kosakola bolingo pe bolamu na yo, 
banda tongo tii na butu. 
4Nalingaka kobetela yo miziki, 
na lindanda pe na likembe. 


S Nkolo, misala na yo esepelisaka ngai; 

nazali koganga na esengo po na nyonso oyo osalaki. 
SNkolo, misala na yo ezali minene! 

pe makanisi na yo ezali mosika! 
7Bazoba bazali komona yango té; 

baoyo bazangá mayele bayebaka yango té. 
8Bato mabe bakólaka lokola matiti; 

babimaka kitoko lokola ba-flere. 

Nzokande bango nyonso bakosila libela; 
“kasi yo, Nkolo, ozali seko Nzambe ya Likolo! 
10 Ya solo, Nkolo, banguna na yo bakokufa; 

bato nyonso oyo basalaka mabe bakopanzana. 


11Ọpesi ngai makasi lokola pakasa; 
oyokisi ngai esengo koleka. 

12Nakómi komona ndenge banguna na ngai bazali 

kokweya; 

nakómi koyoka ndenge bato mabe bazali kolela. 

13Kasi bato ya bosembo bakólaka lokola banzete ya mbila; 
bakómaka minene lokola ba-*sedre ya *Liban! 

14Bazali lokola banzete oyo bakoná na lopango ya Nkolo, 
oyo ezali kokola na miso ya Nzambe na biso. 


v 91.13 Luka 10,19. 
w 92.1 Na ebré: Nzembo po na Mokolo ya Kopema. 

15 Ata yango eumeli mingi, ebotaka kaka; 
etikalaka mobesu, ezalaka tango nyonso na mai na yango. 
16 Bango bazali kosakola ’tè Nkolo azali bosembo; 
abongwanaka té, azali fondasion na biso ya mabanga! 


Nkolo azali Mokonzi 


93 1 Nkolo azali Mokonzi! 
alati lokumu lokola elamba, 
amikangi bokasi ndenge bakangaka mokaba. 
Ya solo, mokili epikamá makasi, eninganaka té; 
2Nkolo, kiti na yo ya bokonzi epikamá banda kala; 
uta na ebandeli yo ozalaká, ozali pe po na seko. 
3Ba-ebale ezali kotomboka, 
ezali kotia makelele, 
ezali koyokisa mingongo na yango. 
“Kasi yo, Nkolo, ozali na nguya kuna na Likolo, 
koleka makelele ya bamai ya ebale; 
koleka bambonge ya makasi ya ebale monene. 


SMibeko na yo ezali penza ya solo; 
Nkolo, Ndako na yo etonda na bosantu, 
po na bileko nyonso oyo ekoya. 


Nkolo abundelaka bato oyo banyokwamaka 


9 4 1 Nkolo, yo moto opesaka bitumbu, 
yo moto opesaka bitumbu, ómilakisa! 
?Zuzi ya mokili mobimba, ómimonisa; 
zongisela bato ya lolendo mabe oyo basalaka. 
3Tii tango nini bato ya mabe bakozala kaka kolonga? 
Nkolo, tii tango nini penza? 


4Bazali komikumisa pe koloba maloba mabe; 
bato nyonso ya mobulu bazali kotombola mapeka. 
5 Nkolo, bazali konyokola bato na yo; 
bazali kosambwisa ekolo oyo ekómá ya yo. 
SBazali kosilisa bapaya pe basi oyo bakufela mibali; 
bazali koboma bana oyo bakufela baboti. 
7Bazali koloba: “Nkolo amonaka ata moke té; 
Nzambe ya Israel ayebaka eloko moko te!” 


sBino bato bozanga mayele, bókeba! 
bino bazoba, tango nini bokozwa mayele? 

°Nkolo atiaki matoi ya moto; akoki koyeba té? 
ye moto asalaki liso, akoki komona té? 
10 Ye moto pona NA bikolo, akoki kopesa etumbu té? 
ye moto apesaka bato mayele, akoki kozanga yango? 
11 Nkolo amonaka makambo oyo bato bakanaka;* 
ayebi ’tè ezali kaka mopepe pamba! 


12Nkolo, esengo na moto yo osembolaka; 
olakisaka ye mibeko na yo. 
3 Akoki kozala kimia na mokolo ya mawa; 
nzokande motambo ya libulu ezali kozela bato ya mabe. 
“Pamba té Nkolo akoki kobwaka ekolo na ye té; 
alingaka seko bato oyo bakoma ya ye. 
15 Bakozongela kokata makambo na ndenge ekoki; 
pe bato nyonso ya mitema malamu bakolanda bosembo. 


16 Nani akosamba likambo na ngai liboso ya bato ya mobulu? 
nani akokotela ngai liboso ya bato oyo basalaka mabe? 
17Soki Nkolo asalisaki ngai té, 
mbele nakómaki noki na mboka ya bato bakufá. 
18 Nkolo, nazalaki koloba: “Nakokweya!” 
kasi yo osimbaki ngai na bolingo na yo. 
1°Tango natondaki na makanisi na motema, 
olongolaki ngai mawa pe opesaki ngai esengo. 


2 Yo ondimaka mobulu ya bazuzi ya mabe ata moke té; 
bango balandaka mibeko té tango bapesaka bitumbu. 
2l Bakanelaka bato ya malamu; 
babomisaka bato oyo bayebi likambo té. 
2Kasi Nkolo azali lopango na ngai ya makasi; 
Nzambe na ngai azali libanga oyo ebombaka ngai. 
5 Akozongisela bango mabe na bango, 
akosilisa bango na mabe oyo bango moko basalaka; 
Nkolo, Nzambe na biso akoboma bango. 


Bóya tóyembela Nkolo 
9 5 1 Boya tóyembela Nkolo na esengo; 
azali libanga oyo ebikisaka biso, tokumisa ye; 
?tókende epai na ye po na kopesa ye mersi. 
Tóyembela ye banzembo; 


x 94.11 1 Kor 3,20. 

3pamba té Nkolo azali Nzambe monene. 

Nkolo azali Mokonzi monene, aleki banzambe nyonso; 
4atambwisaka makambo nyonso na mokili mobimba, 

banda na se ya mabelé tii na basonge ya bangomba. 
SEbale ezali ya ye, po ye moto asala yango; 

na pe mikili nyonso, asala yango na maboko na ye. 


sBokota, tókitisa miti, tógumbama; 
tofukamela Nkolo oyo asala biso, 

7pamba té ye azali Nzambe na biso. 
Biso tozali bato oyo ye abokolaka; 
tozali bameme ye moko atambwisaka. 


8Bóyoka lelo maloba na ye: “Bózala mitú makasi té; 
ndenge bakoko na bino bazalaká na esobe ya zelo, 
mokolo basengaki ngai mai, na Meriba pe na Masa.” 
9Bamekaki ngai pe batsiolaki ngai, 
ata bamonaki makambo minene oyo nasalaki. 


10“Mbula tuku minei mobimba bayokisaki ngai motema pasi; 
bongo nalobaki: bato wana babungá nzela; 
bazali koboya kotosa mibeko na ngai. 

11 Yango wana nayokaki kanda pe nakataki seleka ’tè:7 
bakokota na esika na ngai ya kopema ata moke té!” 


Nkolo azali Mokonzi 


9 6 1 Bóyembela Nkolb nzembo ya sika, 
bóyembela Nkolo na mokili mobimba, 
2bóyembela Nkolo, bókumisa Nzambe na biso. 
Mokolo na mokolo bósakola ’tè bobele ye moto 
abikisaka; 
3na bamboka nyonso bólakisa bato lokumu na ye, 
bóyebisa na bikolo nyonso misala na ye ya kokamwa. 
4Nkolo azali monene, ebongi bakumisa ye; 
aleki banzambe nyonso, pe nguya na ye ebangisaka; 
Sbanzambe ya bikolo ya bapaya bazali kaka bikeko. 
Ezali Nkolo moto asalá Likolo; 
“lokumu monene ezali na ye, 
nguya pe kitoko ezali na Ndako na ye. 


y 95.8 Bim 17,1-7. Tang 20,2-13. 
z 95.11 Tang 14; 20-23. Zong 1,34-36. 12,9-10. Ebr 4,3,5. 

7Bópesa Nkolo lokumu, bino bato ya bikolo nyonso," 
bópesa Nkolo lokumu po amonisi nguya na ye; 
8bópesa Nkolo lokumu po azali Nzambe ya Israel. 
Bómemela ye mabonza, bókota na lopango na ye; 
°bófukama miti na se po alakisi bosantu na ye; 
bólenga na miso na ye, bino bato ya mokili mobimba. 
10 Bosakola na bamboka nyonso 'te: Nkolo azali Mokonzi; 
ye apika mokili makasi, yango ekoki koningana té; 
ye moto akataka makambo ya bikolo nyonso na bosembo. 
11-12 Likolo na se ésepela! mokili mobimba ésala feti! 
ebale ná biloko nyonso oyo ezali kuna, étia makelele, 
banzete nyonso ya zamba éganga na esengo! 


13Pamba té Nkolo azali koya; 
akoya kobongisa makambo ya mokili na bosembo, 
akotambwisa bikolo nyonso na boboto. 


Bokonzi ya Nkolo emonani na kake 


97 "Nkolo azali Mokonzi; mokili mobimba ésepela! 
bamboka nyonso ya mosika ézala na esengo! 
2Mapata ya mwindu ezingi ye; 
bokonzi na ye ezali ya bosembo pe ya bolamu. 
3Móto ya somo etambolaka liboso na ye; 
ezikisaka banguna na ye bipai nyonso. 


4Ba-móto ya bakake na ye ezali kongenga; 
mokili mobimba emoni yango pe elengi. 
“Bangomba ezali kopanzana lokola mafuta, 
pamba té Nkolo ya mokili mobimba azali koya. 
SLikolo ezali kolakisa polele 't8 Nkolo abikisaka;” 
bato ya bikolo nyonso bamoni *bosantu na ye. 


7Soni na bato nyonso oyo basambelaka bikeko, 
baoyo bamikumisaka po na makambo ya pamba; 
bofukamela Nkolo, bino banzambe nyonso! 

$ Nkolo, bato ya Sion bayoki yo, batondi na esengo; 
ba-vile ya Yuda esepeli po yo oyei kokata makambo. 

?Pamba té yo, Nkolo, oleki banzambe nyonso; 
ozali Mokonzi monene ya mokili mobimba. 


a 96.7 Nzb 29,1-2. 
b 97.6 Nguya ya Nkolo ya kobikisa emonanaka na ndenge ye 
abetisaka kake (tala pe Bzb 29). 

10Bino bato bolingaka Nkolo, bóboya mabe; 
Nkolo abatelaka bomoi ya bato na ye, 
alongolaka bango na maboko ya banguna. 

11 Moi ebimeli bato ya bosembo; 
esengo ezwi bato ya mitema malamu. 

12Bino bato ya bosembo, bósepela po na Nkolo; 
bókumisa ye, po azali Mosantu! 


Nkolo azali koya, bobetela ye maboko" 


9 8 1 Boyembela Nkolo nzembo ya sika, 

po asalaki makambo ya kokamwa; 

alongi na nguya na ye ya Nzambe. 
2 Nkolo alakisi 't€ azali Mobikisi; 

amonisi bosembo na ye na miso ya bikolo nyonso. 
3 Akokiseli bato ya Israel makambo oyo alakaki, 
na bolingo pe na bolamu na ye. 

Tii na suka ya mokili bamoni ’tè 

Nzambe na biso abikisi biso. 


4Bato nyonso ya mokili, bóbetela Nkolo maboko; 
na esengo nyonso boyembela ye banzembo. 
s6Bóbetela ye lindanda na ba-kelelo pe na maseke; 
bóbetela Nkolo, Mokonzi na biso, maboko. 
1Ebale éngala, ná biloko nyonso oyo ezali na kati; 
mokili ná bato oyo bafandaka wana básepela. 
8Ba-ebale ébeta maboko; 
éganga na esengo nzela moko ná bangomba. 


Pamba té Nkolo azali koya po na kotambwisa mokili; 
akotambwisa mokili mobimba na bosembo, 
akokata makambo ya bikolo nyonso ndenge ekoki. 


Nkolo azali Mokonzi 


99 1 Nkolo azali Mokonzi! 
bato nyonso ya mokili bazali kolenga! 
Kiti na ye ezali na likolo ya ba-“sheriben;” 
mabele ezali koningana! 
2 Nkolo azali monene na *Sion, 
azali Mokonzi ya bikolo nyonso. 


d 98.1 Na ebré: Nzembo. 
e 99.1 Bim 25,22. 

3Bakumisa yo, Nzambe ya monene pe ya sukisa; 
ya solo, ozali *Mosantu. 

#Yo Mokonzi ya nguya nyonso, olingaka bosembo; 
opesá mibeko po na kobongisa bizaleli ya bato, 
otiá bolamu pe bosembo na Israel. 

5Bókumisa Nkolo, Nzambe na biso, 
bófukama na se ya makolo na ye; 
ya solo, azali Mosantu. 


“Moize ná Aaron bazalaki banganga-Nzambe na ye; 
Samuel azalaki kobelela ye. 
Bazalaki kobenga Nkolo pe ye azalaki kondimela bango; 
7azalaki koloba na bango na kati ya likonzi ya molinga. 
Bango bazalaki kotosa maloba na ye, 
pe mibeko oyo azalaki kopesa bango. 


8 Nkolo, Nzambe na biso, 
yo moko ozalaki kopesa bango eyano. 
Olakisaki bango 't8 ozali Nzambe oyo akangaka 
motema; 
kasi opesaki bango etumbu tango basalaki mabe. 
Bókumisa Nkolo, Nzambe na biso, 
bófukama liboso ya ngomba na ye ya bosantu; 
pamba té Nkolo, Nzambe na biso, azali Mosantu. 


Bikolo nyonso ezali ya Nkolo? 
1 00 1 Bato ya mokili mobimba, bóyembela Nkolo; 


2 bósalela Nkolo na esengo, 
boya epai na ye na banzembo, bósepela. 
3 Bondima ’tè Nkolo azali Nzambe; 
ye moto asala biso, tozali bato na ye, 
tozali ekolo na ye, bameme oyo ye abokolaka. 


4Bóya na lopango na ye po na kokumisa ye; 
bokota na Ndako na ye po na koyembela ye; 
bópesa mersi na Nzambe na biso. 

“Pamba té Nkolo azali malamu koleka; 
bolingo na ye ezali na suka té, 
ekotikala seko na mabota nyonso oyo ekoya. 


£99.7 Bim 33,9. 
8 100.1 Na ebré: Nzembo ya kopesa mersi. 


BANZEMBO 101, 102 


Mokonzi ya mboka apesi Nkolo elaka* 


1 0 1 1 Nakoyemba makambo ya bosembo pe ya solo; 
Nkolo, nakoyembela yo nzembo. 


2Nakokangama kaka na nzela ya malamu; 

tango nini okoya epai na ngai? 

Nakotambwisa libota na ngai na motema moko; 
3nakotia miso na makambo ya mabe té. 

Nayinaka bizaleli ya bato oyo baboyaka Nzambe; 

nakoki kokota na makambo na bango ata moke té. 
4Nalingaka bato ya mitema mibale té; 

nandimaka kozala esika moko na bato ya mabe té. 
SNakosukisa bato oyo batóngaka baninga; 

naboyaka baoyo bamonaka bato pamba, 

pe bamivimbisaka na lolendo. 


$Na mboka na ngai nakoluka bato ya malamu, 
po náfandisa bango penepene na ngai. 
Moto oyo azali na ezaleli ya malonga, 
ye wana moto nakotia motema. 
"Bato oyo bakósaka bakoki kofanda epai na ngai té; 
bato ya lokuta bakoki kotelema liboso na ngai té. 
8 Mokolo na mokolo nakozala kosukisa 
bato mabe nyonso ya mboka na ngai. 
Nakolongola bato nyonso ya mobulu 
na mboka ya Nkolo. 


Pasi pe elikya' 
1 02 1-3 Nkolo, yoka losambo na ngai, ndimela ngai; 
nazali kolela epai na yo; kopesa ngai mokongo 
té. 
Tia matoi epai na ngai tango nazali na pasi; 
pesa ngai eyano noki, tango nazali kobelela yo. 


4Pamba té mikolo na ngai ezali kokende lokola molinga; 


makasi na ngai nyonso esili. 
5Motema na ngai elembi lokola matiti oyo bakata, 
nazali lisusu na posa ya kolia té. 


h 101.1 Na ebré: Nzembo ya David. 

i 102.1 Na ebré: Losambo ya moto ya pasi oyo azali kolela epai ya 


Nkolo. 

“SNazali kolela butu moi, nakomi mikuwa; 
nalalaka té, natikali kaka ngai moko) 
lokola mwa-ndeke oyo etikali yango moko na likolo ya 
ndako. 
°Mikolo nyonso banguna na ngai bazali kotumola ngai; 
na kanda nyonso bazali kofinga ngai. 
10 Nalalaka na mabele, kolela ekómå bilei na ngai; 
1 osimbi ngai na kanda na yo ya makasi pe obwaki ngai 
mosika. 
Bomoi na ngai ekómi kosila lokola moi ya pokwa; 
nakómi kokauka lokola lititi. 


Kasi yo, Nkolo, ozali na bokonzi seko; 
bato ya bileko nyonso bakobanda kokanisa yo. 
14Okomimonisa, okoyokela mboka *Sion mawa; 
ya solo, tango ekoki po ósalisa yango. 
15 Ata epanzaná, basali na yo balingaka yango; 
bayokaka mawa mingi na ndenge ekufa. 
16 Nkolo, bikolo nyonso ekotosa yo Nzambe na biso, 
pe bakonzi nyonso bakondima lokumu na yo. 


17Pamba té Nkolo akotònga lisusu Sion; 
pe akomonana na nkembo na ye. 
18 Akondima losambo ya bato ya mawa; 
akobwaka bango lisusu té. 
19Bákòma yango po na bato ya eleko oyo ekoya; 
bongo bana oyo bakobotama sima bakokumisa Nkolo. 


PUta na Ndako na ye ya *bosantu, kuna na Likolo, 
Nkolo agunzami po na kotala mokili. 

21 Azali koyoka kolela ya bato ya boloko, 
akobimisa baoyo bakangami na molili ya somo. 

2Bongo bakosakola na Sion ’tè Nkolo azali Nzambe; 
bakoyemba lokumu na ye na Yeruzalem. 

23 Bato pe bakonzi ya bikolo nyonso bakosangana kuna, 
po na kokumisa Nkolo. 


24Nkolo akómisi bomoi na ngai mokuse; 
asilisi makasi na ngai liboso 't8 tango ékoka. 
Bongo nalobi: Nzambe na ngai, ozali na suka té; 
kokata bomoi na ngai na kati té. 


J 102.6-8 Na ebré: Nakómi lokola ndeke “corneille” na kati ya 
esobe ya zelo; lokola “hibou” oyo efandaka na bandako ya kokufa. 

26 Ezali yo moto osala mokili; 
Likolo esalama na maboko na yo. 
27 Nyonso wana ekolimwa, kasi yo okotikala; 
ekolemba lokola elamba enzuluki. 
Ekokende, ekozala lisusu té; 
okosala mosusu ndenge basalaka elamba. 
28 Kasi yo, okozala kaka ndenge ozali; 
bomoi na yo ezali na suka te.” 
Bana na biso bakozwa esika ya kofanda; 
pe bana ya bana na bango bakozala seko bato na yo. 


Mersi na Nkolo’ 


1 03 i Nalingi kopesa Nkolo mersi na motema mobimba; 
nalingi kokumisa Nzambe, *Mosantu ya Israel. 
2Nalingi kopesa Nkolo mersi na motema mobimba; 
nakoki kobosana bolamu na ye ata moko té. 
3Ye moto alimbisaka masumu na ngai nyonso; 
pe abikisaka ngai na maladi nyonso. 
4Ye abatelaka ngai po nákufa té; 
akokiselaka ngai esengo, boboto pe bolamu na ye. 
SYe moto atondisaka bomoi na ngai na bomengo; 
nakómi lisusu makasi lokola elenge, 
lokola ndeke oyo elembaka kopumbwa té. 


“Nkolo akotelaka bato na ye po na kobikisa bango; 
alongisaka bato nyonso oyo bazali konyokwama. 

"Ye moto alakisaki banzela na ye na Moize; 
amonisaki bato ya Israel misala na ye ya minene. 

8Nkolo azali motema malamu pe ayokelaka bato mawa; 
asilikaka noki té pe atondá na boboto. 

9 Asambisaka likambo tango molai té; 
pe kanda na ye eumelaka té. 

10 Apesaka biso etumbu té ndenge ekoki na masumu na biso; 
pe azongiselaka biso mabe té ndenge ekoki na mabe na biso. 


11 Ndenge Likolo ezali mosika na mabele, 
se ndenge wana bolingo na ye ezali molai, 
po na bato oyo batosaka ye. ` 

12Ndenge epai moi ebimaka ezali mosika na epai elalaka, 
se ndenge wana pe ye abwaki masumu na biso mosika. 


k 102.28 Ebré 1,10-12. 
1 103.1 Na ebré: Ya David. 

13 Ndenge tata alingaka bana na ye, 
se ndenge wana pe Nkolo alingaka bato oyo babangaka ye. 
14 Ye akanisaka ndenge asalaki biso; 
ayebi ’tè tozali kaka mabele. 
15sMoto aumelaka na mokili kaka lokola lititi; 
akolaka lokola flere ya bilanga. 
16Soki mopepe eleki wana, flere yango ekufi; 
pe esika yango ezalaki, eyebanaka lisusu té. 


'"Bolamu pe bosembo ya Nkolo ebandá kala, 
ekozala seko po na bato oyo batosaka ye, 
po na bana na bango, pe bana ya bana na bango; 
18Po na baoyo babatelaka *Boyokani na ye, 
pe batosaka mibeko na ye na motema moko. 
19Nkolo atiá kiti na ye ya bokonzi kuna na Likolo; 
azali Mokonzi ya biloko nyonso. 
%Bókumisa Nkolo, bino ba-anjelu na ye, 
bino bilombe oyo botosaka mitindo na ye noki. 
21 Bókumisa Nkolo, bino milimo nyonso ya nguya, 
bino basali na ye oyo bokokisaka nyonso ye alingaka. 
z2 Bino nyonso, ná biloko nyonso oyo Nkolo asalá, 
bókumisa Nkolo, na bisika nyonso ya bokonzi na ye. 
Nalingi kopesa Nkolo mersi na motema mobimba. 


Lokumu na Nzambe oyo asalá Likolo na se 


1 0 4 1 Nkolo, nalingi kokumisa yo na motema mobimba; 
Nzambe na ngai, yo ozali monene penza! 

Olatá lokumu pe bokonzi lokola elamba; 

2omizipá kongenga ya moi lokola kazaka. 
Otandá Likolo ndenge bapikaka ndako ya kapo; 
3otòngá ndako na yo kuna, na likolo ya bamai.” 
Okómisaka mapata lokola *slareti na yo ya etumba; 
otambolaka na mapapu ya mopepe. 

4Otindaka mipepe lokola bantoma na yo; 
ozwaka ba-móto ya kake lokola basali na yo. 


SOpika mabele na likolo ya fondasion na yango; 
pe ekoki koningana ata moke té. 

6Ozipaká yango na “mai lokola elamba;” 
mai ezalaká tii na songe ya bangomba. 





m 104.3 Eband 1,6-7. Ebr 1,7. 
n 104.6 Tala *Mai. 

7Tango ogangelaki yango, ekitaki noki; 
obetisaki kake, pe mai yango ekimaki. 
8Emataki bangomba pe ekitaki lisusu; 
esanganaki na esika oyo yo obongiselaki yango. 
9Otiaki ndelo oyo yango ekokaka koleka té, 
po éya lisusu kodindisa mokili té. 


10 Obimisaka mai na se ya mabele; 

pe elekaka na kati-kati ya bangomba. 
11 Kuna, banyama nyonso ezwaka mai ya komela; 

pe bapunda ya zamba esilisaka posa na yango ya mai. 
12 Bandeke efandaka penepene ya mai wana, 

pe eyembaka na kati ya bitape ya banzete. 


13 Banda esika ofandaka, onokisaka mbula likolo ya bangomba; 
mabelé etondá na biloko oyo yo osalá. 
14Ọbimisaka matiti po na banyama pe bandunda po na bato; 
boye mabelé ebimiselaka bango biloko ya kolia. 
15Vinu esepelisaka mitema ya bato; 
mafuta engengisaka bilongi na bango, 
pe bilei epesaka bango nzoto makasi. 
16 Banzete ya minene eliaka malamu; 
ata pe *ba-sedre ya *Liban oyo yo moko okona.” 
17Kuna bandeke ya mike esalaka ba-zála na yango; 
bandeke ya minene eponaka banzete ya *sipre. 
18sBangomba ya milai ezali po na bataba ya zamba; 
pe bapuku ya ngomba ebombanaka na se ya mabanga. 


19Ọsalaki sanza po bato bákoka kotanga mikolo; 
opesaki moi tango na yango ya kolala. 
wOtindaka molili pe oyindisaka butu, 
tango banyama nyonso ya zamba etambolaka. 
21 Batambo egangaka tango elukaka banyama; 
wana ezali ndenge yango esengaka yo bilei. 
22Tango moi ebimaka, yango ezongaka, 
pe ekendeke kolala na bisika na yango. 
z3 Bato babimaka na bandako na bango na tongo; 
bamonaka pasi na mosala tii na pokwa. 


24 Nkolo, mokili etondá na biloko yo osalá; 
osalá yango nyonso na mayele! 


o 104.16 Bazalaki kobenga yango “ya Nzambe”, po ezalaki ya kala, 
pe akómaki minene koleka. 

25 Ebale ezali modindo pe molai bipai nyonso; 
etonda na banyama ya minene na ya mike; 
moto moko té akoki kotanga yango. 

26 Kuna bamasuwa etambolaka, na *elima ya somo,” 
oyo yo osalá po ósakanaka na yango. 


27 Biloko nyonso wana etalaka se yo, 
po ópesa yango bilei na tango ekoki. 
28 Soki opesi yango bilei, eliaka; 
soki ungoleli yango maboko, etondaka. 
29 Soki obombi elongi na yo, ebangaka; 
soki obendi pema na yango, ekufaka pe ezongaka mabele. 
30 Soki ozongiseli yango pema na yo, ezwaka lisusu bomoi; 
na mokili mobimba obimisaka biloko ya sika.” 


310) Nkolo, sala ’tè lokumu na yo éumela seko; 
Nkolo, sepela na misala na yo. 

32 Soki otali mabele, yango eninganaka; 
soki osimbi bangomba, yango ebimisaka milinga. 

33 Nkolo, nakoyembela yo na bomoi na ngai mobimba; 
Nzambe na ngai, nakokumisa yo tii liwa na ngai. 

Nkolo, ndima ’tè nzembo na ngai éyokisa yo esengo; 
nasepeli mingi po yo ozali Nzambe na ngai. 


35 Longola bato ya masumu na mokili; 
bato ya mabe bazala lisusu té. 
Nkolo, nalingi kokumisa yo na motema mobimba. 
“Aleluya! bokumisa Nkolo! 


Bolamu oyo Nzambe asali bato na ye 


1 0 5 1 Bokumisa Nkolo, bósakola ’tè azali Nzambe na 
biso; 

boyebisa bato nyonso misala na ye ya minene. 
2Bóyembela ye, bobetela ye miziki; 

bóloba makambo na ye nyonso ya kokamwa. 

3Bino bato botosaka Nkolo, bósepela; 

bózala na mitema esengo, po ye azali *mosantu. 
4Bóbaluka epai ya Nkolo ya nguya nyonso; 

bóluka tango nyonso kozala na ye. 


p 104.26 Job 41,1. Bzb 74,14. Ezaya 27,1. 
r 104.30 To: soki opesi yango molimo na yo. Tala “molimo. 

Bino bana ya mosali na ye Abraham, 
bino libota ya Jakob oyo ye apona; 
Bókanisaka mikano oyo azwaki; 
na makamwisi ya minene oyo asalaki. 

7 Ye azali Nkolo, Nzambe na biso; 
ye moto atambwisaka mokili mobimba. 


8Tango nyonso akanisaka *Boyokani na ye; 
ndenge azwaki mikano po na mabota nyonso oyo ekoya. 
9 Asalaki Boyokani yango na Abraham; 
akatelaki yango seleka na Izaak. 
10 Azongelaki yango na Jakob; 
yango ekómi Boyokani ya seko po na ekolo ya Israel. 
11 Alobaki: “Napesi bino mabele ya *Kanán; 
nakabeli bino yango libela.” 


12Na tango wana bazalaki kaka mwa ndambo ya bato; 
bazalaki bapaya na kati ya bikolo. 

13Bazalaki tango nyonso kolongwa na mboka moko, 
po na kokende na mboka mosusu. 

14Kasi Nkolo atiki moto moko té ányokola bango; 
apesi bakonzi etumbu likolo na bango. 

1s Azalaki koloba: “Bónyokola bango té po napona bango; 
bósala bango mabe té po bazali baprofete na ngai.” 


16 Akotisaki nzala na mokili; 
eloko ya kolia ezalaki lisusu té. 
17 Atindi moto moko na Ejipte liboso na bango; 
ezali *Jozef oyo batekaki lokola moumbu. 
18Bakangi ye makolo na bibende, 
pe batii ye monyololo na kingo; 
19Tii tango maloba ya Nkolo elongisi ye, 
pamba t€ ayebisaki polele makambo oyo ekoya. 


20 Mokonzi ya Ejipte atindi batika ye; 
bongo balongoli ye minyololo. 
21 Atii ye mokonzi ya biloko na ye, 
po atambwisa misala na ye nyonso. 
22Bato minene bazalaki kosalela ye; 
azalaki kopesa mayele na bambuta-muntu ya mboka. 
23 Sima Jakob akoti na Ejipte; 
bato ya Israel bakómi kofanda na mboka ya bapaya. 


s 105.14 Eband 20,3,7. 

Nzambe akómisi bato ya ekolo na ye ebele; 
apesi bango makasi koleka banguna na bango. 
25 Abongoli mitema ya ba-Ejipsien; 
bakómi koyina bato na ye pe kokosakosa bango. 
æ% Bongo Nzambe atindi Moize ná Aaron, 
basali oyo ye aponaki. 
27 Bango basali makamwisi epai ya ba-Ejipsien, 
ndenge Nzambe azalaki kotinda bango. 


28 Nzambe atindi molili makasi, 
kasi ba-Ejipsien baboyi kotosa ye. 
29 Abongoli mai makila; 
e abomi bambisi oyo ezalaki na kati. 
30 Magorodo etondi na mboka, 
tii na bandako ya bakonzi na bango. 
31 Nzambe alobi, bongo banzinzi ya ngenge eyei; 
pe bangungi etondi bipai nyonso. 


32 Esika 'tt mbula Enoka malembe, 
Nzambe atindeli bango mbula ya mabanga; 
bakake ezikisi mboka na bango. 
33 Abebisi bilanga na bango ya vinu na ya *figi, 
pe abukibuki banzete na bango nyonso. 
“Na motindo na ye, makonko ebimi, 
na makelele ebele. 
3SElei matiti nyonso ya mboka; 
esilisi biloko nyonso oyo ebotaki na mabele. 


36 Abomi bana ya liboso nyonso ya ba-Ejipsien, 
baoyo bazalaki mbuma ya liboso ya mabota na bango. 
37 Sima abimisi bato na ye na ebele ya arjan pe or; 
moto moko té atikalaki na nzela. 
3: Ejipte mobimba esepelaki po bakei; 
pamba té bazalaki kobanga bango mingi penza. 


39 Nzambe atandi molinga po ébatela bango; 

pe abimisi móto na butu po éngengela bango. 
UBasengi, pe atindeli bango bandeke ya minene; 

atondisi bango na mapa oyo eutaki na Likolo. 
4 Afungoli libanga, mai ebimi; 

esopani lokola ebale na kati ya esobe. 


t 105.40 Nzb 78,24. Yo 6,31. 

42Pamba té azalaki kokanisa elaka ya *bosantu, 
oyo apesaki na mosali na ye Abraham. 
433 Abimisi bato na ye na esengo nyonso; 
bato oyo aponaki bazalaki kosepela mingi penza. 
4 Apesi bango mabele ya bikolo mosusu; 
bazwi biloko oyo bango moko bakonaki té. 
“Nkolo asalaki boye po bábomba mibeko na ye, 
pe batosa mitindo na ye nyonso. 
Aleluya! bókumisa Nkolo! 


Mabondeli ya Israel na mboka ya boumbu 
(Bolamu ya Nkolo; mabe na biso) 


1 06 1 Aleluya! bokumisa Nkolo, po azali malamu; 
bolingo na ye ezali na suka té. 
?Nani akokoka kokumisa ye na ndenge ekoki, 
pe koloba makambo ya minene oyo Nkolo asalá? 
? Esengo na bato oyo balandaka mibeko ya Nkolo, 
pe batosaka makambo ye azali kotinda. 
4Nkolo, yo moto olingaka ekolo na yo, kanisa biso; 
mokolo okobikisa yango, kotela biso. 
3” Bongo tokomona bolamu ya baoyo yo oponá, 
tokoyoka esengo na bato na yo; 
pe tokozwa lokumu esika moko na ekolo na yo. 
SPamba té tosalaki masumu lokola bakoko na biso; 
tobungaki nzela, ya solo, tomemi ngambo. 


(Ndenge Nkolo abimisaki bakoko na Ejipte) 


"Tango bakoko na biso bazalaki na Ejipte, 
bayebaki tina ya makamwisi ya Nkolo té. 

8 Babosanaki ebele ya bolamu oyo asalaki bango; 
batombokeli ye pembeni ya Ebale ya Motane. 
Kasi Nkolo abikisi bango po azali Nzambe na bango, 
po alakisa nguya na ye ya monene. 

° Agangeli Ebale ya Motane, pe yango ekauki; 
sima amemi bango na kati ya bamai lokola na nzela ya 

esobe. 


10 Alongoli bango na maboko ya banguna; 
abotoli bango na maboko ya bayini. 

1 Bamai ezipaki banguna na bango; 
ata moko t€ na kati na bango abikaki. 

12 Bongo bandimi maloba oyo Nzambe alobaki, 
pe bakumisi ye na banzembo. 

13Kasi babosani noki misala oyo ye asalaki; 
batiki kokokisa mikano na ye nyonso. 


(Ndenge bakoko batambolaki na esobe) 


14Na esobe ya zelo babandi komeka Nzambe; 
bakómi kolanda baposa ya mitema na bango. 

15Pe Nzambe apesi bango biloko oyo basengi; 
kasi bango bamoni yango moke. 

16Esika bazalaki na esobe, bayokeli Moize zuwa, 

e ná Aaron, mosali *mosantu ya Nkolo. 

17 Bongo mabelé efungwami pe emeli Datan;“ 
ezipi Abiram ná baninga na ye. 

18Móto ezikisi lisanga na bango, 
pe ebomi bato wana ya mabe. 


19Na ngomba Horeb basali ekeko ya mwana-ngombe; 
bafukameli ebende ya pamba. 

%NŅNa esika ya Nzambe oyo azalaki lokumu na bango,” 
batii ekeko ya ngombe oyo eliaka matiti. 

21 Babosani Nzambe oyo abikisaki bango, 
oyo asalaki makambo ya minene na Ejipte. 

22 Babosani makamwisi oyo amonisaki bango kuna, 
pe makambo ya somo oyo asalaki na Ebale ya 

Motane. 

5 Bongo Nzambe akanaki kosilisa bango, 
kasi Moize ayei kotelema liboso na ye; 
moto oyo ye aponaki, alongoli ye kanda ya koboma. 


24Bakómaki koyina mboka oyo etondi na bomengo;” 
bazalaki kotsiola elaka oyo Nzambe apesaki bango. 
25 Bazalaki kolobaloba bango na bango; 
baboyi kotosa maloba ya Nkolo. 
æ% Bongo Nkolo akati seleka ’tè 
asilisa bango na esobe ya zelo; 
Z7 ápanza bana na bango bipai nyonso, 
pe áboma bango na bamboka mosusu. 


u 106.17 Tang 16,135. 
v 106.20 Bim 32,1-14. 
w 106.24 Tang 14,1-35. 

28Na ngomba ya Peor bamipesi na nzambe *Baal; 
pe balei banyama oyo babomelaki banzambe bakufa. 
2 Batumoli kanda ya Nzambe na ndenge basali; 
bongo pasi ekweeli bango. 
30Kasi Pinhas atomboki, apesi bango etumbu,” 
pe pasi esili. ; 
31 Yango wana azwi bolamu ya Nzambe, 
ye na bato ya libota na ye po na seko. 


32 Pembeni ya bamai ya Meriba batumoli Nzambe; 
bongo bamemeli Moize lisuma.? 

33 Pamba té basilisi ye mayele; 
bongo abimisi maloba oyo akanaki té. 


(Bizaleli ya bakoko na mboka Kandn) 


Nkolo atindaki bango baboma banguna na bango, 
kasi bango batosi té. 

3sBakómi kosangana ná bikolo ya bapaya; 
balandi bikilakila na bango. 

36 Babandi kokumisa bikeko ya banzambe na bango; 
yango moto ememeli bango ngambo. 

3 Babomeli yango bana na bango ya mibali na ya basi; 
bapesi bango lokola mabonza epai ya milimo ya mabe. 

38 Batangisi makila ya bana oyo bayebi likambo té, 
bapesi bango na bikeko ya banzambe ya *Kanán; 
babebisi mboka na makila ya bana na bango moko. 


3Bamibebisi na ndenge bazalaki kosala, 

lokola mwasi oyo alandi mobali mosusu. 
Bongo Nkolo asilikeli bato na ye; 

akómi koyina ekolo oyo ezalaki ya ye moko penza. 
41 Akabi bango na maboko ya bapaya; 

banguna na bango bakómi kolonga bango. 
42Bongo banyokoli bango mabe penza; 

banyati bango konyata. 
43Mbala mingi Nkolo abikisi bango; 

kasi bazalaki kaka kotomboka pe kokolisa masumu na 

bango. : 


x 106.30 Tang 25,1-13. 
y 106.32 Tang 20,2-13. 
z 106.38 Tang 35,33. 2 Bkz 17,17. 

(Na mboka ya boumbu) 
“Nkolo amoni bapasi na bango,” 
pe ayoki kolela na bango. 
45 Ayei kokanisa lisusu *Boyokani oyo asalaki ná bango; 
pe na bolingo na ye ya monene abongoli makanisi. 
46 Asali ’tè bato oyo bamemaki bango na boumbu 
bayokela bango mawa. 


“Nkolo, Nzambe na biso, bikisa biso; 
longola biso na bikolo ya bapaya pe zongisa biso. 
Bongo tokoyembela yo, Nzambe Mosantu na biso; 
tokokumisa yo na esengo. 

4 Mersi na Nkolo, Nzambe ya Israel, banda seko tii seko! 
bato nyonso baloba: “Amen! aleluya, bókumisa Nkolo!” 


Mersi na Nzambe Mobikisi 


1 07 1 Mersi na Nkolo po azali malamu; 
bolingo na ye ezali na suka té. 

2Bato oyo Nkolo akotelaki, bálemba té koloba bongo; 
po alongolaki bango na maboko ya banguna. 

3 Asangisaki bango esika moko, 
azwaki bango bisika nyonso oyo bapanzanaki; 
Na epai moi ebimaka pe na epai elalaka, 
na epai ya likolo pe ya se. 


4Bamosusu babungaki na esobe ya zelo; 
bamonaki ata nzela té po bákóma epai bato bazali. 
“Bakufaki na nzala pe na posa ya mai; 
bazalaki lisusu na elikya ata moke té. 
“Bongo na pasi na bango babelelaki Nkolo, 
pe ye alongoli bango na makama. 
7Amemi bango na nzela ya mokuse, 
po bákende na esika bato bafandaka. 
8Bápesa Nkolo mersi po na bolamu na ye, 
po na makamwisi oyo asalelaka bato! 
9Pamba té asilisi bango posa ya mai, 
pe atondisi bango malamu na tango ya nzala. 


10Bamosusu bazalaki komona pasi na boloko; 
bazalaki kofanda na molili ya somo. 


a 106.44 Bib 2,14-18. 

11 Pamba té baboyaki mitindo ya Nkolo; 
babwakaki mibeko ya Nzambe ya Likolo. 

12 Nkolo akotiseli bango pasi pe bakwei; 
moto moko té ayei kosalisa bango. 

13 Bongo na pasi na bango babeleli Nkolo, 
pe ye alongoli bango na makama. 

14 Alongoli bango pasi pe molili ya somo; 
akati minyololo oyo bakangaki bango. 

1$ Bápesa Nkolo mersi po na bolamu na ye, 
po na makamwisi oyo asalelaka bato! 

16Pamba té abimisi bango na boloko; 
abuki baporte pe bafungola ya bibende. 


17 Bamosusu bakomaki bazoba po na masumu na bango; 
bakomaki na pasi likolo ya mabe oyo basalaki. 

18 Bazalaki kosepela lisusu na bilei té; 
bakómaki penepene ya liwa. 

19 Bongo na pasi na bango babeleli Nkolo; 
pe ye alongoli bango na makama. 

20 Atindi maloba, pe yango ebikisi bango; 
elongoli bango na liwa. 

21 Bapesa Nkolo mersi po na bolamu na ye, 
po na makamwisi oyo asalelaka bato! 

22 Bapesa ye mabonza po na kokumisa ye; 
basakola misala na ye na esengo! 


SBamosusu bazalaki bato ya masuwa, 
bakendeki mosika na bamai ya minene. 
Bango bamonaki misala ya Nkolo, 
pe makamwisi oyo asalaki na ebale modindo. 
25 Alobaki, pe mopepe ya makasi eyei, etomboli bambonge; 
% bongo bamoni pasi lokola bákufa. 
Bambonge ezalaki kobwaka bango na likolo, 
pe kokitisa bango na se ya mai. 
2? Bazwaki kizunguzungu pe balangwaki; 
mayele na bango nyonso esilaki. 
#Bongo na pasi na bango babeleli Nkolo, 
pe ye alongoli bango na makama. 
2 Akitisi mopepe ya makasi; 
pe bambonge esili. 
30 Ayokisi bango esengo na ndenge kimia ezongi; 
amemi bango na libongo oyo balingaki kokende. 
31 Bapesa Nkolo mersi po na bolamu na ye, 
po na makamwisi oyo asalelaka bato! 

32 Basakola na miso ya bato nyonso ’tè ye azali monene; 
pe bákumisa ye na lisanga ya bambuta-muntu! 


33 Ye moto abongolaka ba-ebale ékóma esobe ya zelo; 
pe akausaka bisika mai ebimaka na se ya mabelé. 

34 Akómisaka mabele ya malamu esika ya pamba, 
soki bato oyo bafandi wana bazali kosala mabe. 

35 Akomisaka esobe ya zelo liziba ya mai; 
pe abimisaka mai na mabele ya kokauka. 

36 Afandisaka kuna bato oyo banyokwamaka na nzala; 
boye bazwaka esika ya kotonga bandako. 

37 Basalaka bilanga, bakonaka banzete ya vinu; 
pe babukaka mbuma na yango. 

38 Nkolo apesaka bango bolamu, akomisaka bango ebele; 
pe abatelaka banyama na bango po ékufa té. 


39 Kasi bamosusu bazali kokoma moke; 
tango nyonso kaka monyokoli, nzala pe mawa. 
Nkolo atsiolaka bato minene, 
pe abungisaka bango nzela. 
4 Kasi alongolaka mawa ya bato bazali na pasi; 
akómisaka mabota na bango ebele lokola bameme. 
42 Tango bato ya malamu bamonaka bongo, basepelaka; 
pe bato nyonso ya mabe bakangaka minoko. 
Moto oyo azali na mayele, átala malamu makambo wana; 
boye akoyeba bolingo ya Nkolo. 


Nalingi kotanisa tongo” 
1 08 12 Nzambe na ngai, yo ozali lokumu na ngai; 
nakoyembela yo na motema moko. 
3Tika nalelisa lindanda pe likembe, 
po nátanisa tongo! 
4 Nkolo, tokoyembela yo na bamboka nyonso; 
tokopesa yo mersi na kati ya bikolo ya bapaya. 
5Pamba té bolingo na yo eleki Likolo na monene; 
yango ebongwanaka té, ematá tii na mapata. 
S Nzambe, lakisa ’tè oleki Likolo na monene; 
nkembo na yo éngenga na mokili mobimba! 
7Ndimela biso pe kotela biso,” 
po 'te bato oyo yo olingaka bábika. 


b 108.1 Na ebre: Nzembo ya David. 
d 108.7 Tala pe Nzb 60,7-14. 

8 Nzambe alobaki na kati ya Ndako na ye ya bosantu boye: 
“Nalongi! nakabeli bato na ngai vile ya Sikem, 
pe mabele ya Sukot oyo ezali na se ya bangomba. 

9Galad ezali ya ngai, Manasé pe ezali ya ngai; 
bilombe ya Efraim bazali makasi na ngai ya etumba, 
ekolo ya Yuda ezali nzete na ngai ya bokonzi. 

10Mabelé ya Moab ezali lokola sani oyo ngai nasukolelaka; 
nabwaki sandale na ngai na Edom po ezali ya ngai; 
nalongi ba-Filistien na etumba.” 


1E Nzambe, nani akoki komema biso tii na Edom? 
nani akokotisa biso na vile na bango oyo batonga makasi? 
12 Ezali bobele yo Nzambe moto obwakaki biso; 
okendeke lisusu na basoda na biso té. 
13 Yaka kosalisa biso po tókweisa banguna, 
pamba té lisalisi ya bato ezali kaka pamba. 
14Tokolonga na lisalisi ya Nzambe! 
ye moto akonyata banguna na biso. 


Moto oyo bafundi azali kobelela Nzambe“ 


1 09 1 Nzambe oyo nakumisaka, 
kofanda lisusu nyee té. 
2Pamba té bato ya mabe bazali kofunda ngai; 
bato ya lokuta bazali kokosela ngai makambo. 
3Bipai nyonso bakómi kobwakela ngai mbwakela; 
bakómi kobundisa ngai pamba-pamba. 
4Ngai nalingaka bango, kasi bango bazali koyina ngai; 
bongo. nazali kosambela kaka yo. 
5Nasalaka bango malamu, kasi bango bazongiselaka ngai 
mabe; 
nalingaka bango, kasi baboyaka ngai. 


SBimisela monguna na ngai moto moko ya mabe; 
moto yango ásamba na ye. 
7Tango bakokata likambo, bakweisa ye; 
tala losambo na ye lokola eloko ya mabe! 
8 Aumela té na mokili; 
moto mosusu ázwa ebonga na ye!? 
>Bana na ye bákóma bana bazangá tata; 
pe mwasi na ye ákóma mwasi akufela mobali! 


e 109.1 Na ebré: Nzembo ya David. 
f 109.8 Misala 2,20. 

WBana na ye bákóma bitelengana pe bisengasenga; 
ndako na bango ékufa! 


11 Bakolo ya nyongo bázwa biloko na ye nyonso; 
bapaya bábotola bomengo oyo azalaki na yango. 
12Moto moko té álinga ye lisusu; 
bana na ye bátikala bitike, 
moto moko té áyokela bango mawa! 
13Bato nyonso ya libota na ye básila; 
ázwa bakoko té bongo libota na ye ébunga! 
14Nkolo álanda masumu ya mama na ye; 
álimbisa mabe ya bakoko na ye té. 
15 Akanisaka yango tango nyonso; 
alongola libota na ye na mokili! 


16Pamba té aboyaki kosalisa bato; 
anyokolaki pe abomaki bato ya mawa pe ya pasi. 
17 Azalaki kobwakela bato lisumá, sik'oyo ézongela ye; 
azalaki koboya kosala bato malamu, sik'oyo ye pe ázanga 
bolamu! 
1sEpai na ye lisuma ezalaki lokola elamba ya kolata; 
ekómelaki ye lokola mai ya komela. 
Sik’oyo ékotela ye tii na mikuwa lokola mafuta; 
19ézipa ye lokola elamba, ékanga ye libela lokola mokaba. 
20 Tala ndenge Nkolo akozongisela banguna na ngai; 
akopesa etumbu na baoyo nyonso bazali kokosela ngai 
makambo. 


2l Kasi yo, Nkolo, kotela ngai po ozali Nzambe na ngai; 
bolingo na yo ezali bomengo na ngai, bikisa ngai. 
2 Nazali moto ya mawa pe ya pasi; 
nazoki na se ya motema. 
3 Nazali kolimwa ndenge elili esilaka tango moi ebandi 
kobunga; 
nazali kokende ndenge makonko elandaka mopepe.? 
%Namilalisi “nzala mbala mingi, pe makolo na ngai 
elembi; 
nakondi mingi, nazangi mafuta na nzoto. 
25 Bakómisi ngai eloko na bango ya koseka; 
soki batali ngai, bakómi kotsiola ngai.” 


8 109.23 Na bamboka ya Bible, makonko eumelaka té; kasi 
elandaka mopepe. 
h 109.25 Mat 27,39. Mark 15,29. 

25 Nkolo, Nzambe na ngai, yaka kosalisa ngai; 
na bolingo na yo oyo esukaka té, bikisa ngai, 

?banguna na ngai bayeba ’tè yo moto osali bongo. 

28 Bango babwakeli ngai lisuma, kasi yo opamboli ngai; 
babundisi ngai, kasi bakufi soni pe ngai nasepeli. 

2 Bato oyo balukelaki ngai makambo, bazonga sima; 
soni €zipa bango lokola elamba. 

30 Nakoyembela Nkolo na mongongo makasi; 
nakokumisa ye na kati ya lisanga ya bato. 

31 Pamba té akoteli ngai na tango ya mawa, 
po álongola ngai na maboko ya bato oyo bafundaki 

ngai. 


Mokonzi pe Nganga-Nzambe' 


1 1 0 1 Mokonzi na ngai, Nkolo alobi na yo: 
“Fanda pembeni na ngai na esika ya lokumu; 
nakotia banguna na yo na se ya makolo na yo.” 


2? Nkolo akopanza bokonzi na yo, 
banda na mboka na ye Yeruzalem; 
ee mokonzi, okolonga banguna na yo. 
3 Mokolo okosangisa basoda na yo, 
bato na yo bakoya na molende nyonso, 
na bangomba ya *bosantu. 
Bilenge bakoya epai na yo, 
lokola mai oyo ezalaka na matiti, 
tango moi ebimaka na tongo. 


4Nkolo akateli yo seleka, akowangana yango té, alobi:* 
“Ozali nganga-Nzambe ya libela, 
na molongo ya mokonzi Melkisedek.” 


S Nkolo akosalisa yo na etumba; 
akonyata bakonzi ya bikolo, 
mokolo kanda na ye ekongala. 

$ Akopesa bikolo etumbu, 
akonyata bakonzi ya mokili mobimba; 
bibembe ekotonda bipai nyonso. 


i 110.1 Na ebré: Nzembo ya David. Bazalaki koyemba yango, 
mokolo bafandisaki mokonzi ya sika na kiti na ye. 

j 110.3 Na ebré, maloba yango ezali polele té. 

k 110.4 Tala Eband 14,18-20. 

7 Mokonzi, okolemba té na nzela; 
okosilisa posa na yo esika okokuta mai, 
yango wana okolonga! 


Bokumisa misala ya Nkolo 


1 1 1 1* Aleluya! bókumisa Nkolo! 
Nakokumisa Nkolo na motema moko, 

na kati ya lisanga ya bato ya bosembo. 

2Nkolo asalaka makambo ya minene-minene; 
baoyo nyonso balingaka yango, balukaka koyeba 

yango. 

3Nkembo ya Nkolo emonaná na misala na ye; 
bosembo na ye eumelaka seko. 

4Alingi tè bakanisaka makamwisi oyo ye asalá; 
azali motema boboto pe ayokelaka bato mawa. 


5 Abongisaka bomoi ya bato oyo batosaka ye; 
tango nyonso akanisaka *Boyokani na ye. 
6Na nguya akotelaki bato na ye; 
akabelaki bango libela mabelé ya bikolo mosusu. 
7Misala na ye ezali ya bosembo pe ya malonga; 
mibeko na ye nyonso ezali ya kokoka. 
šAtiá yango po na seko na seko; 
yango nyonso ezali ya malamu pe ya malonga. 


°? Alongolaki ekolo na ye na boumbu; 
asalaki ná yango *Boyokani ya seko. 
Nzambe na biso azali sukisa pe *bosantu; 
bobele kotosa Nkolo moto efungolaka motu. 
Baoyo nyonso batosaka ye bazali bato ya mayele; 
ebongi bakumisa ye seko! 


Esengo ya moto malamu 


1 1 2 1 “Aleluya! bokumisa Nkolo! 
Esengo na moto oyo atosaka Nkolo, 
pe alingaka mitindo na ye. 
?Bana na ye bakozala bato minene na mokili; 
pamba té Nkolo abenisaka moto ya bosembo. 
3 Bomengo etondaka na ndako na ye; 
akoumela na yango seko. 

4Na kati ya molili, moi engengelaka moto ya malamu, 
oyo ayokelaka bato mawa, azali bosembo pe boboto. 
SEsengo na moto oyo asalaka bato malamu pe 
adefisaka; 
atambwisaka misala na ye na ndenge ekoki. 
6 Akoki kokweya ata moke té; 
libota na ye ekotikala seko. 
7 Abangaka sango ya mabe té; 
na motema moko, atiaka elikya na Nkolo. 
8Azalaka motema pio, alengaka té; 
ayebi ’tè banguna na ye bakokweya. 


9Azalaka maboko makasi té epai ya bato bakelelá; 
bomengo na ye ekoumela seko, 
makasi pe lokumu na ye ekolaka kaka. 

10Moto ya mabe oyo amonaka ye, asilikaka, 
aliaka mino, kasi akokaka kosala eloko moko té; 
elikya ya bato ya mabe ekendaka pamba. 


Nzambe abongolaka mawa ékóma esengo 


1 1 3 1 “Aleluya! bókumisa Nkolo, bino basali 
na ye; 

bókumisa Nkolo, Nzambe na biso! 
?Bato nyonso bakumisa Nkolo, 
banda sik'oyo tii seko na seko! 
3Na epai moi ebimaka pe na epai elalaka, 
bópesa mersi na Nkolo, Nzambe na biso! 


“Nkolo azali Mokonzi ya bikolo nyonso; 
nkembo na ye eleki Likolo na monene. 
"Nani akokani na Nkolo Nzambe na biso? 
mboka oyo ye afandaka eleki Likolo na mosika! 
S Akitisaka miso na se, mosika penza; 
po na kotala Likolo pe mokili. 


7 Atelemisaka bato oyo bazanga makasi pe bakweya; 
alongolaka bato bakelela na bisika ya bosoto. 

8 Atiaka bango esika moko na bato ya lokumu, 
pe na bato minene ya ekolo na ye. 

9 Apesaka lokumu pe esengo na basi oyo babotaka té; 
akómisaka bango bamama na bana. 
Aleluya! bókumisa Nkolo! 

Nkolo asalaki makamwisi po na ekolo na ye 
1 1 4 1 Tango bikolo ya Israel ebimaki na Ejipte, 
tango mabota ya Jakob elongwaki na kati ya 
bapaya, 
2Nkolo akómisaki Yuda ekolo na ye ya *bosantu; 
akómisaki Israel eloko na ye moko penza. 
3Tango Ebale ya Motane emoni bongo, ekimi! 
mai ya Yordan ezongi sima! 
4Bangomba ekómi kopumbwa lokola bataba ya mibali; 
pe bangomba ya mike-mike lokola bana-meme. 


$ Yo ebale, eloko nini ekimisi yo? 
yo mai ya Yordan, nini ezongisi yo sima? 
SBino bangomba, eloko nini epumbwisi bino lokola 
bataba ya mibali? 
pe bino bangomba ya mike-mike, lokola bana-meme? 
7 Mabele, lenga liboso ya Mokonzi na yo; 
liboso ya Nzambe ya Israel. 
8Ye moto atondisaki mai na bisika ya kokauka; 
na esobe ya zelo abimisaki mai na libanga. 


Bobele Nkolo azali Nzambe ya solo 


1 1 5 1 Kokumisa biso té, Nkolo, kokumisa biso té; 
lokumu éya bobele epai na yo, 
po bolingo na yo ezali na suka té. 
2Tina nini bato oyo bayebi yo té batunaka: 
“Wapi Nzambe na bango?” 
3 Nzambe na biso azali na Likolo; 
asalaka nyonso oyo alingi. 


46Kasi bikeko na bango ezali bobele bibende;' 

bango moko bato basala yango. 
Yango ezali na miso, kasi emonaka té; 
ezali na matoi, kasi eyokaka té. 
Ezali na monoko, kasi elobaka té; 
ezali na zolo, kasi eyokaka solo té. 

7Ezali na maboko, kasi esimbaka té; 
ezali na makolo, kasi etambolaka té; 
ebimisaka ata makelele moko té na mongongo. 


l 115.46 Na ebré: ya arjan pe ya or. 

8Bato oyo basalaki yango bikokana na yango; 
na baoyo nyonso batiaka mitema na yango. 

Bino bato ya Israel, bótia mitema na Nkolo; 
ye moto abikisaka pe abundelaka bino. 

10 Bino banganga-Nzambe, bótia mitema na Nkolo; 
ye moto abikisaka pe abundelaka bino. 

11 Bino bato botosaka Nkolo, bótia mitema na Nkolo; 
ye moto abikisaka pe abundelaka bino. 


12 Nkolo akanisaka biso pe apambolaka biso; 
ápambola ekolo ya Israel, ná banganga-Nzambe na 


ye: 
13 Ápambola bato oyo batosaka ye, 
ézala bato pamba to bato minene. 
14Nkolo ápesa bino bana ebele, 
ézala sik'oyo to na bambula ekoya. 
15 Bózwa bolamu ya Nkolo, 
oyo asalá Likolo na se! 


16Likolo ezali ya Nkolo ye moko; 
kasi apesá mokili na bato. 

17 Ezali bato bakufá bato bakoki kokumisa Nkolo té, 
baoyo bakitá na se ya mabelé. 

18 Kasi ezali biso bato ya mokili tokumisaka Nkolo; 
banda sik'oyo tii seko. 
Aleluya! bókumisa Nkolo! 


Nzembo ya moto abiki na liwa 


1 1 6 1 Nalingaka Nkolo; 
andimelaka ngai tango nabelelaka ye. 
2Atiaka matoi epai na ngai; 


bomoi na ngai mobimba nakozala kobondela ye. 
3Basinga ya liwa ezingaki ngai, 
minyololo ya mboka ya bato bakufa ekangaki ngai; 
nazalaki komona pasi pe kobanga. 
4Bongo nabelelaki Nkolo, Nzambe na ngai: 
“Aa, Nkolo, bikisa ngai!” 


“Nkolo azali bosembo pe ayokelaka bato mawa; 
Nzambe na biso atonda na bolingo. 

Nkolo abatelaka bato ya mawa; 
tango makasi esilaki ngai, ye abikisaki ngai. 

7Sik'oyo nakoki kokitisa motema; 
pamba té Nkolo asali ngai malamu. 
8 Ya solo, Nkolo, olongoli ngai na liwa; 
okausi mai na ngai ya miso, 
obateli ngai po nákweya té. 
Boye nakozala tango nyonso penepene ya Nkolo; 
na mboka ya bato bazali na bomoi. 


10 Nazalaki kaka kotia motema epai ya Nkolo, 
ata tango nazalaki koloba: 
“Nakómi moto ya mawa penza!” 
11 Natambolaki motú, nalobaki: 
“Bato nyonso bazali bobele lokuta!” 
12Nakoki kopesa Nkolo nini, 
na bolamu nyonso oyo ye asali ngai? 
13 Nakoyeela ye likabo ya vinu po abikisi ngai;” 
pe nakokumisa Nzambe na ngai. 
14Na miso ya bato nyonso ya Nkolo, 
nakokokisa bilaka oyo napesaki ye. 


1s Nkolo, obatelaka bato na yo lokola liki;” 
olingaka té bango bákufa. 
16 Aa, Nkolo, nazali bobele mosali na yo; 
yango wana ofungoli basinga oyo ekangaki ngai. 
17 Nkolo, nakoyeela yo mabonza ya kopesa yo mersi; 
pe nakokumisa yo, Nzambe na ngai. 
18Na miso ya bato na yo nyonso, 
nakokokisa bilaka oyo napesaki yo, 
19°na kati ya Ndako na yo, na Yeruzalem. 
Aleluya! bokumisa Nkolo! 


Bikolo nyonso, bokumisa Nkolo 


1 17 1 Bino bikolo nyonso, bokumisa Nkolo; 
mabota nyonso ya mokili, boyembela ye! 
2Pamba té alingaka biso mingi; 
pe bolamu na ye ezali na suka té. 
Aleluya! bokumisa Nkolo! 


m 116.13 Na ebré: “Nakotombola kopo”. 
n 116.15 Na ebré: “Nkolo atalaka liwa ya bato oyo batosaka ye 
lokola eloko ya talo mingi.” 

Nkolo alongisaka biso 


1 1 8 1 Bopesa Nkolo mersi, po azali malamu; 
bolingo na ye ezali na suka té. 
2Bato ya Israel, bolobaka: 
bolingo na ye ezali na suka té. 
3 Banganga-Nzambe, bólobaka: 
bolingo na ye ezali na suka té. 
#Bino bato botosaka Nkolo, bolobaka: 
bolingo na ye ezali na suka té. 


5*Na tango ya mawa tobelelaki Nkolo;” 
ye andimeli biso pe atii biso na esika ya malamu. 
é6*Nkolo azali na biso, tokoki kobanga eloko té; 
bato bakoki kosala biso nini? 
7*Nkolo azali na biso, asalisaka biso; 
tozali komona ndenge banguna na biso bakwei. 
8Malamu luka lisalisi na Nkolo; 
kotia motema na bato té. 
Malamu luka lisalisi na Nkolo; 
kotia motema na bakonzi ya mokili té. 


10*Bato ya bikolo nyonso bayaki kobundisa biso; 
kasi na kombo ya Nkolo, topanzi bango. 
u “Bango nyonso batiaki biso na kati; 
kasi na kombo ya Nkolo, topanzi bango. 
12*Batiaki biso na kati lokola liboke ya banzoi, 
kasi basili mbala moko lokola móto ya makasa; 
na kombo ya Nkolo, topanzi bango. 
13*Baningisaki biso po tókweya; 
kasi Nkolo asalisi biso. 
14*Nkolo apesaka biso makasi ya koleka; 
ye moto abikisi biso. 


15-16 Na bandako ya bato ya malamu bazali koyemba; 
bazali koyemba nzembo ya esengo po balongi. 
Nkolo alakisi nguya na ye, Nkolo alongisi a 
Nkolo alakisi nguya na ye! 


o 118.5 Esika totii elembo” (na v.5-7, 10-14, 17-19, 21, 28), 
ekòmamá na ebré “nabelelaki . . .”, “atii ngai na esika ya malamu”, 
b.n.b. Kasi bazalaki koyemba nzembo oyo na kombo ya moto moko 
té; bazalaki koloba na kombo ya ekolo mobimba. Yango wana 
tokomi: “Tobelelaki +. .”, “atii biso na esika ya malamu”, b.n.b. 

17 *Tokokufa té, tokobika, 
po tópanza sango ya misala ya Nkolo. 

18*Ya solo, Nkolo apesaki biso etumbu; 
kasi atindaki biso na liwa té. 

19 *Bófungolela biso baporte ya Ndako ya Nkolo, 
po tókota pe tókumisa ye. 


20“Tala oyo ezali porte ya Ndako ya Nkolo; 
bato ya bosembo bakotelaka awa.” 
21 *Tozali kokumisa yo Nkolo, po ondimeli biso; 
amba té olongisaki biso na etumba. 
22 Libanga ba-mason babwakaki ekómi fondasion” 
oyo esimbi lopango mobimba ya Yeruzalem! 
5 Yango euti na Nkolo; 
ezali likambo ya kokamwa na miso na biso. 
“Lelo ezali mokolo Nkolo apesi biso; 
tósepela, tóganga na esengo! 


250 Nkolo, bikisa biso!” 
Nkolo, longisa biso! 
2% “Nkolo ábenisa moto oyo akoti na kombo na ye! 
tozali kosenga ye: bózwa bolamu na Ndako na ye!” 
27 Nkolo azali Nzambe; 
amonisi biso bolingo na ye. 
“Bósala molongo, bósimba mandalala! 
bókende tii na mesa ya mabonza!” 
28 *Nkolo, ozali Nzambe na biso, topesi yo mersi; 
o Nzambe na biso, tozali kokumisa yo! 


2 Bópesa Nkolo mersi, po azali malamu; 
bolingo na ye ezali na suka té. 


Esengo na bato batosaka Mibeko 


1 1 9 1 Esengo na bato ya ezaleli ya malamu, 
oyo balandaka mibeko ya Nkolo. 
? Esengo na baoyo batosaka mitindo na ye; 
pe balukaka ye na motema moko. 


p 118.20 Ezali maloba ya banganga-Nzambe oyo bazalaki koyamba 
bato na Ndako ya Nkolo. - 

r 118.22 Luka 20,17. Misala 4,11. 1 Pi 2,7. 

s 118.25 Na ebré: “Ozana!” Mat 21,9. Mark 11,9. Yo 12,13. 

3Bango basalaka mabe té; 
balandaka se nzela na ye. 
#Yo Nkolo moto opesaki mitindo na yo, 
Z bátosa yango na ndenge ekoki. 
5Sala 'te natambolaka na molende, 
pe náyeba kobomba mibeko na yo. 
“Bongo nakoyoka soni té na miso na yo, 
tango nazali kotala mitindo na yo. 
"Nakoyekola ndenge yo okataka makambo, 
pe nakokumisa yo na motema moko. 
8Nandimi kobomba mibeko na yo na motema; 
Nkolo, kotika ngai libela té! 


>Ndenge nini elenge akoki kobongisa ezaleli na ye? 
ezali bobele soki atosi maloba na yo. 
10 Nazali koluka yo na motema moko; 
kotika ngai nábosana mitindo na yo té. 
11 Nabombaka maloba na yo na motema na ngai, 
po násala masumu na miso na yo té. 
12 Mersi na yo, Nkolo, 
po oteyaka ngai mibeko na yo. 
13 Namilobaka tango nyonso, 
ndenge yo okataka makambo. 
14Kolanda mitindo na yo epesaka ngai esengo, 
koleka moto oyo azwi bomengo mingi. 
15Nakanisaka mitindo na yo; 
pe natalaka banzela na yo. 
16 Mibeko na yo ezali esengo na ngai; 
nakoki kobosana maloba na yo té. 


17 Nazali mosali na yo, salisa ngai, 
po nazalaka malamu pe nabatelaka maloba na yo. 
18 Fungola ngai miso, 
po namona bolamu nyonso ya mibeko na yo. 
Nazali bobele mopaya awa na mokili; 
kobombela ngai mitmdo na yo té. 
2 Motema na ngai emipesaka mobimba, 
po nakokisa makambo yo okanaka. 
21 Otiaka bato ya lolendo panzi likolo, 
po balandaka mitindo'na yo té. 
22 Longisa ngai, batika kofinga pe kotsiola ngai, 
amba té natosaka mitindo na yo. 
z3 Ata bato minene basaleli ngai likita, 
ngai nazali kokanisa kaka mibeko na yo. 

Mitindo na yo esepelisaka ngai; 
yango. moto epesaka ngai batoli ya malamu. 


Nkolo, tala ngai, nalali na mabele; 
zongisela ngai makasi ndenge olobaki. 
#Nalelaki epai na yo pe ondimeli ngai; 
lakisa ngai mibeko na yo. 
2 Fungola ngai mayele, nayeba mitindo na yo, 
po nakoka komona bolamu na yo ya kokamwa. 
23 Mawa etangisi ngai mai ya miso; 
lendisa ngai ndenge olobaki. 
2 Longola ngai na nzela ya lokuta; 
na bolingo na yo, lakisa ngai mibeko na yo. 
3Naponi libela nzela ya bosembo; 
namipesi po nátosaka mibeko na yo. 
3 Nakangami na mitindo na yo na motema moko; 
Nkolo, koyokisa ngai soni té. 
32Nalandi mitindo na yo na esengo nyonso; 
pamba t€ ofungoli ngai mayele. 


33 Nkolo, lakisa ngai nzela ya mibeko na yo; 
nakobatela yango tii na suka. 
“Pesa ngai mayele, nandima mibeko na yo; 
e nátosaka yango na motema moko. 
3$ Mema ngai na nzela ya mitindo na yo; 
pomm té nasepelaka na yango. 
3% Sala 't€ nátia motema na maloba na yo, 
kasi na bomengo té. 
3Longola miso na ngai na biloko ezanga tina; 
sala ’tè nalanda nzela na yo. 
38 Olakaki makambo minene na bato batosaka yo; 
kokisela ngai yango, nazali mosali na yo. 
39 Nazali kobanga bato oyo batsiolaka ngai; 
yo moto okataka makambo na bosembo, kotela ngai. 
Ya solo nalingi kolanda mitindo na yo; 
na bosembo na yo pesa ngai makasi ya sika. 


4 Nkolo, sala 't8 bolamu na yo ékitela ngai; 
bikisa ngai ndenge olobaki. 
4 Boye nakokoka kosukisa bato bazali kofinga ngai; 
pamba té natii motema na maloba na yo. 
$#Sala ’tè nátika koloba maloba ya bosembo té; 
ya solo, natii motema na ndenge yo okataka 
makambo. 

44Nakobomba tango nyonso mibeko na yo; 
pe nakolemba ata mokolo moko té. 
45 Nakozala na kimia na bomoi na ngai mobimba; 
po nalukaka kolanda mitindo na yo. 
46 Nakoloba yango liboso ya bakonzi; 
pe nakoyoka soni té. 
41 Nalingaka mitindo na yo; 
natosaka yango na esengo. 
48 Nazali koyamba mibeko na yo, nalingaka yango mingi; 
pe nakozala kokanisa yango tango nyonso. 


49 Nkolo, kanisa maloba olobaki na ngai; 
nazali kotia motema na yango. 

50 Yango elongolaka ngai mawa na tango ya pasi; 
pamba té mitindo na yo epesaka ngai makasi. 

sı Bato ya lolendo baseki ngai ndenge ekoki; 
kasi natiki nzela ya mibeko na yo té. 

52 Nkolo, nakanisaka ndenge omesaná kokata makambo; 
yango elongolaka ngai mawa. 

53 Kanda ya makasi ezwaka ngai likolo ya bato mabe; 
po namonaka ndenge bazali koboya mibeko na yo. 

#Na mokili oyo nazali koleka lokola mopaya; 
mibeko na yo ekómá banzembo na ngai. 

55 Nkolo, na butu nakanisaka yo, Nzambe na ngai, 
po nayebaka kobomba mibeko na yo. 

56 Kobatela mibeko na yo, 
ekotela ngai tii na mikuwa! 


57 Nkolo, nalobi ya solo "te: 
kotosa maloba na yo ekotela ngai tii na mikuwa. 
58 Nalukaka kosepelisa yo na motema moko; 
yokela ngai mawa ndenge olobaki. 
59 Nazali kotala ndenge natambolaka; 
nalingi kozongela mibeko na yo. 
0 Naboyi kozelisa; 
nazali kowela kolanda mitindo na yo. 
Si Bato ya mabe bakangi ngai na motambo; 
kasi nabosani mibeko na yo té. 
62 Na kati ya butu, nalamukaka po nakumisa yo; 
pamba te okataka makambo na bosembo. 
63 Nazali moninga ya bato nyonso oyo batosaka yo, 
pe babatelaka mitindo na yo. 
540 Nkolo, bolamu na yo etonda na mokili; 
lakisa ngai mikano na yo. 

65 Nkolo, okokisi maloba na yo; 
Mokonzi na ngai, osali ngai bolamu. 
“SLakisa ngai makambo nyonso ya malonga nazwa mayele; 
pamba te natiaka motema na mitindo na yo. 
”Opesaki ngai etumbu po nabungaki nzela; 
kasi sik'oyo nazali kotosa mitindo na yo. 
8 Nkolo, lakisa ngai mibeko na yo; 
yo ozali bolamu pe osalaka bato malamu. 
® Bato ya lolendo bazali kokosela ngai makambo; 
kasi nazali kolanda mibeko na yo na motema moko. 
T0Bato yango bazali mayele té; 
kasi ngai nazali kosepela na mibeko na yo. 
n Ezali malamu ndenge opesi ngai etumbu, 
po sik'oyo nazali koyekola mibeko na yo. 
72 Mibeko oyo yo opesi esepelisaka ngai, 
koleka bomengo nyonso. 


7 Yo moto osalaki ngai pe otelemisaka ngai; 
esa ngai mayele po nayekola mitindo na yo. 

4 Bato oyo batosaka yo basepelaka tango bamonaka ngai; 
pamba té natiaka motema na bilaka na yo. 

75 Nkolo, nayebi 'tt mikano na yo ezali ya bosembo; 
osalaki malamu ndenge opesaki ngai etumbu. 

76 Bolingo na yo €longola ngai mawa, 
ndenge olobaki na ngai mosali na yo. 

"Lakisa ngai 'te olingaka ngai, bongo nakobika; 
pamba te mibeko na yo esepelisaka ngai. 

78 Soni ékanga bato ya lolendo oyo bakoselaka ngai 

makambo; 

ngai nakanisaka mitindo na yo. 

"Bato oyo batosaka yo baya epai na ngai; 
nalingaka baoyo bayebi mitindo na yo. 

80 Nalingi kolanda mibeko na yo malamu, 
po nayoka soni té. 


81 Naumeli kozela lisalisi na yo; 
natii motema na maloba na yo. 
82 Miso na ngai elembi na koyekola mitindo na yo; 
pe nalobi: “Mokolo nini okolongola ngai mawa?” 
83 Pasi ya mokili ekómisi ngai lokola mpaka;' 
kasi nabosani mibeko na yo té. 


t 119.83 Na ebré: “Nakomi lokola poso ya nyama oyo ebebi na 
milinga”. Tala Mat 9,17. 

84 Mikolo boni nasengeli koumela na bapasi ya boye? 
mokolo nini okokweisa bato oyo bazali konyokola ngai? 
85 Bato ya lolendo babuki mibeko na yo; 
bazali kotiela ngai mitambo na nzela. 
86 Mitindo na yo nyonso ezali ya bosembo; 
bazali kokosela ngai makambo, salisa ngai. 
87 Bakweisaki ngai, nayokaki solo ya liwa; 
kasi nabwakaki mitindo na yo tê. 
88 Na bolamu na yo zongisela ngai makasi, 
po nábatelaka maloba na yo. 


89 Nkolo, maloba na yo ekotikala seko; 
ezali libela kuna na Likolo. 
so Bosembo na yo ekoumela bileko na bileko; 
lokola mabele oyo opika malamu na esika na yango. 
91 Biloko nyonso ezali tii lelo po yo olingi bongo; 
pamba té mokili mobimba esalelaka yo. 
2Soki mibeko na yo ésepelisa ngai té, 
mbele nalingaki nakufa na pasi. 
93 Nakobosana mitindo na yo ata moke té; 
na yango nde ozali kopesa ngai makasi. 
94 Nazali moto na yo, bikisa ngai; 
pamba té natosaka maloba na yo. 
95 Bato mabe bazali kokana kokweisa ngai; 
kasi ngai nalukaka bobele koyeba mibeko na yo. 
965 Namoni 'tt makambo nyonso ezali na suka; 
kasi mitindo na yo ezali na suka té. 


97 Nalingaka mibeko na yo mingi; 
mikolo nyonso nakanisaka yango. 
98 Mitindo na yo ezali bomengo na ngai; 
yango epesaka ngai mayele koleka banguna na ngai. 
99 Nayebi makambo koleka balakisi na ngai; 
pamba té nakanisaka mateya na yo. 
100 Nazali na mayele koleka mibange; 
yango wana natosaka mitindo na yo. 
101 Naboya banzela nyonso ya mabe, 
Ya nabatelaka maloba na yo. 
102 Nalandaka mibeko na yo na motema moko; 
ezali yo moto olakisaki ngai yango. 
103 Nasepelaka na mitindo na yo; 
nayokaka yango kitoko koleka mafuta ya nzoi. 
104Mitindo na yo ekómisá ngai mayele; 
nayinaka banzela nyonso ya lokuta. 

105 Maloba na yo ezali mwinda liboso na ngai; 
yango moto ezali komonisa ngai nzela. 

1% Nakati seleka pe nalobi na motema moko 'te: 
nakobatela mitindo na yo po ezali bosembo. 

107 Nkolo, nasambwe mingi; 
zongisela ngai makasi ndenge olobaki. 

105 Nkolo, yamba mabondeli na ngai lokola libonza; 
Pe lakisa ngai mikano na yo. 

109 Ata banguna balukaka koboma ngai, 
kasi ngai nabosani mibeko na yo té. 

UOBato mabe batielaki ngai mitambo; 
kasi natikaki mitindo na yo té. 

11 Maloba na yo ezali bomengo na ngai ya seko; 
esepelisaka motema na ngai. 

112 Namekaka tango nyonso kolanda mibeko na yo; 
yango ezali lifuta na ngai ya libela. 


113 Nayinaka bato ya mitema mibale; 
kasi nalingaka mibeko na yo. 
114 Yo moto obatelaka ngai na makama nyonso; 
natiaka motema na maloba na yo. 
us Bino bato mabe, bólongwa penepene na ngai; 
boye nakolanda mitindo ya Nzambe na ngai. 
u6 Batela ngai ndenge olobaki po nazala na bomoi; 
natii motema epai na yo, kosambwisa ngai té. 
u7Simba ngai makasi po nabika; 
boye nakobanda kolanda mibeko na yo mikolo nyonso. 
18Obwakaka bato nyonso oyo baboyaka mibeko na yo; 
pamba té makambo oyo bakanaka ezali ya lokuta. 
u9Ọtalaka bato ya mabe lokola eloko ya pamba; 
yango wana nalingaka mitindo na yo. 
12Nzoto na ngai ezali kolenga liboso na yo; 
pe nazali kobanga mikano na yo. 


121 Nazalaki kolanda na bosembo makambo yo olingaka; 
kotika ngai na maboko ya banguna na ngai té. 

122I aka ngai 'tt makambo nyonso ekotambola malamu; 
po bato ya lolendo banyokola ngai té. 

133 Miso na ngai elembi na kozela lisalisi na yo; 
kata likambo na ngai na bosembo na yo. 

124Na bolingo na yo ya libela kotela ngai; 
pe lakisa ngai mibeko na yo. 

125 Nazali mosali na yo, pesa ngai mayele, 
po náyeba mitindo na yo. 

126 Bato ya lolendo babuki mibeko na yo; 
Nkolo, tango ekoki po ómimonisa. 

127 Nalingaka mitindo na yo koleka biloko nyonso; 
koleka kutu or ya kitoko mingi. 

128 Namonaka 't8 mitindo na yo nyonso ezali ya bosembo; 
naboyaka banzela nyonso ya lokuta. 


129 Mitindo na yo ezali malamu mingi koleka; 
yango wana nalandaka yango. 

130 Koyeba maloba na yo efungolaka motu; 
epesaka mayele na bato oyo balukaka yango. 

131 Nazali na posa ya kotosa mitindo na yo; 
nalukaka eloko mosusu té. 

132 Yokela ngai mawa pe baluka epai na ngai, 
ndenge olobaki po na bato oyo balingaka yo. 

133 Maloba na yo étambwisa ngai na motema pio; 
kotika mabe moko té élonga ngai. 

134Longola ngai na maboko ya baoyo bazali konyokola 

ngai, 

po nábatelaka mitindo na yo. 

135 Yamba ngai malamu; 
yekwisa ngai mibeko na yo. 

136 Nazali kolela mai na miso; 
pamba té bazali kobatela maloba na yo té. 


137 Nkolo, ozali bosembo; 
okataka makambo na ndenge ekoki. 
138 Mitindo na yo ezali kotambwisa mboka, 
na boboto pe na bosembo. 
139 Kanda ezali kozikisa ngai motema, 
po banguna na ngai bazali kotsiola maloba na yo. 
140 Maloba na yo ebongwanaka ata moke té; 
nalingaka yango mingi koleka. 
141 Ata nazali moto ya pamba, ata basekaka ngai, 
nabosanaka mitindo na yo té. 
142 Bosembo oyo otiá ezali ya seko; 
pe mibeko na yo ezali ya solo. 
143 Mawa pe kobanga esimbi ngai; 
kasi maloba na yo esepelisaka ngai. 
144 Mitindo na yo ezali seko ya bosembo; 
pesa ngai mayele po nazwa makasi. 


145 Nkolo, nazali kobelela yo na motema moko; 
pesa ngai eyano, nalingi kolanda mibeko na yo. 

146 Nabengi yo, yaka kosalisa ngai; 
nakobatela mitindo na yo. 
147 Liboso ’tè tongo étana nabelelaka; 
natiaka motema na maloba na yo. 
148 Na butu nalalaka pongi té, 
po nakanisaka mitindo na yo. 
149 Nkolo, yoka mongongo na ngai na bolingo na yo; 
zongisela ngai makasi ndenge olakaki. 
150Banguna oyo basalaka ngai mabe bapusani; 
bazali kobwaka mibeko na yo. 
151 Nkolo, yo ozalaka pembeni na ngai; 
mitindo na yo nyonso ezali ya malonga. 
152 Banda kala nayebi 'te 
otiá mitindo na yo po na seko. 


153 Nkolo, tala bapasi na ngai pe bikisa ngai; 
pamba té nabosani mibeko na yo té. 
154 Batela ngai pe kotela ngai; 
pesa ngai makasi ndenge olakaki. 
155 Bato mabe bakoki kobika té, 
po balukaka kotosa mibeko na yo té. 
1565 Nkolo, bolingo na yo ezali na suka té; 
pesa ngai makasi ndenge ozwaki mokano. 
157 Nazali na banguna pe bayini ebele; 
kasi natikaka mitindo na yo té. 
155 Motema esalaka ngai pasi likolo ya bato oyo basundoli 
yo; 
pamba té babatelaka mibeko na yo té. 
159 Nkolo, tala ndenge nalingaka mitindo na yo; 
na bolingo na yo ya suka té, pesa ngai makasi. 
160 Mobimba ya maloba na yo ezali ya solo; 
mikano na yo nyonso ezali ya bosembo pe ya seko. 


16l Bato minene banyokoli ngai pamba-pamba; 
kasi motema na ngai ebangaka bobele maloba na yo. 
162 Nasepelaka na mitindo na yo; 
lokola ’tè nazwi bomengo monene. 
163 Nayinaka lokuta, naboyaka yango; 
kasi nalingaka mibeko na yo. 
164Moi mobimba nalembaka kokumisa yo té,“ 
po na mikano na yo ya bosembo. 


u 119.164 Na ebré: Na mokolo moko nakumisaka yo mbala sambo. 

165 Bato oyo balingaka mibeko na yo bazalaka malamu; 
bakweyaka ata mbala moko té. 
166 Nkolo, nazali na elikya 't€ okobikisa ngai; 
yango wana nasalelaka mitindo na yo. 
167 Nazali kobatela maloba na yo na motema moko; 
pe nalingi yango mingi penza. 
168 Ya solo, nazali kobatela mitindo na yo nyonso; 
yo oyebaka nyonso oyo nasalaka. 


169 Nkolo, yamba kolela na ngai; 
pesa ngai mayele ndenge olakaki. 

170 Yoka mabondeli na ngai; 
bikisa ngai ndenge olobaki. 

171 Tango nyonso nakobanda kosakola lokumu na yo; 
Po oyekwisaka ngai mibeko na yo. 

172 Nakoyemba na esengo po na maloba na yo; 
pamba té yango nyonso ezali ya bosembo. 

17; Salisa ngai na nguya na yo; 
napona kolanda mitindo na yo. 

174 Nkolo, nazali na posa ’tè óbikisa ngai; 
mibeko na yo esepelisaka ngai koleka. 

175Pesa ngai bomoi molai po nakumisaka yo; 
pe mikano na yo ésalisaka ngai. 

176 Nazali koyengayenga lokola meme oyo ebungi; 
yaka koluka ngai po nabosani mitindo na yo té. 


Longola ngai na maboko ya bato ya lokuta 


120 1Na kati ya bapasi na ngai nabelelaki Nkolo; 
pe ye andimelaki ngai. 
2? Nkolo, longola ngai na maboko ya bato ya lokuta; 
bango balingi tango nyonso se kokosa. 
3Bino bato ya lokuta, 
etumbu nini Nzambe apesa bino? 
4Maloba na bino ezali bobele ba-fleshe ya bitumba, 
oyo batiá mino ya moto. 


SMawa na ngai po nazalaka na mboka ya mobulu; 
nafandaka na kati ya bato bayebi Nzambe té.” . 


v 120.5 Na ebré: “Nazalaka na Meshek (penepene ya Ebale ya 

Mwindu), nafandaka na Kedar (epai ya ba-Arabe)”. Elingi koloba: 
bato oyo banyokolaka ngai bakokani na bato. ya bikolo ya bapaya 


oyo bayebi Nzambe té. 

“Naumeli mingi penza, 

na kati ya bato oyo baboyaka boboto. 
7"Ngai nalukaka kimia; 

bango balingaka kaka bitumba. 


Nkolo azali Mobateli na ngai 


1 2 1 1 Nazali kotala epai ya bangomba;” 
nani akoki kosalisa ngai? 


?Moto asalisaka ngai ezali bobele Nkolo, 
oyo asala Likolo na se. 


Nkolo akotika yo ókweya té; 
Mobateli na yo alalaka pongi té. 

#Ya solo, Mobateli ya Israel alembaka té; 
alalaka pe pongi té. 

SNkolo azali Mobateli na yo; 
azali penepene na yo po ákengelaka yo. 

6Moi ekobeta yo té; 
pe na butu, sanza ekosala yo mabe té. 

7 Nkolo akobatela yo na mabe nyonso; 
akobatela bomoi na yo. 

8 Akobatela yo bipai nyonso okokende, 
banda sik'oyo tii seko. 


Tosi’tokómi na baporte ya Yeruzalem* 


1 22 1 Nazalaki na esengo mingi tango balobaki na 
ngai: 
“Tókende na Ndako ya Nkolo.” 
2O Yeruzalem, sik'oyo tosi’ tokómi; 
totelemi na baporte ya lopango na yo. 
3 Yeruzalem ezali vile ya kitoko penza; 
bandako na yango etongama esika moko. 
#Ezali awa nde epai bikolo ya Israel eyaka; 
bikolo ya Nkolo esanganaka po na kokumisa ye. 
“Mokonzi ya libota ya David afandaka pe awa, 
oyo akataka makambo ya bato na ye na bosembo. 


w 121.1 Bangomba: esika Ndako ya Nzambe ezali; to: bisika oyo 
basambelaka banzambe ya Kanán. 
x 122.1 Na ebré: Ya David. 

6Bósengela Yeruzalem bolamu, bóloba boye: 
“Yeruzalem, bato balingaka yo bázala malamu! 
7Boboto ézala na lopango na yo mobimba; 
pe kimia étonda na bandako na yo!” 
8E Yeruzalem, boboto ézala na yo, 
po'bandeko ná baninga na ngai bázala malamu. 
9Nazali kosenga Nkolo ’tè bolamu ézala na yo, 
po Ndako ya Nkolo Nzambe na biso ezali awa. 


Nkolo, yokela basali na yo mawa 


1 23 1 Nkolo oyo ofandaka na Likolo, natomboli miso 
epai na yo. 
2Ndenge baumbu batalaka maboko ya bakonzi na bango, 
ndenge mosali ya mwasi atalaka maboko ya mokonzi na ye; 
bobele ndenge wana pe tozali kotala epai ya Nkolo 
Nzambe na biso, 
tii tango akoyokela biso mawa. 


3 Yokela biso mawa, Nkolo, yokela biso mawa; 
pamba té tositolembi na kofingama. 
4Tolembi na koseka ya bato ya lolendo; 
pe na kotsiola ya bato ya monoko. 


Nkolo azali Mobikisi ya Israel? 


12 4 1 Soki Nkolo azala na biso té, tolingaki kokufa; 

ya solo, bato ya Israel, bólobaka boye: 

23Soki Nkolo azala na biso té, 
mbele banguna balingaki kolia biso mobesu. 
Pamba té, tango bayaki kobundisa biso, 
bazalaki na kanda mabe penza. 

45 Mbele balingaki kosilisa biso libela, 
ndenge mai ya makasi ememaka biloko nyonso. 


6Mersi na Nkolo, 
po atiki bango bália biso té. 
7Tolongwe na maboko na bango 
ndenge ndeke elongwaka na monyama; 
monyama epasuki pe biso tobiki. 
8Moto asalisaka biso ezali Nkolo, Nzambe na biso, 
oyo asalá Likolo na se. 


y 124.1 Na ebré: Ya David. 

Nkolo abatelaka biso na nzela ya malamu 


1 2 5 1 Baoyo batiaka mitema epai ya Nkolo 
bazali lokola ngomba ya *Sion; 


yango eninganaka té, epikamá libela. 

2Ndenge bangomba ezali na bapembeni ya Yeruzalem, 
Nkolo azali pe ndenge wana po na bato na ye, 
banda sik'oyo tii seko. 

3Yango wana banguna bakozwa mboka ya bato na ye té; 
soki té bango pe bakobanda kosala mabe. 


4Nkolo, pesa bolamu na yo na bato ya malamu; 
na baoyo bazali mitema pembe. 

$Kasi baoyo batiki banzela na yo, 
pesa bango etumbu esika moko ná banguna. 
Boboto ézala na Israel! 


Nkolo, zongisela biso bolamu 


1 26 1 Tango Nkolo azongisaki biso na Yeruzalem,” 
tozalaki komona lokola ndoto; 
tozalaki koseka mingi pe koyemba na esengo. 
Bongo bato ya bikolo mosusu bazalaki koloba: 
“Nkolo asali makambo minene po na bango.” 
3Ya solo, Nkolo asalaki biso makambo minene, 
pe tozalaki na esengo mingi! 


4Nkolo, zongisela biso lisusu bolamu, 
ndenge ozongisaka mai na maziba oyo ekauká. 
SBato oyo balelaka na nzala tango bakonaka biloko, 
bayembaka na esengo na tango ya kobuka mbuma. 
śBatambolaka na kolela, tango babwakaka mbuma na 
mabele; 
bayembaka na esengo, tango bazongaka na biloko: 


Nyonso eutaka na Nkolo” 


127 1 Soki Nkolo atongi ndako té, 
ba-mason basali bobele mosala ya punda. 


Soki Nkolo abateli vile té, 
basinzili bazali bobele kosala mosala ya punda. 


z 126.1 To: azongiselaki biso bolamu. 
a 127.1 Na ebré: Ya Salomon. 

2Tina ya komona pasi po na kozwa bilei ezali té, 
kolamuka tongo-tongo pe kolala na tango mabe. 
Pamba té Nkolo apesaka nyonso wana na bato ye 
alingaka, 
tango bango balali pongi. 


3Ya solo, bana bazali likabo oyo eutaka na Nkolo ye 
moko; 
kobota ezali lifuta oyo ye apesaka na basali na ye. 
4Bana moto abotaki tango azalaki elenge, 
bakómi lokola ba-fleshe oyo elombe asimbi na maboko. 
5Esengo na moto azali na ba-fleshe ebele ya ndenge 
wana; 
akosambwa té soki azwani makambo na banguna na 
ye. 


Bolamu ya bato oyo batosaka Nkolo 


1 28 1 Esengo na bato oyo batosaka Nkolo, 
baoyo balandaka nzela na ye. 

2Okobikela na misala na yo; 
okozwa esengo pe bomengo. 

3Mwasi na yo akosepelisa yo na kati ya ndako na yo; 
akozala lokola nzete ya vinu oyo ebotaka malamu. 
Bana na yo bakotonda na lopango na yo, 
lokola bana ya nzete ya “olive.” 

4Moto oyo atosaka Nkolo, 
azwaka mapamboli ya ndenge wana. 


S Nkolo oyo afandi na *Sion ápambola yo: 

ómona bolamu ya Yeruzalem bomoi na yo mobimba. 
śéQumela na mokili, ómona bakoko na yo; 

pe ekolo ya Israel ézala na boboto. 


Balongi Israel té 
1 29 10 Israel, yebisa ndenge bazalaki konyokola yo, 
uta tango ozalaki nanu moke! . 
2“Tango nazalaki nanu elenge, 
banyokolaki ngai mingi, kasi balongaki ngai té. 


b 128.3 Nzete ya olive ebotaka bana ebele na bapembeni (lokola 
nzete ya makemba). 

3Bapasolaki banzela na mokongo na ngai, 
lokola oyo bapasolaka na bilanga. 

4Kasi Nkolo azali bosembo; 
akati basinga oyo banguna bakangaki ngai.” 


“Bato oyo bayinaka *Sion báyoka soni; 
bango nyonso bázonga sima! 
6Bákóma lokola matiti oyo ebotaka na likolo ya 
bandako, 
oyo ekaukaka liboso ’tè ékola! 
TBato oyo bakataka matiti bakipaka yango té; 
bakokisaka na yango ata liboke moko te. 
8Pe baleki-nzela balobaka na bango té 'te: 
“Nkolo ápesa bino biloko mingi!” 
Bandeko, tozali kopambola bino na kombo ya Nkolo. 


Nkolo, nazali kobelela yo 


1 30 1 Nkolo, nazali kobelela yo; 
nakómi lokola moto adindi na libulu. 

2Nkolo, yoka mongongo na ngai; 

tia matoi na ndenge nazali kobondela. 
3Nkolo, soki olandaka masumu ya bato, 
moto nini akoki kobika? 
4Kasi olimbisaka masumu; 

yango wana totosaka yo. 


s Nazali kotia motema mobimba na Nkolo; 
pe nazali kozela soki akoloba nini. 

SNazali kozela Nkolo na motema moko, 
ndenge basinzili bazelaka tongo étana. 

"Bato ya Israel, bótia mitema na Nkolo, 
koleka ndenge basinzili bazelaka tongo étana. 
Pamba té ye atondá na bolamu; 
akoki kobikisa bino na makambo nyonso. 


8Ye moto akosilisa boumbu ya bato ya Israel; 
ya solo akolimbisa bango masumu nyonso. 


d 129.8 Na ebré: “Nkolo ápambola bino!” Na tango ya kobuka 
mbuma, bazalaki kopesana mbote ndenge wana (tala Rut 2,4). 

Nkolo, nazali na lolendo té” 


1 3 1 1 Nkolo, nazali na lolendo té; namitombolaka na 
ngai pe té. 

Natiká koluka makambo ya minene-minene; 

to makambo oyo eleki ngai ndelo. 
2Motema na ngai ekiti, ekómi kimia, 

lokola mwana moke oyo atondi mabéle ya mama na ye. 
3Israel, tia motema na Nkolo, 

banda sik’oyo tii seko! 


#Sion, mboka ya Nkolo pe ya mokonzi 


1 32 1 Nkolo, kanisaka David! kanisaka ndenge 
amimonisaki pasi. 
2Ndenge akatelaki yo Nkolo seleka; 
apesaki yo elaka, Elombe ya Israel. 
3 Alobaki: “Nakokota na ndako na ngai té, 
naboyi kolala na mbeto na ngai, 
4kokanga miso pe kozwa ata mwa pongi .. . 
sTii nakozwela Nkolo esika ya kofanda; 
nakotòngela Elombe ya Israel ndako.” 


SBayeelaki biso sango ya “Sanduku ya Boyokani ya Nkolo, 
toyokaki ’tè yango ezali na mabele ya Efrata; 
tokutaki yango na bipai ya Kiriat-Yarim.? 


7Tókende kuna, esika Nkolo afandi; 
tógumbama na makolo na ye. 

8Telema Nkolo, yaka kofanda libela na Yeruzalem; 
yaka ná Sanduku oyo otiá nguya na yo. 

?Banganga-Nzambe na yo bázwela biso bolamu na yo; 
bongo bato na yo bakotonda na esengo. 

10Kanisa elaka oyo opesaki mosali na yo David; 
kosundola mokonzi na biso té oyo opakolá *mafuta. 


11 Nkolo asi'akata seleka na David; 
akowangana elaka na ye mokolo moko té. 
Alobaki: “Naponi mwana moko ya libota na yo, 
ázwa bokonzi sima na yo. 


e 131.1 Na ebré: Nzembo ya David. 
f 1326 1 Sam 7,2. 2 Bsg 6,4142. 
g 132.11 2 Sam 7,12-16. 1 Bsg 17,11-14. Nzb 89,3—4. Misala 2,30. 

12 Soki bana na yo bakobatela *Boyokani na ngai, 
soki bakotosa mibeko oyo nakopesa bango, 
bana na bango pe bakofanda seko 
na kiti ya bokonzi oyo napesi yo.” 


13 Pamba té Nkolo asi'apona Sion; 
alingi Ndako na ye ézala wana. 
14 Alobaki: “Oyo ezali esika nakofanda libela; 
naponi nátia kiti na ngai ya bokonzi awa. 
15 Nakosala Sion bolamu koleka, po étonda na bilei; 
ata bato bakelelá bakolia ndenge ekoki. 
16Banganga-Nzambe bakozwela bango bolamu na ngai; 
bongo bato batosaka ngai bakotonda na esengo. 
17Na Sion nakobimisa mokonzi moko ya makasi, 
na kati ya libota ya David. 
Nakotia mokonzi oyo napakoli *mafuta, 
lokola mwinda oyo napelisi po na seko.” 
18 Nakoyokisa banguna na ye soni, 
pe nakotombola bokonzi na ye.” 


Esengo ya kozala lisanga moko’ 


1 3 3 1 Ya solo, ezali malamu, ezali esengo, 
soki bandeko bazali lisanga moko! 
Ezali lokola basopeli yo malasi na motú, 
ndenge basopelaki yango nganga-Nzambe Aaron. 
Yango ezalaki kokita na mandefu na ye, 
tii ekómi kotanga na elamba na ye, 


3 Ya solo, soki bandeko bazali lisanga moko, 
ezali lokola malili ya kitoko ekiteli bangomba ya 
Sion, 
ndenge mai oyo ezalaka na matiti na tongo ji 
epesaka malili na bangomba ya milai ya “Liban!? 
Pamba té ezali na Sion nde Nkolo apesaka bomoi; 
yango ezali bolamu ya libela. 


h 132.17 Nzb 18,29. 
i 133.1 Na ebré: Ya David. 
j 133.3 Na ebré: Na ngomba Hermon. 


BANZEMBO 134, 135 671 


Bókumisa Nkolo na Ndako na ye 
1 3 4 1 Bókumisa Nkolo, bino nyonso basali na ye; 
bino bato bozalaka na Ndako na ye tii na butu. 
2Bótombola maboko epai Nkolo azali; 
pe bópesa ye mersi. 
3 Nkolo ábenisa bino uta na *Sion; 
ye moto asalá Likolo ná se. 


Aleluya! Bókumisa Nkolo! 


1 3 5 1 * Aleluya! bókumisa Nkolo, Nzambe na biso! 
bókumisa Nkolo, bino basali na ye! 
2Bino bato botelemi na Ndako ya Nkolo; 
na lopango ya Ndako ya Nzambe na biso. 
3Aleluya! bókumisa Nkolo po azali malamu; 
bóyembela Nzambe na biso po azali boboto. 
4Pamba té Nkolo aponaki Jakob; 
akómisá Israel ekolo na ye penza. 


5Ya solo, nayebi ’tè Nkolo azali monene; 
Mokonzi na biso aleki banzambe nyonso. 
Nkolo asalaka nyonso oyo alingi, na Likolo pe na se, 
na ba-ebale pe na bamai oyo ezali na se ya mabelé. 
7 Amatisaka mapata banda na suka ya mokili, afungolaka 
mipepe; 
angengisaka ba-móto ya kake po na konokisa mbula. 


8Ye pe moto abomaki bana ya liboso ya Ejipte, 
banda na bato tii na banyama. 
9 Asalaki makamwisi po na kokebisa ba-Ejipsien; 
apesaki *Faraon etumbu, ná basali na ye nyonso. 
10 Alongolaki bikolo ebele, abomisaki bakonzi ya makasi: 
1 Sihon mokonzi ya Amor, ná Og mokonzi ya Bashan, 
pe bakonzi nyonso ya Kanán. 
12 Bongo akabaki mboka na bango libela; 
apesaki yango na bato na ye ya Israel. 


13 Nkolo, ozali Nzambe po na seko; 
bato bakoyeba yo tango nyonso. 

14Pamba té yo Nkolo okotelaka bato na yo; 
oyokelaka basali na yo mawa. 

15Bato bayebi Nzambe té bafukamelaka bikeko, 
oyo bango moko basalá na arjan to na or. 

16 Yango ezali na monoko kasi elobaka té; 
ezali na miso kasi emonaka té. 

1" Ezali na matoi kasi eyokaka té; 
ezali ata na pema moko té. 

18Bato oyo basalaka yango, bákóma ndenge wana; 
ná baoyo nyonso batiaka mitema na yango. 


19Bino bato ya Israel, bópesa Nkolo mersi; 

bino banganga-Nzambe, bópesa Nkolo mersi. 
2 Bino *ba-Levite, bópesa Nkolo mersi; 

bino bato botosaka Nkolo, bópesa Nkolo mersi. 
21Bápesa Nkolo mersi na ngomba ya Sion; 

“Aleluya! bákumisa Nkolo na mboka na ye Yeruzalem! 


Mersi na Mobikisi ya Israel 


1 3 6 1 Bópesa mersi na Nkolo po azali malamu; 
bolingo na ye ezali na suka té. 
2Bópesa mersi na Nzambe ya *banzambe; 
bolingo na ye ezali na suka té. 
3Bópesa mersi na Mokonzi ya bakonzi; 
bolingo na ye ezali na suka té. 


4Kaka ye moko moto asalaka makambo ya kokamwa; 
bolingo na ye ezali na suka té. 

“Ye moto ya mayele asalá Likolo; 
bolingo na ye ezali na suka té. 

6Atiá mabele likolo ya bamai; 
bolingo na ye ezali na suka té. 

7 Asala bamwinda ya minene kuna na Likolo; 
bolingo na ye ezali na suka té. 

sAsala moi po na kongengisa mokili; 
bolingo na ye ezali na suka té. 

° Asala sanza na minzoto po na kongenga na butu; 
bolingo na ye ezali na suka té. 


10 Abomaki bana ya liboso ya ba-Ejipsien; 
bolingo na ye ezali na suka té. 

11 Abimisaki ekolo na ye Israel na Ejipte; 
bolingo na ye ezali na suka té. 

12 Asalaki bongo na makasi na ye; 
bolingo na ye ezali na suka té. 

13 Akabolaki ebale na biteni mibale; 
bolingo na ye ezali na suka té. 


BANZEMBO 136, 137 


14 Alekisaki ekolo ya Israel na kati na yango; 
bolingo na ye ezali na suka té. 

15 Kasi adindisaki *Faraon ná basoda na ye na mai; 
bolingo na ye ezali na suka té. 


16 Atambwisaki ekolo na ye na esobe ya zelo; 
bolingo na ye ezali na suka té. 

17 Alongaki bakonzi minene; 
bolingo na ye ezali na suka té. 

18 Asukisaki bakonzi ya makasi; 
bolingo na ye ezali na suka té. 

19 Abomaki Sihon, mokonzi ya ba-Amorite; 
bolingo na ye ezali na suka té. 

20 Abomaki pe Og, mokonzi ya Bashan; 
bolingo na ye ezali na suka té. 

21 Apesaki mabele na bango na bato ya Israel; 
bolingo na ye ezali na suka té. 

22 Akabelaki yango libela na basali na ye; 
bolingo na ye ezali na suka té. 


23 Tango tokweyaki akanisaki biso; 
bolingo na ye ezali na suka té. 

24 Alongolaki biso na maboko ya banguna; 
bolingo na ye ezali na suka té. 

25 Apesaka bilei na bikelamo na ye nyonso; 
bolingo na ye ezali na suka té. 

2% Bópesa mersi na Nzambe ya Likolo; 
bolingo na ye ezali na suka té. 


Kolela na mboka ya boumbu 


1 37 1 Tozalaki kofanda na mabele, 
pembeni ya bamąi ya *Babilone; 
tozalaki kolela pe kokanisa “Sion. 
?Tolongolaki mandanda na biso; 
totiaki yango na banzete ya pembeni. 
3Kuna, bato oyo bamemaki biso na boumbu, 
bazalaki kosenga biso tóbeta banzembo ya esengo. 
Banguna na biso bazalaki kotinda biso: 
“Bótutela biso mondule moko ya Sion!” 


4Kasi ndenge nini tokoki koyemba nzembo ya Nkolo, 


na mabelé ya bapaya? 

sO Yeruzalem, soki nabosani yo, 
malamu liboko na ngai ya mobali ékufa; 
nakoka lisusu kobeta lindanda mokolo moko té! 
SSoki natiki kokanisa yo, Yeruzalem, 
soki nakomi kosepela na eloko mosusu koleka yo, 
malamu monoko na ngai €kangama libela! 


"Nkolo, kanisa mabe ya ba-Edomite, 
mokolo balobaki po na Yeruzalem: 
“Bósukola vile mobimba! 
bópanza yango tii na ba-fondasion!” 

8Pe yo, mboka Babilone, okopanzana! 
esengo na bato oyo bakozongisela yo* 
mabe nyonso oyo osali biso! 

?Esengo na bato oyo bakozwa bana na yo, 
pe bakopanza bango mitú na mabanga! 


Nkolo, okosala nyonso oyo olaki biso’ 


138 1 Nkolo, nazali kokumisa yo na motema moko; 
nazali koyembela yo na miso ya ba-anjelu. 
2Nazali kogumbama na Ndako na yo ya bosantu, 
pe kokumisa yo Nzambe na biso; 
pamba té bolingo na yo ezali na suka té. 
Osalaki biso bolamu po ozali Nzambe na biso; 
pe olakeli biso kutu makambo minene koleka. 
3Mokolo nabelelaki yo ondimelaki ngai; 
ozongiselaki ngai makasi. 


4Nkolo, bakonzi nyonso ya mokili bákumisa yo, 
po bayoki bilaka oyo opesaki. 
sBáyemba misala oyo osalaka; 
po nkembo na yo ezali monene. 
éNkolo, ata ozali mosika kuna na Likolo, 
omonaka bato ya mawa pe oyebaka bato ya lofundu. 


7Soki nazali na pasi, 
obatelaka ngai po nákufa té. 
Soki banguna na ngai batomboki, onyataka bango, 
pe olongisaka ngai na nguya na yo. 


k 137.8 Yebis 18,6. 
1 138.1 Na ebré: “Ya David.” 


BANZEMBO 138, 139 


8 Nkolo, okosala nyonso oyo olakaki ngai; 
bolingo na yo ezali na suka té: 
kokisa makambo nyonso oyo obandaki. 


Oyebi mobimba na ngai” 


1 39 ! Nkolo, ozali kotala motema na ngai; 
oyebi mobimba na ngai. 
2Na moi pe na butu omonaka ngai; 
makambo oyo nakanaka, oyebi yango banda kala. 
3Makambo nyonso oyo nasalaka, omonaka yango; 
bizaleli na ngai nyonso, oyebi yango malamu. 
4Ata nanu nabandi koloba té, 
yo osi'oyebi makanisi na ngai. 
5Ozingi ngai bipai na bipai; 
otii liboko na yo likolo ya motú na ngai. 
“Ndenge oyebi ngai, eleki ndelo; 
na mayele na ngai, nakoki koyeba yango té. 


7Epai nini nakoki kokende po názala mosika na yo? 
epai wapi nakoki kokima miso na yo? 
8Námata na Likolo, nakokuta yo kuna; 
nákita epai ya bato bakufá, ozali kuna! 
9Nápumbwa, nálanda moi tango ezali kobima na 
tongo, 
po nakoma na suka ya ebale monene, epai moi 
elalaka; 
l° Ezali kaka yo moto okomema ngai; 
yo moto okobatela ngai kuna. 
"Soki nalobi: “Malamu molili ézipa ngai, 
pe esika nazali, moi ékóma butu”, 
12po na yo, butu ezali molili té; 
ezali kaka kongenga ndenge moko lokola moi! 


5 Ezali yo moto osalaki mobimba na ngai; 
pe otongaki ngai na libumu ya mama. 

l4 Mersi po osala ngai na ndenge ya kokamwa penza; 
nandimi ’tè misala na yo nyonso ezali minene. 


isOsalaki ngai na sekelé, ndenge obotisaka mbuma na 


mabele; 
nzoto na ngai ebombanaki na miso na yo té. 


m 139.1 Na ebré: Nzembo ya David. - 

16Tango nazalaki nanu makila na libumu ya mama, 
osi'okomaki kombo na ngai na buku na yo. 
Okòmaki mikolo nyonso oyo okanaki po na bomoi na 

ngai, 

liboso ’tè mikolo yango ébanda. 

17 Makanisi na yo ezali pasi po nayeba yango; 
o Nzambe, yango ezali ebele! 

18Nameki kotanga yango, kasi ezali mingi koleka zelo; 
soki nalongwe na pongi, nazali kaka na yo. 


19Nzambe, nasengi yo ósilisa bato ya mabe; 
óbengana baoyo babomaka bato. 

20 Balobaka maloba ya pamba po na yo; 
batangaka kombo na yo na makambo ya mabe. 

21 Nkolo, ngai nayinaka bato oyo bayinaka yo; 
pe naboyaka bato oyo baboyaka yo. 

22 Nayini bango koyina penza; 
banguna na yo bakómi banguna na ngai. 

2 Nzambe, tala ngai po óyeba motema na ngai; 
meka ngai po óyeba makanisi na ngai. 

24 Tala soki nazali na nzela ya mabe; 
mema ngai na nzela oyo olakisá banda kala. 


Nkolo, olongisaka bato ya mawa” 


1 40 1-2 Nkolo, longola ngai na maboko ya bato mabe; 
batela ngai, bato ya mobulu bálonga ngai té. 

3Bango bazalaka na makanisi ya kosala mabe; 
mikolo nyonso balukaka bitumba. 

4Maloba na bango ezali lokola pwazon; 
lolemo na bango ekómi lokola ya nyoka. 

“Nkolo, longola ngai na maboko na bango; 
batela ngai, bato ya mobulu bálonga ngai té. 
Tango nyonso bakanaka kokweisa ngai; 

Sbato ya lolendo batieli ngai mitambo. 
Batandi basinga pe minyama; 
balukaka kokanga ngai na nzela. 


7Nalobi na Nkolo: ozali Nzambe na ngai; 
Nkolo, tia matoi tango nazali kobondela yo. 

8 Nkolo Nzambe, obikisaka ngai na nguya na yo; 
obatelaka ngai na tango ya bitumba. 


n 140.1 Na ebre: Nzembo ya David. 

9Nkolo, kopesa makanisi ya banguna na yo nzela té; 
kokokisa makambo bango bakanaka té. 
Bato oyo bazingi ngai bákoka komikumisa té; 
l0sala ’tè lokuta na bango ézongela bango moko. 
11 Sopela bango makala ya móto; 
kweisa bango na libulu ya móto oyo bakokoka 
kobima té. 
12 Bato batóngaka baninga, bátikala na mokili té; 
lisumá élanda bato ya mobulu tii na suka. 


13 Nkolo, nayebi ’tè olongisaka bato ya mawa; 
okataka malamu makambo ya bato bakelelá. 

14 Ya solo, Nkolo, bato ya bosembo bakokumisa yo; 
bato ya malamu bakozala tango nyonso epai na yo. 


Nkolo, batela ngai násangana na bato mabe té? 


1 4 1 1 Nkolo, nazali kobelela yo, salisa ngai noki; 
tia matoi tango nazali kobondela yo. 
2Losambo na ngai émata tii epai na yo, 
lokola molinga ya malasi oyo batumbelaka yo? 
Ndimela ngai tango natombolaka maboko epai na yo, 
ndenge ondimaka *mabonza oyo bapesaka yo na 
pokwa. 


3Nkolo, kengela monoko na ngai malamu; 
nábimisa maloba ya bozoba té. 

“Kotika motema na ngai élanda baposa ya mabe té; 
nábanda komipesa tê na makambo yo oboyaka. 
Násangana na bato ya mobulu té; 
nákende na bafeti na bango té. 


“Soki moto malamu apesi ngai etumbu, likambo té; 
yango elakisi kaka bolingo na ye.” 
Kasi nakobondela yo tango nyonso, 
po bato mabe bakweisa ngai té. 

Tango bakobwaka bakonzi na bango na mabanga, 
wana ekoyebana ’tè nazali koloba ya solo. 


o 141.1 Na ebré: Nzembo ya David. 


p 141.2 Yebis 5,8. 
r 141.5 Na ebré: “Akopakola ngai mafuta na motu.” Tala Bzb 23,5. 

7Monoko ya mboka ya bato bakufá éfungwama; 
émela mikuwa na bango oyo epanzanipanzani. 


Nazali kotala epai na yo, Nkolo, Nzambe na ngai; 
nayei kobombama epai na yo, kotika ngai nakufa té. 
SBatela ngai nakweya na mitambo ya banguna na ngai 

té; 
pe nátuta mabaku oyo batieli ngai té. 
10Bato ya mabe bákweya bango moko na mitambo na 
bango; 
nzokande ngai nákima na ngai. 


Losambo ya moto azali konyokwama” 


1 42 1-2 Nazali kobelela Nkolo; 
nazali kobondela Nkolo na mongongo makasi. 

Nazali koyebisa ye mawa na ngai; 

nazali kolakisa ye bapasi na ngai. 
#Nkolo, batii motambo na nzela oyo nalekaka; 

soki nalembi nzoto, yo oyebi ndenge nakoki kosala. 
SNatali na pembeni na ngai; 

namoni moto moko té oyo akoki kokotela ngai. 

Nazali lisusu na esika ya kobombama té; 

moto moko té azali kokanisa ngai po nábika. 


SNazali kobelela yo Nkolo, nalobi: 
yo moto ozali esika oyo nakoki kobombama; 
bomengo na ngai awa na mokili ezali bobele yo. 
7Tia matoi na kolela na ngai; 
pamba té makasi na ngai nyonso esili. 
Longola ngai na maboko ya banguna na ngai, 
po bango baleki ngai na makasi. 
SBimisa ngai na boloko oyo batii ngai, 
po nákoka kokumisa yo, Nzambe na biso. 
Bato ya bosembo bakosepela ná ngai, 
po na bolamu oyo okosala ngai. 


s 142.1 Na ebré: “Nzembo ya David; asambelaki yango tango 
azalaki kobombama na libulu”; 1 Sam 22,1. 24,3. Tala Nzb' 57. 

Nkolo, kotala mabe na ngai te' 


1 4 3 1 Nkolo, tia matoi tango nazali kobondela yo, 
yoka losambo na ngai na boboto na yo; 


ndimela ngai, pamba té yo ozali bosembo. 
?Nazali mosali na yo, kotala mabe na ngai té; 
po moto moko té azali bosembo na miso na yo.” 


3Banguna bazali konyokola ngai; 
babwaki ngai na mabele pe banyati ngai. 
Bafandisi ngai na kati ya solo ya liwa; 
bakómisi ngai lokola bato oyo bakufá kala. 

#Makasi na ngai nyonso esili; 
motema na ngai elembi penza. 

SNakomi kokanisa makambo oyo eleka kala, 
nazali kobanza misala nyonso oyo osalaki; 
ndenge omonisaki nguya na yo. 


Nazali kobondela yo maboko likolo; 
na miso na yo nakomi lokola mabelé ezanga mai. 
7 Nkolo, namikoki lisusu té, ndimela ngai noki; 
kopesa ngai mokongo té, 
soki té nakokóma lokola moto akufa. 
“Banda na tongo lakisaka ngai bolamu na yo; 
pamba t€ natiaka motema epai na yo. 
Monisa ngai nzela oyo nakoki kolanda, 
po namipesa epai na yo. 


?Nkolo, nalukaka kobombana epai na yo; 
longola ngai na maboko ya banguna na ngai. 
10I akisa ngai nasala bobele ndenge yo olingaka, 

po yo ozali malamu, ozali Nzambe na ngai; 
“molimo na yo émema ngai na esika oyo ekoki. 
11 Nkolo, Nzambe na ngai, zongisela ngai makasi; 
longola ngai na bapasi, ndenge olakaki ngai. 
12 Na bolingo na yo, boma banguna na ngai, 
silisa baoyo nyonso balukaka kosala ngai mabe; 
pamba té nazali mosali na yo. 


t 143.1 Na ebré: “Nzembo ya David.” 

u 143.2 Bosembo ya Nzambe ezali: kozipa miso, kolimbisa masumu 
na biso (tala Nzb 130,3). Nzambe alakisi bosembo na ye mobimba 
epai ya baoyo bandimeli Yezu Kristo, pamba té akómisi bango 
bosembo (Rom 13,20-26. Gal 2,16). 

Losambo ya mokonzi ya mboka” 


1 4 4 1 Mersi na Nkolo! azali libanga oyo natelemaka; 
ye moto alakisaka ngai ndenge ya kobunda, 

abongisaka maboko na ngai malamu. 

? Ye alingaka ngai pe abikisaka ngai; 

azali esika ya makasi oyo nakoki kobombana. 
Azali ebundeli oyo ebatelaka ngai; 

ye moto atiaka bikolo na se ya makolo na ngai. 

3 Nkolo, moto azali nani po yo óbatelaka ye?” 
moto azali nani po yo ókanisaka ye? 

4Moto azali na ye bobele mopepe pamba; 

bomoi na ye esilaka lokola moi ya pokwa. 


S Nkolo, pasola Likolo pe kita; 
soki osimbi bangomba, yango ebimisaka milinga! 
STinda ba-móto ya kake po épanza banguna; 
bwaka ba-fleshe na yo po bakima. 
7Uta na Likolo, tandela ngai liboko; 
longola ngai na kati ya bamai ya minene, 
bikisa ngai na maboko ya bapaya. 
8Mosala na bango kaka kokosa; 
bakataka seleka ya lokuta. 


90 Nzambe, nakoyembela yo nzembo ya sika; 
nakobetela yo lindanda ya basinga zomi. 
10Yo moto olongisaka bakonzi ya bikolo; 
obikisaki mosali na yo David na banguna. 
1 Sik’oyo bikisa ngai po baboma ngai té; 
longola ngai na maboko ya bapaya. 
Mosala na bango kaka kokosa; 
bakataka seleka ya lokuta. 


12Komisa bana na biso ya mibali makasi, 
lokola banzete oyo ezali kokola malamu! 
Kómisa bana na biso ya basi kitoko, 
lokola makonzi oyo babongiselá Ndako na yo. 
13Bisika oyo tobombaka bilei 
étonda na biloko ya ndenge na ndenge. 
Bameme oyo tobokolaka na esobe, 
ékóma bankoto na bankoto. 


v 144.1 Na ebré: Ya David. 
w 144.3 Job 7,17-18. Nzb 8,5. 

14Bangombe na biso ézala se kobotana, 
ékufaka té pe ésopaka bazemi té; 
makelele ya bitumba ézala té na mboka na biso. 
15 Esengo na ekolo oyo ezali na bolamu wana; 
esengo na ekolo oyo Nkolo azali Nzambe na yango! 


Bokonzi na yo ezali ya seko” 


1 4 5 1 Nalingi kokumisa yo Nzambe, Mokonzi na 
ngai; 
Nkolo, wki yo mersi mikolo nyonso tii seko. 
2Nakolemba té kopesa yo mersi; 
Nkolo, nakokumisa yo mikolo nyonso tii seko. 
3Nkolo, ozali monene, esengeli bákumisa yo; 
bokasi na yo ezali na suka té. 
4Ebongi batata bálakisa bana na bango 
misala na yo ya nguya pe ya kokamwa. 
5Nakozala kosakola makamwisi na yo; 
bokonzi na yo pe lokumu na yo ya koleka. 
SNakoyebisa bato misala na yo ya minene-minene, 
po bálobaka makamwisi oyo osali na nguya na yo. 
7Boye bakokanisa lisusu boboto na yo ya suka té; 
na esengo nyonso bakosakola bolamu na yo. 


8 Nkolo azali malamu pe ayokelaka bato mawa; 
atonda na bolingo pe asilikaka noki té. 
9Nkolo asalaka moto nyonso malamu; 
alakisaka bikelamo nyonso bolingo na ye. 
10 Nkolo, biloko nyonso osala ékumisa yo; 
bato oyo batosaka yo bapesa yo mersi. 
11-12 Basakola misala na yo ya kokamwa; 
bayebisa na bato lokumu ya bokonzi na yo. 
13 Bokonzi na yo ezali ya seko; 
ekoumela na bileko nyonso. 
Nkolo, okokisaka bilaka na yo na bosembo; 
osalaka makambo nyonso na bolamu na yo. 


14Nkolo asimbaka bato nyonso oyo bazali kokweya; 
atelemisaka baoyo nyonso bagunzamá. 

15 Nkolo, bango nyonso batalaka epai na yo; 
pe yo opesaka bango bilei na tango ekoki. 


x 145.1 Na ebré: “Nzembo ya David, ya kokumisa Nzambe.” 

16 Ofungolaka liboko na yo; 
pe otondisaka bango nyonso na bolamu na yo. 
17 Bosembo pe bolamu ya Nkolo emonanaka, 
na makambo nyonso oyo ye asalaka. 
18 Nkolo azalaka penepene ya bato babelelaka ye; 
ya baoyo nyonso babelelaka ye na motema moko. 
19 Akokiselaka bato na ye nyonso oyo bazali kolinga; 
tango balelaka atiaka matoi pe abikisaka bango. 
20 Nkolo abatelaka baoyo balingaka ye; 
kasi akoboma bato nyonso ya mabe. 
21 Nakokumisa Nkolo, Nzambe *mosantu na biso; 
bikelamo nyonso ekopesa ye mersi seko na seko. 


Nkolo abatelaka, Nkolo asalisaka 


1 4 6 1 # Aleluya! bókumisa Nkolo! 
nalingi kokumisa Nkolo na motema moko. 
?Nakokumisa ye na bomoi na ngai mobimba; 
nakoyembela Nzambe na ngai tii liwa na ngai. 
3Kotia motema na bakonzi ya mokili té; 
o nguya ya bato ekoki kobikisa té. 
4Mokolo pema na bango ekokende, bakokunda bango, 
ná makambo nyonso oyo bazali kokana. 
“Esengo na moto atiaka motema na Nkolo, Nzambe 
na ye; 
Nzambe ya Israel azalaka Mobateli na ye. 
S$Ye moto asala Likolo na se, 
ebale na biloko nyonso oyo ezali na kati; 
tango nyonso akokisaka bilaka oyo apesaki. 


7Nkolo alongisaka bato oyo banyokwamaka; 
apesaka biloko na baoyo bazali na nzala. 
Akataka basinga ya bato oyo bakangama; 
Samonisaka bato bakufá miso. 
Nkolo asembolaka baoyo batengama; 
alingaka bato ya bosembo. 
? Asalisaka bana oyo bakufela baboti, 
pe basi oyo bakufela mibali. 
Abatelaka bapaya oyo bazanga mboka; 
kasi abebisaka banzela ya bato mabe. 
10Nkolo azali Mokonzi seko! 
azali Nzambe na yo, “Sion, tii tango nyonso. 
Aleluya! bókumisa Nkolo! 

Nkolo ya Likolo na se abatelaka Yeruzalem 
1 47 1? Aleluya! bokumisa Nkolo po azali 


malamu! 
ebongi toyembela ye po atonda na bolingo; 
tókumisa Nzambe na biso na ndenge ekoki. 


2 Nkolo azali kotònga lisusu Yeruzalem; 

azali kosangisa bato ya Israel oyo bapanzanaki. 
3 Abikisaka bato oyo balembi; 

akangaka bapota na bango. 
4 Ayebi talo ya minzoto; 

abengaka moko moko na kombo na yango. 
“Mokonzi na biso azali monene pe atonda na 

nguya; 

mayele na ye ezali na suka té. 
S Nkolo apesaka bato ya mawa makasi; 

kasi akitisaka bato mabe tii na mabele. 


7” Boyembela Nkolo nzembo ya kopesa mersi; 
bóbetela Nzambe na biso likembe. 
8Ye moto azipaka Likolo na mapata po na konokisa 
mbula na mokili; 
abotisaka matiti na likolo ya bangomba. 
°’ Apesaka bilei na banyama; 
pe na bana-ndeke tango balelaka nzala. 
10 Mbangu ya punda ezali pamba na miso na ye; 
abetelaka moto maboko té po na makasi na ye. 
"Kasi asepelaka na baoyo batosaka ye; 
baoyo batiaka mitema na bolamu na ye. 


12 Yeruzalem, betela Nkolo maboko; 
*Sion, kumisa Nzambe na yo! 

13Pamba té azali kobatela yo makasi; 
azali kopesa bato na yo bolamu. 

14 Atiaka kimia na mboka na yo mobimba; | 
atondisaka yo na biloko ya kitoko. 


15 Apesaka mitindo po na kotambwisa mokili; 
makambo ye alobaka esalamaka noki. 

16-17 Na tango ya malili, nani alengaka po na yango té? 
ye moto anokisaka mbula ya mabanga; 
akómisaka mai ya mbula *neje lokola koton, 
apanzaka londende lokola putulu ya pembe.” 
18 Bongo soki kaka alobi, ba-glase ebandi kokoma mai; 
soki atindi mopepe, bamai ebandi kokende. 


19 Ayebisaki maloba na ye na ekolo oyo apona; 
apesaki mitindo ná mibeko na ye na Israel. 
20 Asalaki boye na ekolo mosusu té; 
ekolo mosusu moko té eyebi mibeko na ye. 
Aleluya! bókumisa Nkolo! 


Bakumisa Nzambe na biso, na Likolo pe na se! 


1 4 8 1 “Aleluya! bókumisa Nkolo na Likolo; 
bókumisa ye, bino bato bozali kuna. 

2Bókumisa ye, bino nyonso ba-anjelu na ye; 

bókumisa ye, bino biloko nyonso oyo ezali kuna. 
3Bókumisa ye, yo moi pe sanza; 

bókumisa ye, bino minzoto nyonso oyo engengaka kuna. 
4Bókumisa ye, bino bisika oyo eleki Likolo na mosika; 
pe bino bamai oyo ebombama kuna.” 

s Yango nyonso ékumisa Nkolo, Nzambe na biso; 
pamba té alobaki ’tè ézala, pe yango esalamaki. 
6Atiaki yango seko na bisika oyo ezali; 

apesaki yango mibeko oyo ekoki kobongwana té. 


7Bókumisa Nkolo awa na se, 
bino ba-ebale ná bilima oyo ezali na kati; 
8Yo kake, mbula ya mabanga, *neje pe londende, 
ná mopepe ya makasi oyo etosaka maloba na ye. 
°Bókumisa ye, bino bangomba ya minene ná ya mike, 
banzete ya mboka ná banzete ya zamba; 
10Banyama ya mboka ná banyama ya zamba, 
bino nyonso, banyoka pe bandeke. 
11 Bókumisa Nkolo, bino bikolo ná bakonzi na bino, 
bambuta-muntu ná batambwisi nyonso ya mokili; 
12Bilenge mibali pe bilenge basi, 
mibange pe bana, bókumisa Nkolo! 


y 147.16-17 Wana ezali makamwisi malili esalaka na bamboka 
misusu: yango emonanaka té na mboka na biso. 
z 148.4 Eband 1,6-7. 

13 Bókumisa Nkolo, Nzambe na biso; 
pamba té ye moko kaka azali monene. 
Azali Mokonzi ya lokumu na Likolo pe na se; 
Mapesi makasi na ekolo na ye. 
Azali lokumu ya bato nyonso oyo batosaka ye; 
ya bato ya Israel oyo bazali na ye penepene. 
Aleluya! bókumisa Nkolo! 


Bato ya Nkolo balongi! 


1 49 1 Aleluya! bóyembela Nkolo nzembo ya sika! 
bókumisa ye na kati ya lisanga ya bato na ye! 

2?Israel, sepela po ye moto asalá yo; 

bato ya *Sion, bósalela Mokonzi na bino feti. 
3Bóbinela ye po azali Nzambe na bino; 

bóbetela ye mbunda ná lindanda. 
4Pamba té Nkolo akotelaka bato na ye; 

abikisaka bato ya mawa pe apesaka bango lokumu. 


“Bato ya Nkolo básepela po balongi; 

ata na kati ya butu, báganga na esengo. 
SBakumisa Nzambe na mingongo makasi; 

pe básimba bambeli ya mino mibale na maboko. 
7" Bapesa bikolo ya bapaya etumbu; 

bazongisela bango mabe oyo basalaki. 
8Bákanga bakonzi na bango minyololo; 

batia bato minene na bango basinga ya bibende. 
>Bakatela bango etumbu ndenge ekòmamá; 

boye bato na ye nyonso bakozwa lokumu. 

Aleluya! bokumisa Nkolo! 


Bino nyonso, bókumisa Nkolo! 
1 “Aleluya! bókumisa Nzambe na Ndako na ye! 


1 5 0 bókumisa nguya ya Oyo afandi na Likolo! 

2 Bókumisa ye po na misala na ye ya kokamwa; 
bókumisa ye po na nguya na ye ya monene. 
3Bókumisa ye na kelelo; 

bókumisa ye na likembe pe na lindanda. 

4Bókumisa ye na mbunda pe na mabina; 

bókumisa ye na lindanda pe na piololo. 

5Bókumisa ye na bangongi oyo elelaka; 

bókumisa ye na bangongi ya mongongo makasi. 
SNyonso oyo ezali na bomoi ékumisa Nkolo! Aleluya! 

